
 讻讗谉 诇讞爪专 讗讞专转 讻讚讘注讗 诪讬谞讬讛 专讘讗 诪专''谞 讛讬转讛 讬讚讜 诪诇讗讛 驻讬专讜转 讜讛讜爪讬讗讛 诇讞讜抓 诪讛讜 诇讛讞讝讬专讛 诇讗讜转讛 讞爪专 讗''诇 诪讜转专 诇讞爪专 讗讞专转 诪讛讜 讗''诇 讗住讜专 讜诪讗讬 砖谞讗 诇讻讬 转讬讻讜诇 注诇讛 讻讜专讗 讚诪讬诇讞讗 讛转诐 诇讗 讗讬转注讘讬讚讗 诪讞砖讘转讜 讛讻讗 讗讬转注讘讬讚讗 诪讞砖讘转讜: 讙讜驻讗 讘注讬 专讘 讘讬讘讬 讘专 讗讘讬讬 讛讚讘讬拽 驻转 讘转谞讜专 讛转讬专讜 诇讜 诇专讚讜转讛 拽讜讚诐 砖讬讘讜讗 诇讬讚讬 讞讬讜讘 讞讟讗转 讗讜 诇讗 讛转讬专讜 讗''诇 专讘 讗讞讗 讘专 讗讘讬讬 诇专讘讬谞讗 讛讬讻讬 讚诪讬 讗讬诇讬诪讗 讘砖讜讙讙 讜诇讗 讗讬讚讻专 诇讬讛 诇诪讗谉 讛转讬专讜 讜讗诇讗 诇讗讜 讚讗讬讛讚专 讜讗讬讚讻专 诪讬 诪讞讬讬讘 讜讛转谞谉 讻诇 讞讬讬讘讬 讞讟讗讜转 讗讬谞谉 讞讬讬讘讬谉 注讚 砖转讛讗 转讞诇转谉 砖讙讙讛 讜住讜驻谉 砖讙讙讛 讗诇讗 讘诪讝讬讚 拽讜讚诐 砖讬讘讗 诇讬讚讬 讗讬住讜专 住拽讬诇讛 诪讬讘注讬 诇讬讛 讗诪专 专讘 砖讬诇讗 诇注讜诇诐 讘砖讜讙讙 讜诇诪讗谉 讛转讬专讜 诇讗讞专讬诐 诪转拽讬祝 诇讛 专讘 砖砖转 讜讻讬 讗讜诪专讬诐 诇讜 诇讗讚诐 讞讟讗 讻讚讬 砖讬讝讻讛 讞讘讬专讱 讗诇讗 讗诪专 专讘 讗砖讬 诇注讜诇诐 讘诪讝讬讚 讜讗讬诪讗 拽讜讚诐 砖讬讘讗 诇讬讚讬 讗讬住讜专 住拽讬诇讛 专讘 讗讞讗 讘专讬讛 讚专讘讗 诪转谞讬 诇讛 讘讛讚讬讗 讗诪专 专讘 讘讬讘讬 讘专 讗讘讬讬 讛讚讘讬拽 驻转 讘转谞讜专 讛转讬专讜 诇讜 诇专讚讜转讛 拽讜讚诐 砖讬讘讗 诇讬讚讬 讗讬住讜专 住拽讬诇讛: 驻砖讟 讛注谞讬 讗转 讬讚讜: 讗诪讗讬 讞讬讬讘 讜讛讗 讘注讬谞谉 注拽讬专讛 讜讛谞讞讛 诪注诇 讙讘讬 诪拽讜诐 讚' 注诇 讚' 讜诇讬讻讗 讗诪专 专讘讛 讛讗 诪谞讬 专''注 讚讗诪专 诇讗 讘注讬谞谉 诪拽讜诐 讗专讘注讛 注诇 讗专讘注讛 讚转谞谉 讛讝讜专拽 诪专砖讜转 讛讬讞讬讚 诇专砖讜转 讛讬讞讬讚 讜专砖讜转 讛专讘讬诐 讘讗诪爪注 专讘讬 注拽讬讘讗 诪讞讬讬讘 讜讞讻诪讬诐 驻讜讟专讬诐 专''注 住讘专 讗诪专讬谞谉 拽诇讜讟讛 讻诪讬 砖讛讜谞讞讛 讚诪讬讗 讜专讘谞谉 住讘专讬 诇讗 讗诪专讬谞谉 拽诇讜讟讛 讻诪讬 砖讛讜谞讞讛 讚诪讬讗 诇诪讬诪专讗 讚驻砖讬讟讗 诇讬讛 诇专讘讛 讚讘拽诇讜讟讛 讻诪讬 砖讛讜谞讞讛 讚诪讬讗 

专砖"讬



 诇讗讜转讛 讞爪专. 砖讛讜讗 注讜诪讚 讘转讜讻讛 诪讜转专 诇讛讞讝讬专讛 讗讘诇 诇讞爪专 讗讞专转 讛住诪讜讻讛 诇讛 讗住讜专 诇讝讜专拽诐: 诇讻讬 转讬讻讜诇 注诇讛 讻讜专讗 讚诪讬诇讞讗. 讘讘讚讬讞讜转讗 讗讛讚专 诇讬讛 讻砖转诪讚讜讚 诇讬 讻讜专 砖诇 诪诇讞 讗讜诪专 诇讱 讟注诪讜 砖诇 讚讘专 诇讬砖谞讗 讗讞专讬谞讗 诇讻砖转讗讻诇 注诇讬讛 讻讜专 砖诇 诪诇讞 诇讗 转讜讻诇 诇讛砖讜讜转诐 讝讜 诇讝讜: 诪讞砖讘转讜. 砖谞转讻讜讜谉 诇驻谞讜转讛 诪讞爪专 讝讛 诇讗 谞转拽讬讬诪讛 讛诇讻讱 诇讗 讙讝专讜 讗讘诇 诇讞爪专 讗讞专转 谞转拽讬讬诪讛 诪讞砖讘转讜 讜讙讝讜专 讚讬诇诪讗 讝讬诪谞讗 讗讞专讬转讬 砖讚讬 诇讛讜 诇专讛''专: 讜诇讗 讗讬讚讻专. 拽讜讚诐 讗驻讬讬讛 注诇 砖讙讙转讜 砖讛讬讗 砖讘转 讗讜 砖诪诇讗讻讛 讝讜 讗住讜专讛: 诇诪讗谉 讛转讬专讜. 讛讗 诇讗 诪住讬拽 讗讚注转讬讛 诇讘讗 诇讬砖讗诇 注诇 讻讱: 讜讗诇讗 讚讗讬讛讚专 讜讗讬讚讻专. 拽讜讚诐 讗驻讬讬讛: 诪讬 诪讞讬讬讘. 讞讟讗转 讘讗驻讬讬转讜: 转讞诇转讛 讜住讜驻讛. 转讞诇转 讛诪诇讗讻讛 讜住讜驻讛 诇讗 谞讜讚注讛 诇讜 砖讙讙转讜 注讚 砖谞讙诪专讛 注讘讬专讛: 诇讗讞专讬诐. 讗讞专 砖专讗讛 讜讘讗 诇驻谞讬谞讜 诇讬砖讗诇 诇专讚讜转讛 拽讜讚诐 砖讬讘讗 讞讘讬专讜 诇讬讚讬 讞讬讜讘 讞讟讗转: 讜讻讬 讗讜诪专讬诐 诇讜 诇讗讚诐. 爪讗 讜讞讟讗 讗讬住讜专 拽诇 讻讚讬 砖诇讗 讬转讞讬讬讘 讞讘讬专讱 注讜谞砖 讞诪讜专: 讘讛讚讬讗. 住拽讬诇讛 讜讘诇砖讜谉 驻砖讬讟讜转讗 讜诇讗 讘诇砖讜谉 讘注讬讗 诪转谞讬 专讘 讗讞讗 讘专讬讛 讚专讘讗 诪讬诇转讗 讚专讘 讘讬讘讬: 诪注诇 讙讘讬 诪拽讜诐 讚'. 讚讛讜讬 讞砖讜讘 诇诪讬讛讜讬 讛谞讞转讜 讛谞讞讛 讜注拽讬专转讜 注拽讬专讛 讜讬讚讜 诇讗讜 诪拽讜诐 讚' 讛讜讗 讜拽转谞讬 诇讛 诪转谞讬' 讘讬谉 诇注拽讬专讛 讘讬谉 诇讛谞讞讛 讚拽转谞讬 讜谞转谉 诇转讜讱 讬讚讜 砖诇 讘注诇 讛讘讬转 讛专讬 讛谞讞讛 讗讜 砖谞讟诇 诪转讜讻讛 讛专讬 注拽讬专讛: 拽诇讜讟讛. 讛讞驻抓 讛讜讗讬诇 讜谞拽诇讟 讘讗讜讬专讛 砖诇 专砖讜转 讛专讘讬诐 讻诪讬 砖讛讜谞讞讛 讘转讜讻讜 讛讜讗 讜讗注''讙 讚诇讗 谞讞: 

转讜住驻讜转



 讻讗谉 诇讞爪专 讗讞专转. 讜讗住讜专 诇讛讞讝讬专讛 讚拽转谞讬 诇讗 诇讛讞讝讬专讛 讗爪诇讜 拽讗诪专 讗诇讗 诇讛讞讝讬专讛 诇讞爪专 讗讞专转: 讜诪讗讬 砖谞讗. 讘讝讜 讻谞讙讚 讝讜 讗讬讬专讬 讚讘讚讬讜讟讗 讗讞转 砖谞讗 讜砖谞讗 讚讗讬讻讗 讗讬住讜专 讞讬讜讘 讞讟讗转 讚诪讜砖讬讟 诪专讛''讬 诇专讛''讬 讚专讱 专讛''专 讗''谞 讘讚讬讜讟讗 讗讞转 讜讻讙讜谉 砖讗讬谉 诪驻住讬拽 砖诐 专讛''专: 讜讗诇讗 讚讗讛讚专 讜讗讬讚讻专 诪讬 诪讞讬讬讘. 转讬诪讛 讚诇讬砖谞讬 讗讬诪讗 诇讬讚讬 (讞讬讜讘) 讗讬住讜专 讞讟讗转 讻讚拽讗诪专 讘住诪讜讱 拽讜讚诐 砖讬讘讗 诇讬讚讬 讗讬住讜专 住拽讬诇讛: 讜讻讬 讗讜诪专讬诐 诇讜 诇讗讚诐 讞讟讗 讘砖讘讬诇 砖讬讝讻讛 讞讘讬专讱. 讜讛讗 讚讗诪专 讘讘讻诇 诪注专讘讬谉 (注讬专讜讘讬 谉 诇讘: 讜砖诐) 专讘讬 住讘专 谞讬讞讗 诇讬讛 诇讞讘专 讚诇讬注讘讚 讗讬住讜专讗 拽诇讬诇讗 讜诇讗 诇讬注讘讚 注诐 讛讗专抓 讗讬住讜专讗 专讘讛 讛转诐 讻讚讬 砖诇讗 讬讗讻诇 注''讛 讟讘诇 注诇 讬讚讜 讚讗诪专 诇讬' 诪诇讗 诇讱 讻诇讻诇讛 砖诇 转讗谞讬诐 诪转讗谞转讬 讗讘诇 讛讻讗 砖诇讗 谞注砖讛 讛讗讬住讜专 注诇 讬讚讜 讗讬谉 讗讜诪专讬诐 诇讜 讞讟讗 讗驻讬' 讗讬住讜专 拽诇 砖诇讗 讬讘讗 讞讘讬专讜 诇讬讚讬 讗讬住讜专 讞诪讜专 讜讗讜诪专 专讬讘''讗 讚讗驻讬' 诇诪讚讘讬拽 注爪诪讜 讗讬谉 诇驻砖讜讟 诪砖诐 诇讛转讬专 讚讛转诐 注讚讬讬谉 诇讗 谞注砖讛 讛讗讬住讜专 讜诪讜讟讘 砖讬注砖讛 讗讬住讜专 拽诇 讜诇讗 讬注砖讛 讗讬住讜专 讞诪讜专 注诇 讬讚讜 讗讘诇 讛讻讗 讛诪注砖讛 砖诇 讗讬住讜专 讻讘专 谞注砖讛 讜诪诪讬诇讗 讬讙诪讜专 诇讗 讬注砖讛 讗驻讬' 讗讬住讜专 拽诇 讘讬讚讬诐 讜讛讗 讚转谞谉 讘讛砖讜诇讞 (讙讬讟讬谉 讚祝 诪讗: 讜砖诐) 诪讬 砖讞爪讬讜 注讘讚 讜讞爪讬讜 讘谉 讞讜专讬谉 讻讜驻讬谉 讗转 专讘讜 讜注讜砖讛 讗讜转讜 讘谉 讞讜专讬谉 讜讗注''讙 讚讘讛讗讬 驻讬专拽讗 (讚祝 诇讞:) 讗''专 讬讛讜讚讛 讻诇 讛诪砖讞专专 注讘讚讜 注讜讘专 讘注砖讛 讚诇注讜诇诐 讘讛诐 转注讘讜讚讜 砖讗谞讬 驻专讬讛 讜专讘讬讛 讚诪爪讜讛 专讘讛 讛讬讗 讻讚诪砖谞讬 讛转诐 讘专''讗 砖谞讻谞住 诇讘讛''诪 讜诇讗 诪爪讗 砖诐 讬' 讜砖讞专专 讗转 注讘讚讜 诇讛砖诇讬诪讜 诇讬' 诪爪讜讛 讚专讘讬诐 砖讗谞讬 讜注讜讚 讬''诇 讚讚讜拽讗 讛讬讻讗 讚驻砖注 拽讗诪专 讜讻讬 讗讜诪专讬诐 诇讜 诇讗讚诐 讞讟讗 讻讚讬 讻讜' 讜讗转讬 砖驻讬专 讛讗 讚讗诪专讬' 讘专讬砖 转诪讬讚 谞砖讞讟 (驻住讞讬诐 讚祝 谞讟. 讜砖诐) 讚讗转讬 注砖讛 讚驻住讞 砖讬砖 讘讜 讻专转 讜讚讞讬 注砖讛 讚讛砖诇诪讛 讜拽讗 注讘专讬 讻讛谞讬诐 讘注砖讛 讚讛砖诇诪讛 讜诪拽专讬讘讬谉 诇诪讞讜住专 讻驻讜专讬诐 讻驻专转讜 讻讚讬 砖讬讘讬讗 驻住讞讜 讜讻谉 讘驻专拽 讘转专讗 讚注讬专讜讘讬谉 (讚祝 拽讙: 讜砖诐) 讻讛谉 砖谞诪爪讗 讘讜 讬讘诇转 讞讘讬专讜 讞讜转讻讛 诇讜 诇讜 讘砖讬谞讬讜 讗注''讙 讚讛讜讬 砖讘讜转 讜讙讘讬 讞爪讬讛 砖驻讞讛 讜讞爪讬讛 讘转 讞讜专讬谉 砖谞讛讙讜 讘讛 诪谞讛讙 讛驻拽专 讜讻驻讜 讗转 专讘讛 讘讛砖讜诇讞 (讙讬讟讬谉 讚祝 诇讞:) 诪砖讜诐 砖讛讬转讛 诪讞讝专转 讜诪诪爪讬讗讛 注爪诪讛 诇讝谞讜转 讜讚讜诪讬' 诇讗谞讜住讬谉 讜讛讜讬 谞诪讬 讻诪爪讜讛 讚专讘讬诐: 拽讜讚诐 砖讬讘讗 诇讬讚讬 讗讬住讜专 住拽讬诇讛. 讜讗''转 诪讗讬 讘注讬讗 讛讬讗 讝讜 讗诐 讛转讬专讜 诇专讚讜转讛 驻砖讬讟讗 砖诇讗 讬砖诪注 诇谞讜 讗诐 谞讗住讜专 诇讜 讜转讬' 专讬讘''讗 讚讗诐 诇讗 讛转讬专讜 诇讗 诪讬讞讬讬讘 住拽讬诇讛 讻讬讜谉 砖诪谞讬讞 诪诇专讚讜转 注''讬 诪讛 砖讗谞讜 讗讜住专讬谉 诇讜 讜讻谉 讘驻住讞讬诐 讘住''驻 讛讗砖讛 (讚祝 爪讘. 讜砖诐) 注专诇 讛讝讗讛 讜讗讬讝诪诇 讛注诪讬讚讜 讚讘专讬讛诐 讘诪拽讜诐 讻专转 讗诇诪讗 诇讗 诪讬讞讬讬讘 讻专转 讛讜讗讬诇 讜专讘谞谉 讛讜讗 讚讗住专讬 诇讬讛 诇诪讬注讘讚 驻住讞 讜讗''转 讜讛讬讻讬 讗转讬 诇讬讚讬 讞讬讜讘 住拽讬诇讛 讜讛讗 讛转专讗转 住驻拽 讛讜讗 讚讘砖注讛 砖讛讚讘讬拽 驻转 讘转谞讜专 砖诪讗 讛讬讛 讘讚注转讜 诇专讚讜转讛 拽讜讚诐 砖讬讘讗 诇讬讚讬 讗讬住讜专 住拽讬诇讛 讜诪讛 砖诇讗 专讚讛 砖诪讗 砖讻讞 讛讛转专讗讛 讜转讬' 专讬讘''讗 讚讻讬讜谉 砖讛讚讘讬拽 转讜讱 讻讚讬 讚讘讜专 砖诇 讛转专讗讛 讜讘讜讚讗讬 转讗驻讛 讗诐 诇讗 讬专讚谞讛 诇讗讜 讛转专讗转 住驻拽 讛讜讗 讚讜讚讗讬 诇讗 讛讬讛 讘讚注转讜 诇专讚讜转 拽讜讚诐 讗驻讬讬讛 讜诇讗 讛讜讬 讛转专讗转 住驻拽 讗诇讗 讘诇讜拽讞 讗诐 注诇 讛讘谞讬诐 诇诪''讚 讘驻' 讜讗诇讜 讛谉 讛诇讜拽讬谉 (诪讻讜转 讚祝 讟讜.) 讘讟诇讜 讜诇讗 讘讟诇讜 讚砖诪讗 诇讗 讬砖讘讜专 讻谞驻讬讛 讗讜 诇讗 讬砖讞讟谞讛 讜注讻砖讬讜 砖诪砖讘专 讻谞驻讬讛 讗讬谉 讬讻讜诇讬谉 诇讛转专讜转讜 讚诇讗 讛讜讬讗 讛转专讗讛 讗诇讗 注诇 讛诇讗讜 讜讛诇讗讜 讻讘专 注讘专 讜讻谉 讘砖讘讜注讛 砖诇讗 讗讜讻诇 讻讻专 讝讜 讗诐 讗讜讻诇 讝讜 讜讗讻诇讬讛 诇讗讬住讜专讬讛 讜讛讚专 讗讻诇讬讛 诇转谞讗讬讛 讚讻砖诪转专讬谉 讘讜 讘砖注转 讗讻讬诇转 讗讬住讜专 注讚讬讬谉 诪讞讜住专 诪注砖讛 讗讻讬诇讛 砖诇 转谞讗讬 拽讜讚诐 砖讬转讞讬讬讘 诪诇拽讜转 讗讘诇 讛讻讗 讻砖诪讚讘讬拽 驻转 讘转谞讜专 讗讬谉 讛讗驻讬讬讛 诪讞讜住专转 诪注砖讛: 诪转谞讬 诇讛 讘讛讚讬讗. 讗讬转 住驻专讬诐 讚讙专住讬 讘注讬 专讘 讘讬讘讬 讜诪转谞讬 讘讛讚讬讗 讘讘注讬讗 讚专讘 讘讬讘讬 讗讬住讜专 住拽讬诇讛: 讜讛讗 讘注讬谞谉 注拽讬专讛 讜讛谞讞讛 诪注诇 诪拽讜诐 讚'. 讗讜诪专 专''转 讚讗讬谉 专讙讬诇讜转 诇讛谞讬讞 讛讞驻抓 讘驻讞讜转 诪讚' 讜讻谉 讛讬讛 诪住转诪讗 讘诪砖讻谉 讜注讜讚 讗讜诪专 专''讬 讚讗诇 讬爪讗 讗讬砖 诪诪拽讜诪讜 诪砖诪注 讚拽讗讬 谞诪讬 讗讞驻抓 讻诇讜诪专 诪诪拽讜诪讜 砖诇 讞驻抓 讚专砖讬谞谉 讘注讬专讜讘讬谉 (驻''讗 讚' 讬讝:) 讚讗诇 讬爪讗 讗诇 讬讜爪讬讗 讗注''讙 讚驻砖讟讬讛 讚拽专讗 拽讗讬 讗诪拽讜诪讜 砖诇 讗讚诐 讚讛讬讬谞讜 讚' 讗诪讜转 诪''诪 诪砖诪注 谞诪讬 诪拽讜诐 讛讞驻抓 讜讗讬谉 诪拽讜诐 讞砖讜讘 讘驻讞讜转 诪讚': 讗讘诇 诇诪注诇讛 诪讬' 讚''讛 驻讟讜专. 讬砖 诇讛讜讻讬讞 拽爪转 诪讻讗谉 讚诪讜砖讬讟 讞讬讬讘 谞诪讬 诇诪讟讛 诪讬' 讚讗诐 转诪爪讗 诇讜诪专 驻讟讜专 诇驻讬 砖诇讗 诪爪讬谞讜 讘诪砖讻谉 诪讜砖讬讟 诇诪讟讛 诪讬' 砖讛注讙诇讜转 讛讬讜 讙讘讜讛讬诐 讬' 讗''讻 诇讬诪讗 讛讻讗 讗讘诇 诇诪注诇讛 诪讬' 讚''讛 讞讬讬讘 讚讬诇驻讬谞谉 讝讜专拽 诪诪讜砖讬讟 讗讘诇 注转讛 讚诪讜砖讬讟 讞讬讬讘 诇诪讟讛 诪讬' 讗讝 诇讗 诪爪讬 诇诪讬诪专 诇诪注诇讛 诪讬' 讚''讛 讞讬讬讘 讚讗''讻 诇诪讟讛 诪讬' 诪''讟 驻讟讜专 讝讜专拽 讜诪讬讛讜 讗讬谞讜 讛讜讻讞讛 讚诇讗 诪爪讬 诇诪讬诪专 讚诇讻''注 讬诇驻讬谞谉 讝讜专拽 诪诪讜砖讬讟 讚讗''讻 讛讗 讚转谞谉 诇拽诪谉 讘讛讝讜专拽 (讚祝 爪讜.) 讛讬讜 砖转讬讛谉 讘讚讬讜讟讗 讗讞转 讛讝讜专拽 驻讟讜专 讜讛诪讜砖讬讟 讞讬讬讘 讗诇诪讗 诇讗 讬诇驻讬' 讝讜专拽 诪诪讜砖讬讟 讗诪讗谉 转专诪讬讬讛 讜转讚注 讚讛讗 讻讬 谞诪讬 谞讬诪讗 讚诪讜砖讬讟 讞讬讬讘 诇诪讟讛 诪讬' 讛讜讬 诪爪讬 诇诪讬诪专 讚诇讻''注 讬诇驻讬' 讝讜专拽 诪诪讜砖讬讟 讜讘讚讬讜讟讗 讗讞转 讘讬谉 诇诪讟讛 诪讬' 讘讬谉 诇诪注诇讛 诪讬' 讚''讛 讞讬讬讘 讜驻诇讬讙讬 诇诪讟讛 诪讬' 讘讝讜 讻谞讙讚 讝讜 讚诪专 住讘专 讗诪专讬谞谉 拽诇讜讟讛 讻诪讬 砖讛讜谞讞讛 讚诪讬讗 讜诪专 住讘专 诇讗 讗诪专讬谞谉 讗诇讗 讚诇讗 诪爪讬 诇诪讬诪专 讚诇讻''注 讬诇驻讬谞谉 讝讜专拽 诪诪讜砖讬讟 诪砖讜诐 诪转谞讬' 讚讛讝讜专拽 讜诇诪讗讬 砖谞驻专砖 讘住诪讜讱 讗转讬 谞诪讬 砖驻讬专 讚诇讗 谞拽讟 讛讻讬: 讚专讘讬 注拽讬讘讗 住讘专 讬诇驻讬' 讝讜专拽 诪诪讜砖讬讟. 讜讗''转 讜讛讗 注''讻 讝讜专拽 诪专砖讜转 讛讬讞讬讚 诇专讛''讬 讚专讱 专砖讜转 讛专讘讬诐 诇讗 讛讬讛 讘诪砖讻谉 讚讗诐 讛讬讛 讘诪砖讻谉 诪讛 爪专讬讱 诇诪讬诇祝 诪诪讜砖讬讟 讜诪''讟 谞诪讬 讚专讘谞谉 讚驻讟专讬 讜讻讬讜谉 讚诇讗 讛讬讛 讘诪砖讻谉 讗诪讗讬 诪讞讬讬讘 专''注 讚讘转讜诇讚讛 讚讛讜爪讗讛 砖讛讬讗 诪诇讗讻讛 讙专讜注讛 讗讬谉 诇谞讜 诇讞讬讬讘 讗诇讗 讚讜拽讗 讗讜转谉 砖讛讬讜 讘诪砖讻谉 讻讚驻专讬砖讬转 诇注讬诇 (讚' 讘.) 讜讬''诇 讚专''注 住讘专 讚讝讜专拽 讚诪讬 讟驻讬 诇诪讜砖讬讟 诪诪讗讬 讚讚诪讜 砖讗专 转讜诇讚讜转 诇讛讜爪讗讛: 讗讘诇 诇诪讟讛 诪讬' 讚''讛 讞讬讬讘 讚讗诪专 拽诇讜讟讛 讻诪讬 砖讛讜谞讞讛. 讻砖讛讞驻抓 讘讬讚讜 砖诇 注谞讬 讗讜 砖诇 讘注''讛 诇讗 砖讬讬讱 拽诇讜讟讛 讚讛讗 讻砖谞讜转谉 讘注''讛 诇转讜讱 讬讚讜 讜讛讜爪讬讗 诇讗 诪讞讬讬讘 转讬诪讛 诇专''讬 讗诐 讘专讬讬转讗 讛讬讗 讘砖讜诐 诪拽讜诐 讚讘注讬谞谉 讛谞讞讛 注诇 讙讘讬 诪拽讜诐 讚' 讜讻讚诪砖诪注 拽爪转 讘住诪讜讱 讚讗''专 讝讬专讗 讛讗 诪谞讬 讗讞专讬诐 讛讬讗 诪砖诪注 讚驻诇讬讙讬 专讘谞谉 注诇讬讛 讗诐 讻谉 讛讬讻讬 拽讗诪专 讛讻讗 讚''讛 讞讬讬讘 讗诐 讻谉 讛讛讬讗 讘专讬讬转讗 诪谞讬 讜谞专讗讛 讚诇讗 拽砖讛 诪讬讚讬 砖讬注诪讬讚 专''注 讜专讘谞谉 讻诪转谞讬转讬谉 讜诇讗 讻讛讛讬讗 讘专讬讬转讗 讚谞讬讞讗 诇讬讛 诇讛注诪讬讚 诪转谞讬' 讻讻''注: 讚讗诪专讬谞谉 拽诇讜讟讛 讻诪讬 砖讛讜谞讞讛 讚诪讬讗. 讜拽砖讛 诇专''讬 讚诪讗讬 驻专讬讱 诇诪讬诪专讗 讚驻砖讬讟讗 诇讬讛 诇专讘讛 诪谞讗 诇讬讛 讚驻砖讬讟讗 诇讬讛 诇专讘讛 讗讬 诪砖讜诐 讚拽讗诪专 讛讗 诪谞讬 专''注 讛讬讗 讛讬讬谞讜 诪砖讜诐 讚诇专''注 讗讬转 诇讬讛 诪诪讛 谞驻砖讱 拽诇讜讟讛 讻诪讬 砖讛讜谞讞讛 讚诪讬讗 讗讘诇 讗诇讬讘讗 讚专讘谞谉 诪住驻拽讗 诇讬讛 讜诇讛讻讬 诇讗 讛讜讛 诪爪讬 诇诪讬诪专 讛讗 诪谞讬 专讘谞谉 讛讬讗 讜讗诐 讛讬讬谞讜 讗讜诪专讬诐 讛讗 讚拽讗诪专 诇注讬诇 专讘讬 注拽讬讘讗 住讘专 拽诇讜讟讛 讻诪讬 砖讛讜谞讞讛 讚诪讬讗 讜专讘谞谉 讻讜' 讛讻诇 诪讚讘专讬 专讘讛 讛讬讗 讛讜讛 讗转讬 砖驻讬专 讗讱 讗讬谉 谞专讗讛 砖讬讛讗 诪讚讘专讬 专讘讛 讜讗讜诪专 专''讬 讚讛讻讬 驻讬专讜砖讜 讜讛讗 诪讬讘注讬讗 讘注讬 诇专讘讛 讜讻讬讜谉 讚讗讬讻讗 诇住驻讜拽讬 讘驻诇讜讙转讬讬讛讜 讗讬讻讗 谞诪讬 诇住驻讜拽讬 讚讬诇诪讗 诇讻讜诇讬 注诇诪讗 诇讗 讗诪专讬谞谉 拽诇讜讟讛 讻诪讬 砖讛讜谞讞讛 讜讘讝讜 讻谞讙讚 讝讜 诇讻''注 驻讟讜专 讻讬 驻诇讬讙讬 

专讘 谞住讬诐 讙讗讜谉

驻专拽 讗 讗讘诇 诇诪注诇讛 诪注砖专讛 讚讘专讬 讛讻诇 驻讟讜专 讜诇讗 讬诇驻讬' 讝讜专拽 诪诪讜砖讬讟.





专讘讬谞讜 讞谞谞讗诇

讻讬讜谉 砖诇讗 讛谞讬讞 讛讞驻抓 讗讬 诇讗. 转谞讬 讞讚讗 诪讜转专 诇讛讞讝讬专讛 讜转谞讬讗 讗讬讚讱 讗住讜专. 讜砖拽诇讬谞谉 讜讟专讬谞谉 讜讗住拽讬谞谉 讛讗 讚转谞讬 诪讜转专 诇讛讞讝讬专讛 讘讗讜转讛 讞爪专 讜驻讬专砖讛 专讘 谞讞诪谉 讘讗讜转讛 讞爪专 砖讛讜爪讬讗讛 诪诪谞讛 砖讛专讬 诇讗 注砖讛 讻诇讜诐 讻讬 诇讗 谞注砖讬转 诪讞砖讘转讜. 砖专爪讛 诇讛砖诇讬讻谉 诇讞爪专 讗讞专转 讜诇讗 注诇转讛 诇讜 诪讞砖讘转讜. 讜讛讗 讚转谞讬 讗住讜专 讗住讜专 诇讛讞讝讬专讛 讘讞爪专 讗讞专转 砖讛专讬 讗诐 讬讞讝讬专谞讛 诇讞爪专 讗讞专转 讛专讬 谞注砖讬转 诪讞砖讘转讜 讜诇驻讬讻讱 讗住讜专. 



讘注讬讗 讚专讘 讘讬讘讬 讘专 讗讘讬讬 转讬专爪讛 专讘 讗砖讬 讛讻讬 讛讚讘讬拽 驻转 讘转谞讜专 讘砖讘转 讘诪讝讬讚 讛转讬专讜 诇讜 诇专讚讜转讛 拽讜讚诐 砖转讬讗驻讛 砖诇讗 讬讘讗 诇讬讚讬 讗讬住讜专 住拽讬诇讛 讗讜 诇讗 砖讛讗讜驻讛 诪讗讘讜转 诪诇讗讻讜转 讛讬讗 讜诇讗 讗驻砖讬讟讗.





专诪讘"谉

讗讬诇讬诪讗 讘砖讜讙讙 讜诇讗 讗讬讚讻专 诇诪讗谉 讛转讬专讜. 讗讬讻讗 讚拽"诇, 讚讬诇诪讗 讚讞讝讬 讗讬谞砖讬 讜讗诪专讬 诇讬' 专讚讛 讜讗讬讻' 讚拽砖讬' 诇讛讜 注讜讚 讚诇诪讗 讗讬讬专讬 讘讛讝讬讚 讘诇讗讜 讜砖讙讙 讘讻专转 讚讞砖讜讘 砖讙讙讛 讻诪讘讜讗专 诇拽诪谉 驻专拽 讻诇诇 讙讚讜诇 讜谞专讗讛 讚诇讗讜 拽讜砖讬' 讛讜讗 讻诇诇 讚诪砖诪注 诇讬' 讚诪砖讜诐 讞讬讜讘 讞讟讗转 讚讜拽讗 讛转讬专讜 诇讜 讜诇讗 诪砖讜诐 讚讗转讬' 诇讬讚讬 讞诇讜诇 砖讘转 讜讻砖诪讜讚讬注讬' 诇讜 诪谉 讛讗讬住讜专 讚讗讝 诇讬讻讗 转讜 讞讬讜讘 讞讟讗转 讘讗诪转 讗住讜专 诇讜 诇专讚讜转 讜讗"讻 讻讬讜谉 讚讗讬谞讜 讬讜讚注 砖讬砖 讞讬讜讘 讞讟讗转 讜讗讬谞讜 讬讜讚注 专拽 诪讞讬讜讘 诇讗讜 讗讬讱 讬专讚讛 讗讜转讜 讜讙诐 讻砖诪讜讚讬注讬谉 诇讜 讗讬讱 讬讗诪专讜 诇讜 专讚讛 讻讬讜谉 讚诇讬讻讗 转讜 讞讬讜讘 讞讟讗转 讛专讬 讗住讜专 诇讜 诇专讚讜转 讜讻砖诪转专抓 讛砖"住 讘诪讝讬讚 讜转谞讬 砖诇讗 讬讘讜讗 诇讬讚讬 讗讬住讜专 住拽讬诇讛 讛"讛 讘讗讬讚讻专 讗讜 讘砖讗专 讚讘专讬诐:





讜讻讬 讗讜诪专讬诐 诇讗讚诐 讞讟讗 讘砖讘讬诇 砖讬讝讻讛 讞讘讬专讱. 拽砖讬' 诇讬' 诇专"转 讝"诇, 讜讛讗 讗诪专讬谞谉 讘注讬专讜讘讬谉 驻' 讘讻诇 诪注专讘讬谉 谞讬讞讗 诇讬' 诇讞讘专 讚诇讬注讘讚 讗讬讛讜 讗讬住讜专讗 拽诇讬诇讗 讜诇讗 诇讬注讘讚 注"讛 讗讬住讜专讗 专讘讗 讜诪驻专拽讬 砖讗谞讬 讛转诐 砖注"讬 讛讞讘专 讛讜讗 注讜砖讛 砖讗"诇 诪诇讗 诇讱 讻诇讻诇讛 讝讜 转讗谞讬诐 诪转讗谞转讬 讜拽砖讬' 诇讛讜 讛讗 讗诪专讬' 讘驻住讞讬诐 砖讛讻讛谉 注讜讘专 注诇 注砖讛 讚讛砖诇诪讛 讜诪拽专讬讘 拽专讘谉 诪讞讜住专 讻驻讜专讬诐 讘注专讘讬 驻住讞讬诐 讻讚讬 砖诇讗 讬讘讗 讞讘专讜 诇讬讚讬 讗讬住讜专 讻专转 讜讗"诇 砖讗谞讬 讻讛谞讬诐 讚砖诇讜讞讬 讬砖专讗诇 砖讜讬谞讛讜 专讞诪谞讗 讜讛讜讗 讗讬谞讜 讬讻讜诇 诇讝讻讜转 诪注爪诪讜 讜讗"谞 砖讗谞讬 讛讚讘讬拽 驻转 讘转谞讜专 讘砖讜讙讙 讚诇讗讜 讗讬住讜专 讛讜讗 砖讗驻砖专 诇讜 诇讛转讻驻专 讘讞讟讗转 讜讗讬谉 专讚讬讬转讛 讗诇讗 讝讻讜转 诇讜 砖讬驻讟专 诪拽专讘谉, 讻谞"诇:





讜讛讗 讘注讬 注拽讬专' 讜讛谞讞讛 诪注"讙 诪拽讜诐 讚'. 驻讬' 讙诪专讗 讙诪专讬 诇讛 讛讻讬 讜诪拽专讗讬 诇讬转 诇谉 讜讗驻讬' 诪诪转谞讬' 讜讘专讬讬转' 诇讬转 诇谉 讘讛讚讬' 讜讻谉 讛讗 讚诪拽砖讬 讜讚讬诇诪讗 讛谞讞讛 讛讜讗 讚诇讗 讘注讬讗 讛讗 注拽讬专' 讘注讬谞谉 住讘专讗 讛讜讗 讜注讚讬驻' 诇讬讛 注拽讬专' 讜诇讗 讻诪讜 砖驻讬':





诇诪讬诪专讗 讚驻砖讬讟讗 诇讬' 诇专讘讛 讚讘拽诇讜讟讛 讻诪讬 砖讛讜谞讞讛 驻诇讬讙讬 讜讻讜'. 讗讬讻讗 诇诪讬讚拽 讜讚诇诪讗 专讘讛 讗讻转讬 讘住驻讜拽讬' 拽讗讬 讜诪讬讛讜 讘讚专"注 诇讗 诪住转驻拽讬 诇注讜诇诐 讚讘讜讚讗讬 住讘专 拽诇讜讟讛 讻诪讜 砖讛讜谞讞讛 讜注"讻 诇"拽 讛讗 诪谞讬 专讘谞谉 讚讘讚专讘谞谉 诪住驻拽讗 诇讬讛 讜讗讬讻' 讚诪讬驻专拽讬' 讗讬 诪住驻拽讗 诇讬' 诇专讘讛 讛讜诇"诇 讚讜讚讗讬 诇诪注诇讛 诪注砖专讛 驻诇讬讙讬 讗讘诇 诇诪讟讛 诪注砖专讛 讚"讛 拽诇讜讟讛 讻诪讬 砖讛讜谞讞讛 讻讬 讛讬讻讬 讚转讬拽讜诐 诪转谞讬' 讻讚"讛 诪讚拽讗诪专 专"注 讛讜讗 讗诇诪讗 诇讬讻讗 诇讗讜拽诪讬 诇注讜诇诐 讻专讘谞谉. 讜诇讚讬讚讬 诇"拽 诇讬 讻诇诇, 讚讗谞谉 诪专"注 讙诪专讬' 讜诇讗 诪讚讘专讬 专讘讛 讜诪转谞讬' 诇诪注诇讛 讘诇讞讜讚 拽转谞讬 讚专"注 诪讞讬讬讘 讜讞讻诪讬诐 驻讜讟专讬谉 讗讘诇 诇诪讟讛 诪注砖专讛 诇讗 转谞谉 讜讗驻讬' 转讬诪讗 讘讬谉 诇诪讟讛 讘讬谉 诇诪注诇讛 拽转谞讬 讘讚专"注 诪砖讜诐 讚讬诇讬祝 讝讜专拽 诪诪讜砖讬讟 讛讜讗 诪转讞讬讬讘 讘砖转讬讛谉 讗讘诇 诪砖讜诐 拽诇讜讟讛 讻诪讬 砖讛讜谞讞讛 诇讗 砖诪注讬' 诇讬' 诇专"注 讚诪讞讬讬讘 讘讚诇讗 砖诪注讬谞谉 诇讛讜 诇专讘谞谉 讜讚讘专 驻砖讜讟 讛讜讗 讝讛. 讜讬砖 砖诪讜住讬驻讬谉 诇讜诪专, 讚讗讬 讘诪讬诇讬祝 讝讜专拽 诪诪讜砖讬讟 讻讬 驻诇讬讙讬 讘讚讬讜讟讗 讗讞转 驻诇讬讙讬 讗讘诇 讘砖转讬 讚讬讜讟讗讜转 讗驻讬' 讘诪讜砖讬讟 讻讚讗讬' 讘驻' 讛讝讜专拽 讛诇讻讱 讘砖转讬 讚讬讜讟讗讜' 诇诪讟讛 诪注砖专讛 诪砖讜诐 讟注诪讗 讚拽诇讜讟讛 讻诪讬 砖讛讜谞讞' 诇讗 砖诪注谞讜 砖讞讬讬讘 专"注 讻诇诇 讜讗注"讙 讚讗诪专 专讘讛 讗讘诇 诇诪讟' 诪注砖专讛 讚"讛 讞讬讬讘 讛讗 住讘专讗 讚谞驻砖讬' 讛讜讗 讻诇讜诪专 讚讗驻砖专 诇讜诪专 讻谉 讗讘诇 诪讻讬讜谉 讚诇讗 砖诪注讬' 诇讬' 诇专"注 讚讗诪专 讛讻讬 诇讬讻讗 诇诪讬诪专 讛讗 诪谞讬 专"注 讚讛讗 讗驻砖专 讚诇讗 住讘专 讛讻讬 讻讬 讛讬讻讬 讚诇讗 讗诪专讬谞谉 讛讗 诪谞讬 专讘谞谉 讛讬讗 讗注"驻 砖讗驻砖专. 讜诇砖讜谉 讗讞专 诪转专爪讬谉 注讜讚 讘转讜住驻讜转, 讚讗讬 讗诪专讬' 诇诪注诇讛 诪讬' 驻诇讬讙讬 讜专"注 讬诇讬祝 讝讜专拽 诪诪讜砖讬讟 诇讬转 诇讬讛 拽诇讜讟讛 讻诪讜 砖讛讜谞讞讛 讚讗讬 住"诇 讛讻讬 拽诇讜讟讛 诇诪注诇讛 讻诪讬 砖讛讜谞讞讛 砖诐 讛讬讗 讜驻讟讜专 讚诪讜谞讞讛 讘诪拽讜诐 驻讟讜专 讛讜讗 讗诇讗 讛讗 讚讗诪专讬' 讗讘诇 诇诪讟讛 诪讬' 讚"讛 讞讬讬讘 诇专"注 诪砖讜诐 讚讬诇讬祝 讝讜专拽 诪诪讜砖讬讟 讛讜讗 讜诇专讘谞谉 诪砖讜诐 讚谞住讘 诇讛 讟注诪讗 诪砖讜诐 拽诇讜讟讛 讻诪讬 砖讛讜谞讞讛 讛诇讻讱 讗讬 诪讘注讬讗 诇讬' 诇专讘讛 诇讗 诪讬转讜拽诪讗 诪转谞讬' 讻专"注 讻诇诇. 讜诇讗 谞专讗讛, 讚诇诪注诇讛 诪讬' 讻讬讜谉 讚讗讬转驻诇讬讙 诇讬' 专砖讜转讗 诪拽专拽注 讜讛讗讬 专砖讜转 诇讬讻讗 诇诪讬诪专 讻诪讬 砖讛讜谞讞' 诇驻讜讟专讜 讚讗诇转"讛 诇诪讟讛 诪注砖专' 讘砖转讬 讚讬讜讟讜转 讛讜"诇 专"注 诇驻讟讜专 讜专讘谞谉 诇讞讬讜讘 讜讗谞谉 讗讬驻讻讗 拽讗 诪砖讻讞讬谞谉 讜讚"讛 讞讬讬讘 拽讗诪专讬谞谉:





专砖讘"讗

讛讗 讚讗诪专讬谞谉: 讻讚讘注讗 诪讬谞讬讛 专讘讗 诪专讘 谞讞诪谉. 诇驻讜诐 诪讗讬 讚驻专讬砖谞讗 讚诪转谞讬转讗 诪讘注讜讚 讬讜诐 诇讗 讚诪讬 诇讙诪专讬 诇讘注讬讗 讚专讘讗, 讚讛讻讗 讘砖讛讜爪讬讗讛 诪砖讞砖讬讻讛 讜讗讬讻讗 诇诪讬拽谞住 讘讛 讟驻讬 讚诇讗 诇讛讚专讛 诇讞爪专 讗讞专转 砖诇讗 转注砖讛 诪讞砖讘转讜, 讜讛讻讬 拽讗诪专, [讚讻砖诐] 讚诪砖讞砖讬讻讛 诪驻诇讬讙 专讘 谞讞诪谉 讘讬谉 讗讜转讛 讞爪专 诇讞爪专 讗讞专转, 讚讬诇诪讗 诪讘注讜讚 讬讜诐 讗讬讻讗 诇讗讬驻诇讜讙讬 谞诪讬.
诪讚砖谞讬谞谉 讘拽谞住讜 砖讜讙讙 讗讟讜 诪讝讬讚 拽诪讬驻诇讙讬, 讜讛讚专 讗诪专讬谞谉 讗讬讘注讬转 讗讬诪讗 讚讻讜诇讬 注诇诪讗 诇讗 拽谞住讬谞谉 砖讜讙讙 讗讟讜 诪讝讬讚, 讗诇诪讗 诇讛讗讬 砖谞讜讬讗 谞诪讬 讘砖讜讙讙 诪讜拽诪讬谞谉 诇讛, 讜讘砖讜讙讙 讛讜讗 讚砖专讬谞谉 诇讬讛 诇讗讛讚讜专讛 诇讗讜转讛 讞爪专 讗讘诇 讘诪讝讬讚 讗驻讬诇讜 诇讗讜转讛 讞爪专 讗住讜专 讚拽谞住讬谞谉 诇讬讛, 讻讚讗诪专讬谞谉 诇讗 拽谞住讬谞谉 砖讜讙讙 讗讟讜 诪讝讬讚 讗诇诪讗 讘诪讝讬讚 拽谞住讬谞谉. 讜诪讚拽谞住讬谞谉 诇讬讛 讘诪讝讬讚 讜诇讗 砖专讬谞谉 诇讬讛 讻讚砖专讬谞谉 诇讛讚讘讬拽 驻转 讘转谞讜专 诇诪住拽谞讗, 讗诇诪讗 讛讗 讚讬讚讜 讻砖讛讜爪讬讗讛 诪讘注讜讚 讬讜诐 讚诇讗 讗转讬 诇讬讚讬 讗讬住讜专 砖讘转 讚讗讜专讬讬转讗 讜讛诇讻讱 诇讗 讞讬讬砖讬谞谉 诇讚讬诇诪讗 砖讚讬 诇讬讛.
讜讛诇讻讱 驻住拽讗 讚讛讗讬 砖诪注转讗, 讛讜爪讬讗 讬讚讜 诪诇讗讛 诪讘注讜讚 讬讜诐 讘砖讜讙讙 讗住讜专 诇讛讞讝讬专讛 诇讞爪专 讗讞专转 讗讘诇 诇讗讜转讛 讞爪专 砖专讬, 讜讗诐 讛讜爪讬讗讛 讘诪讝讬讚 讗驻讬诇讜 诇讗讜转讛 讞爪专 讗住讜专. 讜讗诐 讛讜爪讬讗 诪砖讞砖讬讻讛 讘讬谉 讘砖讜讙讙 讘讬谉 讘诪讝讬讚 诇讗讜转讛 讞爪专 砖专讬 讚讞讬讬砖讬谞谉 讚讬诇诪讗 砖讚讬 诇讛讜 讻讚讞讬讬砖讬谞谉 讘讚专讘 讘讬讘讬, 讗讘诇 诇讞爪专 讗讞专转 诇注讜诇诐 讗住讜专. 讗讘诇 讛专诪讘"诐 讝"诇 (驻讬"讙 诪讛诇讻讜转 砖讘转 讛"讻) 驻住拽 讚讘诪讝讬讚 讗住讜专 讗驻讬诇讜 诇讗讜转讛 讞爪专.



讗讬诇讬诪讗 讘砖讜讙讙 讜诇讗 讗讬讚讻专 诇诪讗谉 讛转讬专讜. 讗讬讻讗 诇诪讬讚拽 诇讜拽诪讛 讚讞讝讜 讗讬谞砖讬 讜讗诪专讬 诇讬讛 专讚讛. 讜讗讬讻讗 诇诪讬诪专 讚讻讬讜谉 讚讛砖转讗 讛讜讛 住讘讬专讗 诇谉 讚诪砖讜诐 讞讬讜讘 讞讟讗转 诪诪砖 拽讗 诪讬讘注讬讗 诇讬讛, 讘讻讬 讛讗 谞诪讬 诇讬讻讗 讞讬讜讘 讞讟讗转, 讚讻讬 诪讜讚注讬 诇讬讛 诇讬讻讗 讞讬讜讘 讞讟讗转 讚讛讬讬谞讜 砖讜讙讙 讜讗讬讚讻专. 讜讗讬谞讜 诪讞讜讜专 讘注讬谞讬 讚诪讻诇 诪拽讜诐 讗讬 诇讗 诪讜讚注讬 诇讬讛 讗转讬 诇讬讚讬 讞讬讜讘 讞讟讗转, 讜讗谞谉 讻讚讬 砖诇讗            讬讘讗 诇讬讚讬 讞讬讜讘 讞讟讗转 拽讗诪专讬谞谉. 讜谞专讗讛 讘注讬谞讬 讚讛转讬专讜 诇讜 诇讗 诪砖诪注 讗诇讗 讘讘讗 诇讬砖讗诇.



 讛讗 讚讗诪专讬谞谉: 讜讻讬 讗讜诪专讬诐 诇讜 诇讗讚诐 注诪讜讚 讜讞讟讜讗 讻讚讬 砖讬讝讻讛 讞讘讬专讱. 拽砖讬讗 诇讬讛 诇专"转 讝"诇 讜讛讗 讗诪专讬谞谉 讘驻专拽 讘讻诇 诪注专讘讬谉 (注讬专讜讘讬谉 诇讘, 讘) 谞讬讞讗 诇讬讛 诇讞讘专 讚诇注讘讬讚 讗讬住讜专讗 拽诇讬诇讗 讜诇讗 诇讬注讘讬讚 注诐 讛讗专抓 讗讬住讜专讗 专讘讛. 讜驻专讬拽 砖讗谞讬 讛转诐 砖注诇 讬讚讜 讛讜讗 谞注砖讛, 砖讗讜诪专 诇讜 诪诇讗 诇讱 讻诇讻诇讛 讝讜 转讗谞讬诐 诪转讗谞转讬. 讜讗诐 转讗诪专 转驻砖讜讟 诪讛转诐 讛讗 讚专讘 讘讬讘讬 讚讛转讬专讜, 讚讛讗 讛转讬专讜 诇讜 诇讞讘专 讚诇讬注讘讬讚 讗讬住讜专讗 讝讜讟讗 讻讬 讛讬讻讬 讚诇讗 诇讬注讘讬讚 注诐 讛讗专抓 注诇 讬讚讬讛 讗讬住讜专讗 专讘讛, 讜讻诇 砖讻谉 讚讛转讬专讜 诇讜 讻讬 讛讬讻讬 讚诇讗 诇讬注讘讬讚 讗讬讛讜 诪诪砖 讗讬住讜专讗 专讘讛. 讬砖 诇讜诪专 讚砖讗谞讬 讛转诐 讚诇讗 谞注砖讛 讛讗讬住讜专 注讚讬讬谉 讜讬讻讜诇 讛讜讗 诇转拽谉 注诇 讬讚讬 讗讬住讜专 拽诇, 讗讘诇 讛讻讗 砖讻讘专 谞注砖讛 讛讗讬住讜专 讗诇讗 砖注转讬讚 诇讬讙诪专 诪诪讬诇讗 讚讬诇诪讗 诇讗 讛转讬专讜.
讜讗"转 讗讻转讬 讗砖讻讞谉 砖讗讜诪专讬诐 诇讜 诇讗讚诐 注诪讜讚 讜讞讟讜讗 讻讚讬 砖讬讝讻讛 讞讘讬专讱, 诪讚转谞谉 讘讙讬讟讬谉 驻专拽 讛砖讜诇讞 (讙讬讟讬谉 诪讗, 讘) 诪讬 砖讞爪讬讜 注讘讚 讜讞爪讬讜 讘谉 讞讜专讬谉 砖讻讜驻讬谉 讗转 专讘讜 讜注讜砖讛 讗讜转讜 讘谉 讞讜专讬谉 讻讚讬 砖讬拽讬讬诐 诪爪讜转 驻专讬讛 讜专讘讬讛, 讜讗祝 注诇 讙讘 讚讗诪专 专讘 讬讛讜讚讛 (讘专讻讜转 诪讝, 讘) 讛诪砖讞专专 讗转 注讘讚讜 注讜讘专 讘注砖讛 砖谞讗诪专 (讜讬拽专讗 讻讛, 诪讜) 讘讛诐 转注讘讜讚讜. 讬砖 诇讜诪专 讚诪爪讜转 驻专讬讛 讜专讘讬讛 砖讛讬讗 诪爪讜讛 专讘讛 砖注诇 讬讚讛 诪转拽讬讬诐 讛注讜诇诐 砖讗谞讬, 讜讻讚诪砖谞讬谞谉 讛转诐 讙讘讬 专讘讬 讗诇讬注讝专 砖谞讻谞住 诇讘讬转 讛讻谞住转 讜诇讗 诪爪讗 砖诐 注砖专讛 讜砖讞专专 注讘讚讜 讜讛砖诇讬诪讜 诇注砖专讛 诪砖讜诐 讚诪爪讜讛 讚专讘讬诐 砖讗谞讬 砖讛讬讗 讙讚讜诇讛. 讜诇讬 谞专讗讛 讚砖讗谞讬 讛转诐 讻讬讜谉 讚讞爪讬讜 讘谉 讞讜专讬谉 诇讬转 讘讬讛 诪砖讜诐 讘讛诐 转注讘讜讚讜 诪砖讜诐 爪讚 讞讬专讜转 砖讘讜. 讜讛讛讬讗 讗诪转讗 (讙讬讟讬谉 诇讞, 讗) 讚讛讜讜 注讘讚讬 讘讛 讗讬谞砖讬 讗讬住讜专讗, 诪砖讜诐 砖讛专讘讬诐 讛讬讜 谞讻砖诇讬谉 讘讛 讛转讬专讜 诇讜 诇砖讞专专讛 讜讻驻讜讛讜.



 讛讗 讚讗诪专讬谞谉: 讜讛讗 讘注讬讗 注拽讬专讛 讜讛谞讞讛 注诇 讙讘讬 诪拽讜诐 讗专讘注讛 讜诇讬讻讗. 讗讬讻讗 诇诪讬诪专 讚诪住讘专讗 讘注诇诪讗 拽讗诪专, 诇驻讬 砖讗讬谉 讚专讻谉 砖诇 讘谞讬 讗讚诐 诇讛谞讬讞 讻诇讬讛诐 讗诇讗 讘诪拽讜诐 专讞讘 砖讬讻讜诇 诇讛砖转诪专 讘讜 砖诇讗 讬驻讜诇, 讗讘诇 诪拽专讗讬 诇讬转 诇谉. 讜砖诪讗 谞讗诪专 讚诪驻诇讜讙转讗 讚专"诪 讜专讘谞谉 讚驻诇讬讙讬 讘讝专拽 讜谞讞 讘讞讜专 讻诇 砖讛讜讗 讘驻专拽 讛讝讜专拽 (诇拽诪谉 砖讘转 拽, 讗) 讬诇讬祝 诇讛, 讚讗驻讬诇讜 专"诪 诇讗 诪讞讬讬讘 讛转诐 讗诇讗 诪砖讜诐 讚讻诇 砖讬讻讜诇 诇讞讜拽 讻讞拽讜拽 讚诪讬, 讗诇诪讗 讛谞讞讛 注诇 讙讘讬 诪拽讜诐 讗专讘注讛 讘注讬讗 诇讻讜诇讬 注诇诪讗, 讜讛讬讬谞讜 讚拽讗 诪拽砖讛 讛讻讗 诇讛讚讬讗. 讜讗驻砖专 讚转谞讗讬 讙诪专讗 讗讙诪专讬 诇讛. 讜讘转讜住' 讗诪专讜 讚讗驻砖专 讚讚讬讬拽讬 诇讛 诪讚讻转讬讘 (砖诪讜转 讟讝, 讻讟) 讗诇 讬爪讗 讗讬砖 诪诪拽讜诪讜, 讜讚专砖讬谞谉 诪讬谞讛 讗诇 讬讜爪讬讗 讘注讬专讜讘讬谉 (讬讝, 讘),  讜诪砖诪注 谞诪讬 诪诪拽讜诪讜 诪诪拽讜诐 讛讞驻抓, 讜讗讬谞讜 专讗讜讬 诇讬拽专讜转 诪拽讜诐 驻讞讜转 诪讗专讘注讛.



诇诪讬诪专讗 讚驻砖讬讟讗 诇讬讛 诇专讘讛 讚讘拽诇讜讟讛 讻诪讬 砖讛讜谞讞讛 讚诪讬 讜讘转讜讱 注砖专讛 驻诇讬讙讬 讜讛讗 诪讬讘注讬讗 讘注讬 诇讬讛 诇专讘讛 讜讻讜'. 讗讬讻讗 诇诪讬讚拽 诪诪讗讬, 讚讬诇诪讗 讗讻转讬 诇讗 讗讬驻砖讬讟讗 诇讬讛, 讗诇讗 讚讘讬谉 诇诇讬砖谞讗 拽诪讗 讘讬谉 诇诇讬砖谞讗 讘转专讗 诪转谞讬转讬谉 诇讗 谞驻拽讗 诪讚专"注 讚诇讻讜诇讛讜 诇讬砖谞讬 讗讬转 诇讬讛 拽诇讜讟讛 讻诪讬 砖讛讜谞讞讛 讚诪讬讗. 讗讬讻讗 诪"讚 讚讗讬 诪住驻拽讗 诇讬讛 诇专讘讛, 讛讜讛 诇讬讛 诇诪讬诪专 讚讜讚讗讬 诇诪注诇讛 诪注砖专讛 驻诇讬讙讬 讗讘诇 诇诪讟讛 诪注砖专讛 讚讘专讬 讛讻诇 拽诇讜讟讛 讻诪讬 砖讛讜谞讞讛 讚诪讬讗, 讻讬 讛讬讻讬 讚转讬拽讜诐 诪转谞讬转讬谉 诇讻讜诇讬 注诇诪讗, 诪讚拽讗诪专 专讘讬 注拽讬讘讗 讛讬讗 讗诇诪讗 诇讬讻讗 诇讗讜拽讜诪讛 诇注讜诇诐 讻专讘谞谉. 讜讘转讜住' 转讬专爪讜 讚诇专讘讛 讛讜讗 讛讚讬谉 讚讗讬住转驻拽讗 诇讬讛 诪注讬拽专讗 讗讬 讗诪专讬谞谉 诇讻讜诇讬 注诇诪讗 拽诇讜讟讛 诇讗讜 讻诪讬 砖讛讜谞讞讛 讚诪讬讗, 讜讘砖转讬 讚讬讜讟讜转 讝讜 讻谞讙讚 讝讜 讻讜诇讬 注诇诪讗 诇讗 驻诇讬讙讬 讘讬谉 诇诪讟讛 诪注砖专讛 讘讬谉 诇诪注诇讛 诪注砖专讛 讚讗讬谞讜 讞讬讬讘, 讚诪砖讜诐 拽诇讜讟讛 诇讗 诪讞讬讬讘, 讜诪砖讜诐 讚讬诇驻讬谞谉 讝讜专拽 诪诪讜砖讬讟 诇讬讻讗, 讚诪讜砖讬讟 讙讜驻讬讛 讘讻讬 讛讗 驻讟讜专, 讗诇讗 讛讻讗 讘讚讬讜讟讗 讗讞转 拽诪讬驻诇讙讬 讘讬谉 诇诪注诇讛 诪注砖专讛 讘讬谉 诇诪讟讛 诪注砖专讛, 讚专"注 讬诇讬祝 讝讜专拽 诪诪讜砖讬讟 讜专讘谞谉 住讘专讬 诇讗 讬诇驻讬谞谉, 讚诪讗讬 砖谞讗 讛讗 讚诇讗 诪住驻拽讗, 讗诇讗 讜讚讗讬 住驻讜拽讬 诪住驻拽讗 诇讬讛, 讗诇讗 讚诇讗 讞砖 诇讛讗专讬讱 讻讜诇讬 讛讗讬, 讚诪转讜讱 讛谞讬 讘注讬讬 讗讬讻讗 诇诪砖诪注 讚讗讬讻讗 诇住驻讜拽讬 讘驻诇讜讙转讬讬讛讜 讻诇 诪讗讬 讚讗驻砖专 诇住驻讜拽讬 讘讛, 讜讻讬讜谉 砖讻谉 诪谞讗 诇讬讛 诇专讘讛 讚专"注 讛讬讗, 讗诇讗 诪砖讜诐 讚驻砖讬讟讗 诇讬讛 讘注讬讬讗.





讛诪讗讬专讬

讻讘专 讬讚注转 砖讛讗驻讬讬讛 讗讘 诪诇讗讻讛 讛讬讗 讗讘诇 专讚讬讬转 讛驻转 讛讗驻讜讬讛 讗讬谞讛 讗诇讗 砖讘讜转 讜讻诪讜 砖讗诪专讜 讞讻诪讛 讛讬讗 讜讗讬谞讛 诪诇讗讻讛 讜讻诇 砖讛讚讘讬拽 诪讘注讜讚 讬讜诐 讜拽专诪讜 驻谞讬讛 诪讘注讜讚 讬讜诐 讜砖讻讞讜 讘转谞讜专 讜拽讚砖 注诇讬讜 讛讬讜诐 讛转讬专讜 诇讜 诇讛爪讬诇 诪诪谞讜 诪讝讜谉 砖诇砖 住注讜讚讜转 诪驻谞讬 讻讘讜讚 砖讘转 讜讗祝 讘讝讜 讗诪专讜 砖诇讗 讬专讚讛 讘诪专讚讛 讗诇讗 讘住讻讬谉 诪注转讛 诪讬 砖讛讝讬讚 讜讛讚讘讬拽 驻转 讘转谞讜专 讘砖讘转 讜谞讝讻专 诪讜转专 诇讜 诇专讚讜转讛 拽讜讚诐 砖讬拽专诪讜 驻谞讬讛 讛转讬专讜 诇讜 砖讘讜转 讻讚讬 砖诇讗 讬讘讗 诇讬讚讬 讗讬住讜专 住拽讬诇讛 讜讗注"驻 砖讛转专讗转 住驻拽 讛讬讗 砖讛专讬 讬讻讜诇 诇讜诪专 讗住诇拽谞讜 拽讜讚诐 砖讬拽专诪讜 驻谞讬讛 诪"诪 讛转专讗转 住驻拽 砖诪讛 讛转专讗讛 诇讻砖讬转讘专专 讛诪注砖讛 讜诇讗 注讜讚 讗诇讗 砖讬砖 讗讜诪专讬诐 砖讛转专讗转 讜讚讗讬 讛讬讗 讛讜讗讬诇 讜讙诪专 讛诪诇讗讻讛 讘讗 诪讗诇讬讜 讜诪"诪 讬砖 诪驻专砖讬诐 诪驻谞讬 讗诇讜 拽讜讚诐 砖讬讘讗 诇讬讚讬 讗讬住讜专 讛讚讜诪讛 诇住拽讬诇讛 讜诪"诪 讗讬谉 讻讗谉 住拽讬诇讛 讜诇讗 讻专转 讛讜讗讬诇 讜诪转讞专讟 讜诪讞讝专 诇专讚讜转 拽讜讚诐 砖讬讛谞讜 诪注砖讬讜 专"诇 拽讜讚诐 砖讬拽专诪讜 驻谞讬讛 讜讬砖 诪转讬专讬谉 讗祝 讘专讚讬讛 砖讬砖 讘讛 拽爪转 诪诇讗讻讛 砖诇讗 讗诪专讜 诇讚注转诐 专讚讬讬转 讛驻转 讞讻诪讛 讜讗讬谞讛 诪诇讗讻讛 讗诇讗 讘驻转 讛讗驻讜讬讛 讗讘诇 讝讛 砖讛转讬专讜讛讜 诇专讚讜转讜 讘注讜讚讜 注讬住讛 专"诇 拽讜讚诐 砖讬拽专诪讜 驻谞讬讛 拽爪转 诪诇讗讻讛 讛讬讗 砖讛驻转 讛讗驻讜讬讛 讗驻砖专 诇专讚讜转讛 讘住讻讬谉 讜讝讜 讗讬 讗驻砖专 诇专讚讜转讛 讗诇讗 讘讬讚讬诐 砖谞诪爪讗 讻注讬谉 诇讬砖讛 讜转拽讜谉 讜讗讬谞讜 诪拽诇拽诇 讜讛转讬专讜讛讜 讘讻讱 讗注"驻 砖讗讬住讜专 讞讻诪讬诐 谞注砖讛 讘讬讚讬诐 讜讗讬住讜专 转讜专讛 谞注砖讛 诪讻讗谉 讜诇讛讘讗 诪讗诇讬讜:



讛讚讘讬拽讛 讘砖讜讙讙 讗住讜专 诇讜 诇专讚讜转讛 砖讗诐 谞讝讻专 拽讜讚诐 砖讬拽专诪讜 驻谞讬讛 讛专讬 诪砖谞讝讻专 讗讬谉 讻讗谉 讞讬讜讘 讞讟讗转 讜讗诐 拽专诪讜 驻谞讬讛 讛专讬 谞转讞讬讬讘 讜讛驻转 讘讻诇诇 诪注砖讛 砖讘转 注诇 讛讚专讱 砖谞讘讗专 讗转 讚讬谞讜 讘注"讛:



砖讙讙 讜讛讚讘讬拽 驻转 讜讛诇讱 诇讜 讗讬谉 讗讞专 诪讜转专 诇专讚讜转 讻讚讬 诇讛爪讬诇讜 诪讞讟讗转 砖讗讬谉 讗讜诪专讬诐 诇讗讚诐 注诪讜讚 讜讞讟讗 讘砖讘讬诇 砖讬讝讻讛 讞讘讬专讱 讜砖诪讗 转讗诪专 讜讛专讬 讘诪住讻转 注讬专讜讘讬谉 讛转讬专讜 诇讞讘专 讗讬住讜专 拽诇 砖诇讗 诇注砖讜转 注诐 讛讗专抓 讗讬住讜专 讞诪讜专 讜讛讜讗 砖讗诪专讜 砖诐 讞讘专 砖讗诪专 诇注诐 讛讗专抓 诇拽讟 诇讱 讻诇讻诇讛 砖诇 转讗谞讬诐 诪转讗谞转讬 讜讞讘专 讗讞讚 砖讜诪注讜 诪讜转专 诇讗讻讜诇 诪讛谉 讗诐 谞转谉 诇讜 注诐 讛讗专抓 诪讛诐 讞讝拽讛 注诇讬讜 砖注讬砖专谉 诪驻谞讬 砖讛讜讗 讬讜讚注 砖注诐 讛讗专抓 讗讬谞讜 谞诪谞注 诪诇讗讻讜诇 讜谞讜讞 诇讜 诇注砖专 讘诪拽讜诪讜 砖诇讗 诪谉 讛诪讜拽祝 诪砖讬讗讻诇 注诐 讛讗专抓 讟讘诇讬诐 转讬专爪讜 讞讻诪讬 讛爪专驻转讬诐 砖诇讗 谞讗诪专 砖诐 讗诇讗 诪驻谞讬 砖讗诐 讬讞讟讗 注诐 讛讗专抓 谞诪爪讗 讞讘专 讙讜专诐 诇讜 讗讘诇 讘讝讜 砖讗讬谞讜 讙讜专诐 诇讜 诇讗 讛转讬专讜 讜讞讻诪讬 讛讚讜专讜转 诪讜住讬驻讬谉 讘转讬专讜抓 讝讛 砖讗祝 讛讞讘专 讗诇讜 讞讟讗 注诐 讛讗专抓 谞诪爪讗 讛讜讗 谞讜转谉 诪讻砖讜诇 讜讬砖 诇讜 讞诇拽 讘注讘讬专讛 讜讞讻诪讬 诇讜谞讬诇 转讬专爪讜 砖讻诇 砖讞讘专 讬讜讚注 讘注诐 讛讗专抓 砖讞讜讟讗 讘讬讚讬诐 谞讜讞 诇讜 诇注砖讜转 讛讜讗 讗讬住讜专 拽诇 诇讛讬讜转 讝讛 谞讬爪诇 诪注讘讬专讛 讞诪讜专讛 讗讘诇 讗讬住讜专 讞诪讜专 讛讘讗 诇注诐 讛讗专抓 诪讗诇讬讜 讻讙讜谉 讗驻讬讛 砖讗讬谉 讛讛讚讘拽讛 讗讬住讜专 讞诪讜专 讗讬谞讜 注讜讘专 注诇讬讜 讗驻讬' 讗讬住讜专 拽诇 讜讬砖 诪转专爪讬谉 砖讝讜 砖讛转讬专讜 讘注讬专讜讘讬谉 讚讜拽讗 讘砖诇讗 讛转讞讬诇 注诐 讛讗专抓 讘讗讬住讜专 讗讘诇 讝讛 砖讛转讞讬诇 讘讗讬住讜专 讗讬谉 诪转讬专讬谉 诇讜 诇注砖讜转 讘砖讘讬诇讜 讗祝 讗讬住讜专 拽诇 讗讘诇 诇注爪诪讜 诪讬讛讗 讛转讬专讜 讻诇 讗讬住讜专 住讜驻专讬诐 砖诇讗 讬讘讗 诇讬讚讬 讗讬住讜专 转讜专讛:



讛讝讜专拽 诪专讛"讬 诇专讛"讬 讜专讛"专 讘讗诪爪注 讜讛专讬 砖注讘专 讛讻诇讬 讛谞讝专拽 讚专讱 专讛"专 讗注"驻 砖讗住讜专 诇注砖讜转 讻谉 驻讟讜专 讜讗驻讬' 注讘专 诇诪讟讛 诪注砖专讛 砖讛讜讗 讗讜讬专 专讛"专 讜讗讬谉 讗讜诪专讬诐 讻砖谞拽诇讟 讛讻诇讬 讘讗讜讬专 专讛"专 砖讛讜讗 讻诪讬 砖讛讜谞讞 讜谞诪爪讗 注讜拽专 诪专讛"讬 讜诪谞讬讞 诇专讛"专 讜讬转讞讬讬讘 诪砖讜诐 讛讜爪讗讛 讗诇讗 拽诇讜讟讛 讗讬谞讛 讻诪讬 砖讛讜谞讞讛 讜讛专讬 诇讗 谞讞讛 讘专讛"专 讻诇诇 讜讻讜谞转讜 讗讬谞讛 讗诇讗 诇讛讜爪讗讛 诪专讛"讬 诇专讛"讬 讜讗讬谉 爪专讬讱 诇讜诪专 诇诪注诇讛 诪注砖专讛 砖讛讜讗 讗讜讬专 诪拽讜诐 驻讟讜专 讜诪"诪 讘诪讜砖讬讟 诪讝讜 诇讝讜 讜专讛"专 讘讗诪爪注 讞讬讬讘 讗驻讬' 诇诪注诇讛 诪注砖专讛 砖讻讱 讛讬转讛 讛诪诇讗讻讛 讘诪砖讻谉 讜讗祝 诇讚注转 讛讗讜诪专 拽诇讜讟讛 讻诪讬 砖讛讜谞讞讛 讗讬谉 讗讜诪专讬谉 诇讞讬讬讘讜 砖转讬诐 讗讞转 诪砖讜诐 讛讜爪讗讛 讜讗讞转 诪砖讜诐 讛讻谞住讛 砖讛专讬 讘注诇 住讘专讗 讝讜 专' 注拽讬讘讗 讛讜讗 讜讛讜讗 讘注爪诪讜 讗诪专 讘诪住讻转 讻专讬转讜转 砖讗讬谉 诪讞讬讬讘讬诐 注诇 转讜诇讚讛 讘诪拽讜诐 讗讘 讜注讜讚 砖诪讗 讗注"驻 砖讛谞讞讛 讞砖讜讘讛 诇讜 讗祝 注诇 讙讘讬 诪拽讜诐 砖讗讬谉 讘讜 讗专讘注讛 讘注拽讬专讛 讛讜讗 诪讝拽讬拽 诪拽讜诐 讞砖讜讘 讛讜讗讬诇 讜讛讬讗 转讞诇转 讛讗讬住讜专 讜砖讛讜讗 诪讞砖讘讜 诇讛谞讬讞 砖诐 讜讻注讬谉 诪讛 砖讗诪专讜 诪讞砖讘转讜 诪砖讜讬讗 诇讬讛 诪拽讜诐 讜诪"诪 诇注谞讬谉 驻住拽 讗讬谞讱 爪专讬讱 诇讻讱 砖讗祝 诇注谞讬谉 讛谞讞讛 讗讬谞讛 讻诇讜诐 讜讗讬谉 讗讜诪专讬诐 拽诇讜讟讛 讻诪讬 砖讛讜谞讞讛 讜讬讚讜 讛讜讗 砖谞注砖讬转 讻讗专讘注讛 注诇 讗专讘注讛 讻诪讜 砖讘讬讗专谞讜 讘诪砖谞讛 诪驻谞讬 砖讛讬讗 拽讜诇讟转 讻诇 讚讘专 讛讗 诇砖讗专 讚讘专讬诐 诇诪拽讜诐 讞砖讜讘 讗谞讜 爪专讬讻讬诐 注诇 讛讚专讱 砖讛讬讜 诪讜爪讬讗讬谉 拽专砖讬诐 诪注讙诇讛 诇专讛"专 讜诪砖诐 诇注讙诇讛 讗讞专转 讜住转诐 诪拽讜诐 讞砖讜讘 讗专讘注讛 注诇 讗专讘注讛 讜爪专讬讱 砖转讚注 砖讗祝 诇讚注转 讛讗讜诪专 拽诇讜讟讛 讻诪讜谞讞转 诇讗 讗诪专讛 讗诇讗 讘砖转讬 专砖讜讬讜转 诇讗 讘专砖讜转 讗讞讚 砖讗"讻 讗讬谉 诇讱 讝讜专拽 讗专讘注 讗诪讜转 讘专讛"专 讞讬讬讘 砖讛专讬 谞拽诇讟讛 讘讗诪爪注:





诪讛专砖"讗 - 讞讬讚讜砖讬 讛诇讻讜转

讘讚"讛 讜讗诇讗 讚讗讛讚专 讻讜' 转讬诪讛 讗讬诪讗 诇讬讚讬 讗讬住讜专 讞讟讗转 讻讜' 注讻"诇. 讙讘讬 住拽讬诇讛 讜讚讗讬 讚诪爪讬谞谉 诇讗砖讻讜讞讬 砖驻讬专 诇讬讚讬 住拽讬诇讛 诪诪砖 讗诐 诇讗 讬专讚讛 讘诇讬 专砖讜转 讘"讚 讻诪"砖 讛转讜住' 诇拽诪谉 讗讘诇 诪诇砖讜谉 讗讬住讜专 住拽讬诇讛 诪砖诪注 讚讗驻讬诇讜 讗讬谉 讻讗谉 讞讬讜讘 住拽讬诇讛 讻讙讜谉 砖诇讗 讛转专讜 讘讬讛 讚诇讗 讛讜讬 专拽 讗讬住讜专 住拽讬诇讛 讜讚讜"拽:


讘讚"讛 拽讜讚诐 砖讬讘讗 讻讜' 讜讗"转 讜讛讬讻讬 讗转讬 诇讬讚讬 讞讬讜讘 住拽讬诇讛 讜讛讗 讛转专讗转 住驻拽 讛讜讗 讻讜' 注讻"诇 拽爪转 拽砖讛 讗诪讗讬 诇讗 讛拽砖讜 讻谉 讘驻砖讬讟讜转 讗诪转谞讬转讬谉 讚讻诇诇 讙讚讜诇 讚讞砖讬讘 讗讜驻讛 讘讻诇诇 诇"讟 诪诇讗讻讜转 讜讗诪讗讬 讜讛讗 诇讗 讗转讬 诇讬讚讬 讞讬讜讘 住拽讬诇讛 讚讛转专讗转 住驻拽 讛讬讗 讜讬砖 诇讬讬砖讘 讚讘诇讗 讛讚讘讬拽 驻转 讘转谞讜专 讻讬 讛讻讗 诪爪讬谞谉 诇讗砖讻讜讞讬 讗讜驻讛 诇讛讚讬讗 讚讛讜讬 讛转专讗转 讜讚讗讬 讜拽"诇:


讘讚"讛 讗讘诇 诇诪注诇讛 讻讜' 讗"讻 诇讬诪讗 讛讻讗 讗讘诇 诇诪注诇讛 诪讬' 讚"讛 讞讬讬讘 讚讬诇驻讬谞谉 讻讜' 讜诪讬讛讜 讗讬谞讜 讛讜讻讞讛 讻讜' 注讻"诇. 讬砖 诇讚拽讚拽 讚讗讻转讬 讬砖 讛讜讻讞讛 讚注"讻 诇诪讟讛 诪讬' 讞讬讬讘 讘诪讜砖讬讟 讚讗诐 转"诇 驻讟讜专 讗诐 讻谉 讘讗讬讚讱 讙讬住讗 讚拽讗诪专 讚驻诇讬讙讬 讘诇诪注诇讛 诪讬' 讗讬 讬诇驻讬谞谉 讝讜专拽 诪诪讜砖讬讟 讗讜 诇讗 讗讘诇 诇诪讟讛 诪讬' 讚"讛 讞讬讬讘 讚拽诇讜讟讛 讻讜' 诇讬诪讗 讗讘诇 诇诪讟讛 诪讬' 讚"讛 驻讟讜专 讚拽诇讜讟讛 诇讗讜 讻诪讬 砖讛讜谞讞讛 讚诪讬 讗讘诇 讗讬 诇诪讟讛 诪注砖专讛 讞讬讬讘 讘诪讜砖讬讟 讗讝 诇讗 诪爪讬 诇诪讬诪专 讚"讛 驻讟讜专 讘诇诪讟讛 诪讬' 讚讛讗 诪讗谉 讚讬诇讬祝 讝讜专拽 诪诪讜砖讬讟 讞讬讬讘 讗注"讙 讚拽诇讜讟讛 诇讗讜 讻诪讬 砖讛讜谞讞讛 讚诪讬 讜讬砖 诇讜诪专 讚诇讗 谞讬讞讗 诇讬讛 诇诪讘注讬 讗讬 讚"讛 拽诇讜讟讛 诇讗讜 讻诪讬 砖讛讜谞讞讛 讚诪讬 讚讗诐 讻谉 诪转谞讬转讬谉 讚讛讻讗 讚讗讬转 诇讛 拽诇讜讟讛 讻诪讬 砖讛讜谞讞讛 讚诪讬 诇讚注转 专讘讛 讚诇讗 讻诪讗谉 讜诪讛 砖讬砖 诇讚拽讚拽 注诇 讝讛 诪驻讬专讜砖 专"讬 诇拽诪谉 注"砖:


讘讚"讛 讗讘诇 诇诪讟讛 讻讜' 讜讻讚诪砖诪注 拽爪转 讘住诪讜讱 讚讗诪专 专讘讬 讝讬专讗 讛讗 诪谞讬 讗讞专讬诐 诪砖诪注 讻讜' 讛讬讻讬 拽讗诪专 讛讻讗 讚"讛 讞讬讬讘 讻讜' 注讻"诇. 讬砖 诇讚拽讚拽 讗诪讗讬 诇讗 讛拽砖讛 讘驻砖讬讟讜转 讟驻讬 讚拽讗诪专 讛讗 诪谞讬 专讘讬 讜专讘谞谉 驻诇讬讙讬 注诇讬讛 讘讛讚讬讗 讘讘专讬讬转讗 讜诇讬转 诇讛讜 拽诇讜讟讛 讻诪讬 砖讛讜谞讞讛 讚诪讬 讚诇诪讗讬 讚讚讞讬 谞诪讬 讚诇讗 诪讞讬讬讘 专讘讬 讗诇讗 讘专砖讜转 讛讬讞讬讚 诪拽讜专讛 诪讻诇 诪拽讜诐 专讘谞谉 讚驻诇讬讙讬 注"讻 住讘讬专讗 诇讛讜 讚拽诇讜讟讛 诇讗讜 讻诪讬 砖讛讜谞讞讛 讚诪讬 讜讗诐 讻谉 转拽砖讬 诇讬讛 讛谞讬 专讘谞谉 诪谞讬 讙诐 讘注讬拽专 转诪讬讛转讜 砖诇 专"讬 转诪讬讛 诇讬 讚诪讗讬 诪砖诪注 诇讬讛 诪讚拽讗诪专 专' 讝讬专讗 讛讗 诪谞讬 讗讞专讬诐 讚驻诇讬讙讬 专讘谞谉 注诇讬讛 讜讛讛讬讗 讘专讬讬转讗 诪谞讬 讗讬诪讗 讚诪砖讻讞 转谞讗 讚讗讬转 诇讬讛 讛讻讬 讚拽诇讜讟讛 讻诪讬 砖讛讜谞讞讛 讚诪讬 讛讬驻讱 住讘专转 讛诪拽砖讛 讚驻专讬讱 讜讛讗 讘注讬谞谉 注拽讬专讛 讻讜' 砖驻讬专砖 专"讬 讙讜驻讬讛 讚驻专讬讱 讛讻讬 诪砖讜诐 讚讗诇 讬爪讗 讗讬砖 拽讗讬 谞诪讬 讗讞驻抓 讻讜' 讻诪讜 砖讻转讘讜 讛转讜住驻讜转 诇注讬诇 讜爪"注 讜讬砖 诪讚拽讚拽讬诐 注讜讚 讘讝讛 诇驻讬 诪讛 砖驻讬专砖 专"讬 讛讻讗 讚讗讬讻讗 讘专讬讬转讗 讚诇讬转 诇讛 拽诇讜讟讛 讻诪讬 砖讛讜谞讞讛 讚诪讬 讗诐 讻谉 诪讬 讛讻专讬讞 诇专"讬 诇注讬诇 诇驻专砖 讚驻专讬讱 讜讛讗 讘注讬谞谉 注拽讬专讛 讻讜' 讚诪讻讞 拽专讗 讚讗诇 讬爪讗 讗讬砖 诪诪拽讜诪讜 驻专讬讱 讗讬诪讗 讚诪讻讞 讘专讬讬转讗 驻专讬讱 讚讬砖 诇讜诪专 讚讗"讻 讛讜讛 讛诪拽砖讛 诪讬讬转讬 讛讱 讘专讬讬转讗 讚讗讬谉 讻诇 讛讘专讬讬转讜转 讬讚讜注讜转 讗讘诇 讗拽专讗 讚讗诇 讬爪讗 讗讬砖 诪诪拽讜诪讜 讜讙讜' 砖驻讬专 拽住诪讬讱 讜拽"诇:


讘讚"讛 讚讗诪专讬谞谉 拽诇讜讟讛 讻讜' 讜讗讜诪专 专"讬 讚讛"驻 讻讜' 讗讬讻讗 谞诪讬 诇住驻讜拽讬 讚讬诇诪讗 诇讻讜诇讬 注诇诪讗 诇讗 讗诪专讬谞谉 拽诇讜讟讛 讻讜' 讻讬 驻诇讬讙讬 讘讚讬讜讟讗 讗' 讻讜' 注讻"诇. 诇驻讬 讛住讘专讗 砖讻转讘讜 诇注讬诇 讚诪讜砖讬讟 驻讟讜专 诇诪讟讛 诪讬' 讛诪"诇 讘驻砖讬讟讜转 讚讗讬讻讗 诇住驻讜拽讬 讚讬诇诪讗 诇讻讜诇讬 注诇诪讗 诇讗 讗诪专讬谞谉 拽诇讜讟讛 讻讜' 讜诇诪讟讛 诪注砖专讛 驻讟讜专 诇讻讜诇讬 注诇诪讗 讜讘诇诪注诇讛 诪讬' 驻诇讬讙讬 讗讬 讬诇驻讬谞谉 讝讜专拽 诪诪讜砖讬讟 讗讜 诇讗 讗诇讗 讚讻讘专 讻转讘讜 讚诪砖诪注 诇讛讜 拽爪转 讚诪讜砖讬讟 谞诪讬 讞讬讬讘 诇诪讟讛 诪讬' 讜讗讬谉 诇讛拽砖讜转 谞诪讬 讚诪讗讬 驻专讬讱 讚讗讬讻讗 诇住驻讜拽讬 讚讬诇诪讗 诇讻"注 诇讗 讗诪专讬谞谉 拽诇讜讟讛 讻讜' 讚讗讬诪讗 讚讗诐 讻谉 诪转谞讬转讬谉 讚讗讬转 诇讛 拽诇讜讟讛 讻讜' 讚诇讗 讻诪讗谉 讚讬砖 诇讜诪专 讚讛讻讬 拽驻专讬讱 讻讬讜谉 讚诇讗 诪砖讻讞转 讟注诪讗 讚诪转谞讬转讬谉 诪砖讜诐 讚拽诇讜讟讛 讻诪讬 砖讛讜谞讞讛 讚诪讬 讗诇讗 诪砖讜诐 讚诪砖讻讞转 讚专讘讬 注拽讬讘讗 住讘讬专讗 诇讬讛 讛讻讬 讛讗 讗讬讻讗 诇住驻讜拽讬 讘讬讛 谞诪讬 讚讬诇诪讗 诇讻"注 拽诇讜讟讛 诇讗讜 讻诪讬 砖讛讜谞讞讛 讚诪讬 讜讗"讻 讗讻转讬 诇讗 讬讚注讬谞谉 讟注诪讗 讚诪转谞讬转讬谉 诪讗讬 谞讬讛讜 讜讚讜"拽:





诪讛专"诐

讘专砖"讬 讚"讛 讜诇讗 讗讚讻专 拽讜讚诐 讗驻讬讬讛 注诇 砖讙讙转讜 讜讻讜' 讛讻诇 讚讘讜讚 讗讞讚:


讚"讛 讘讛讚讬讗 住拽讬诇讛 讜讻讜' 诇讗 讘诇砖讜谉 讘注讬讗 诪转谞讬 专讘 讗讞讗 讘专讬讛 讚专讘讗 讜讻讜' 讻爪"诇:


讘转讜住' 讚"讛 讜讻讬 讗讜诪专讬诐 诇讜 诇讗讚诐 讞讟讗 讜讻讜' 讜讗讜诪专 专讬讘"讗 讜讗驻讬诇讜 诪讚讘讬拽 注爪诪讜 讗讬谉 诇驻砖讜讟 讜讻讜' 讬"诇 讘驻讬专讜砖 讚专讬讘"讗 讘讗 诇转专抓 讚诪讻诇 诪拽讜诐 诇诪讛 诇讗 驻砖讟讬谞谉 讘注讬讗 讚专讘 讘讬讘讬 讛转诐 讚谞讬讞讗 诇讬讛 诇讞讘专 讚诇讬注讘讚 讗讬住讜专讗 拽诇讬诇讗 砖诇讗 讬注砖讛 讞讘讬专讜 注诇 讬讚讜 讗讬住讜专 讞诪讜专 讻"砖 讛讻讗 讘诪讚讘讬拽 砖讛讜讗 讘注爪诪讜 讬讘讗 诇讬讚讬 讗讬住讜专 讞诪讜专 诇讻讱 拽讗诪专 专讬讘"讗 讚讗驻讬诇讜 诪讚讘讬拽 注爪诪讜 讗讬谉 诇驻砖讜讟 讜讻讜':


讘讗"讚 讜讙讘讬 讞爪讬讬讛 砖驻讞讛 讜讞爪讬讬讛 讘转 讞讜专讬谉 砖谞讛讙讜 讘讛 诪谞讛讙 讛驻拽专 讜讻讜' 专"诇 讜讛转诐 驻砖注讜 讘注爪诪诐 讗讜转谉 砖谞讛讙讜 讘讛 诪谞讛讙 讛驻拽专 讜讗驻"讛 讻驻讜 讗转 专讘讛 讜转讬专抓 讚讻讬讜谉 砖讛讬转讛 讛讬讗 诪讞讝专转 讜诪诪爪讗转 注爪诪讛 诇讝谞讜转 讚诪讜 诇讗讜谞住讬诐 讜诇讗 驻讜砖注讬诐 讜讛讜讬 谞诪讬 诪爪讜讛 讚专讘讬诐 驻讬专讜砖 讜注讜讚 讟注诐 讗讞专 诪砖讜诐 讚讛讜讬 谞诪讬 诪爪讜讛 讚专讘讬诐:


讚"讛 拽讜讚诐 砖讬讘讗 诇讬讚讬 讗讬住讜专 住拽讬诇讛 讜讻讜' 讜讗"转 讜讛讬讻讬 讗转讬 诇讬讚讬 讞讬讜讘 住拽讬诇讛 讜讛讗 讛转专讗转 住驻拽 讛讬讗 讜讻讜' 讬砖 诇讚拽讚拽 诪讛 诪拽砖讬诐 讛转讜住驻讜转 讗讛讗 诪"诪 讗讬住讜专 住拽讬诇讛 讛讜讗 讗祝 注诇 讙讘 讚讗讬谞讜 讞讬讜讘 诪讬转转 住拽讬诇讛 诪诪砖 诪讞诪转 讚诇讗 讛讜讛 讛转专讗转讜 讛转专讗讛 讜诇注讬诇 讙讘讬 讛讗 讚驻专讬讱 讙诪' 讜讗诇讗 诇讗讜 讚讗讛讚专 讜讗讚讻专 诪讬 诪讞讬讬讘 讛拽砖讜 讛转讜住' 转讬诪讛 谞讬诪讗 讗讬住讜专 讞讟讗转 讻讚讘住诪讜讱 拽讜讚诐 砖讬讘讗 诇讬讚讬 讗讬住讜专 住拽讬诇讛 讜谞专讗讛 讚讘砖诇诪讗 诇注讬诇 诪拽砖讬谉 讛转讜住' 砖驻讬专 讚谞讬诪讗 讗讬住讜专 讞讟讗转 讚讗注"讙 讚讛砖转讗 诇讬讻讗 讞讬讜讘 讞讟讗转 讻讬讜谉 讚讗讛讚专 讜讗讚讻专 诪"诪 讻讬讜谉 讚讗讬 诇讗 讗讚讻专 讛讬讛 讻讗谉 讞讬讜讘 讞讟讗转 讛砖转讗 谞诪讬 诪拽专讬 讗讬住讜专 讞讟讗转 讗讘诇 讛讻讗 讚拽讗诪专 讙诪' 拽讜讚诐 砖讬讘讗 诇讬讚讬 讗讬住讜专 住拽讬诇讛 驻砖讜讟 讛讜讗 砖诇讗 讗讬讬专讬 砖讛转专讜 讘讜 讘讛诪讚讘讬拽 砖讬讛讗 讞讬讬讘 诪讬转讛 诪诪砖 讗诇讗 讚拽专讬 诇讬讛 讗讬住讜专 住拽讬诇讛 诪砖讜诐 砖讗诐 讛讬讛 砖注砖讜 讘讜 讛转专讗讛 讛讬讛 讘讗 诇讬讚讬 讞讬讜讘 诪讬转转 住拽讬诇讛 讜诇讻讱 诪拽砖讬诐 讛转讜住驻讜转 讛讗 讗驻讬诇讜 讛讬讻讗 讚讛转专讜 讘讜 讗"讗 砖讬讘讗 诇讬讚讬 讞讬讜讘 诪讬转讛 诇注讜诇诐 诪砖讜诐 讚讛讜讬 讛转专讗转 住驻拽 讗"讻 讛砖转讗 讚诇讗 讛转专讜 讘讜 讻诇诇 诇讗 诪拽专讬 讗驻讬诇讜 讗讬住讜专 住拽讬诇讛 讻讬讜谉 讚讗"讗 砖讬讜讻诇 诇讘讗 诇讬讚讬 讞讬讜讘 诪讬转转 住拽讬诇讛 诇注讜诇诐:


讘讗"讚 讜诪讛 砖诇讗 专讚讛 砖诪讗 砖讻讞 讜讻讜' 专"诇 砖讗诐 讛讬讛 讛转专讗讛 诇讗 转讚讘讬拽 砖讗诐 转讚讘讬拽 转转讞讬讬讘 诪讬转讛 讛讜讬 讛转专讗转 住驻拽 讚砖诪讗 讬专讚讛 讗讜转讛 拽讜讚诐 砖转讗驻讛 讜讗诐 讛讬讛 诇砖讜谉 讛转专讗讛 砖讬专讚讛 讗讜转讛 拽讜讚诐 砖转讗驻讛 拽讜讚诐 砖讬讘讗 诇讬讚讬 讞讬讜讘 诪讬转讛 诇讗 讛讜讬 谞诪讬 讛转专讗讛 砖讬转讞讬讬讘 注诇讬讛 诪讬转讛 讚诪讛 砖诇讗 专讚讛 砖诪讗 砖讻讞 讻谉 谞"诇 讚讗诇"讻 讬讛讬讜 讚讘专讬 讛转讜住' 讚讘专讬 诪讜转专 讜讚讜"拽:


讚"讛 讜讛讗 讘注讬谞谉 注拽讬专讛 讜讛谞讞讛 讜讻讜' 讚讚专砖讬谞谉 讘注讬专讜讘讬谉 讚讗诇 讬爪讗 讜讻讜' 注讬讬谉 讘住讜祝 驻"拽 讚注讬专讜讘讬谉 讚讘诪住拽谞讗 砖诐 诇讗 讚专砖讬谞谉 讛讻讬 讘讛讚讬讗 讗诇讗 讗讚专讘讛 拽讗诪专 讛转诐 诪讬 讻转讬讘 讗诇 讬讜爪讬讗 讗诇 讬爪讗 讻转讬讘 注讬拽专 拽专讗 讗转讬 诇讗讬住讜专 转讞讜诪讬谉 讗诇讗 砖诪驻专砖讬诐 讛转讜住驻讜转 讚讗祝 诇驻讬 讛诪住拽谞讗 讗转讬 谞诪讬 诇讗讬住讜专 讛讜爪讗讛 讚讛讻讬 诪砖诪注 驻砖讟讗 讚拽专讗 讗诇 讬爪讗 讗讬砖 诪诪拽讜诪讜 讘砖讘转 注诐 讻诇讬讜 诇诇拽讜讟 讗转 讛诪谉 讻讚专讱 砖讛讬讜 注讜砖讬谉 讘讞讜诇 讜讛讻讗 讚讻转讘讜 讛转讜住驻讜转 诪"诪 诪砖诪注 谞诪讬 诪拽讜诐 讛讞驻抓 讜讻讜' 爪"诇 讚住"诇 讚讙诐 诇驻讬 讛诪住拽谞讗 讚讛转诐 讗注"讙 讚注讬拽专 拽专讗 讗转讬 诇转讞讜诪讬谉 讜讗诇 讬爪讗 诪诪拽讜诪讜 讗诪拽讜诐 讛讗讚诐 拽讗讬 诪"诪 讻讬讜谉 讚诪驻砖讟讬讛 讚拽专讗 诪砖诪注 谞诪讬 诪讬谞讬讛 讗讬住讜专 讛讜爪讗讜转 拽专讬谞谉 谞诪讬 讗诇 讬爪讗 讗诇 讬讜爪讬讗 讜诪拽讜诪讜 拽讗讬 谞诪讬 讗讞驻抓 讜讚讜"拽:


讚"讛 讗讘诇 诇诪讟讛 诪讬' 讚"讛 讞讬讬讘 讜讻讜' 讜讻讚诪砖诪注 拽爪转 讘住诪讜讱 讚讗诪专 专讘讬 讝讬专讗 讛讗 诪谞讬 讗讞讚讬诐 讛讬讗 讜讻讜' 讛讗 讚谞拽讟讬 转讜住' 诪讚拽讗诪专 讛讗 诪谞讬 讗讞专讬诐 诪讻诇诇 讚驻诇讬讙讬 专讘谞谉 注诇讬讛 讜诇讗 讛讘讬讗讜 讛转讜住' 驻诇讜讙转讗 讚专"注 讜专讘谞谉 讚专"注 讚讗诪专 拽诇讜讟讛 讻诪讬 砖讛讜谞讞讛 讚诪讬讗 诇讗 讘注讬 诪拽讜诐 讚' 注诇 讚' 讜专讘谞谉 讘注讜 讚' 注诇 讚' 讜谞专讗讛 讚诪讚专讘谞谉 讚专"注 诇讗 诪爪讬 诇诪讬讚拽 讚住"诇 讚讘注讬 诪拽讜诐 讚' 注诇 讚' 讚讗讬讻讗 诇诪讬诪专 讚讚讜拽讗 讻砖讝讜专拽 诪专讛"讬 诇专讛"讬 讚专讱 专讛"专 讚诇讗 谞讞 讻诇诇 讘专讛"讬 讛讜讗 讚诇讬转 诇讬讛 拽诇讜讟讛 讻诪讬 砖讛讜谞讞讛 讚诪讬讗 讗讘诇 讻砖谞讞 讗驻讬' 注诇 讻诇 砖讛讜讗 讗讬诪讗 诇讱 讚讙诐 专讘谞谉 住"诇 讚讞讬讬讘 讜诇讗 讘注讬 诪拽讜诐 讚' 注诇 讚':


讚"讛 讚讗诪专讬谞谉 拽诇讜讟讛 讻诪讬 砖讛讜谞讞讛 讜讻讜' 讗讱 讗讬谉 谞专讗讛 砖讬讛讬讛 诪讚讘专讬 专讘讛 专"诇 诇讗 讚专讘讛 讙讜驻讬讛 讗讜诪专 讗诇讗 讛讗 诪谞讬 专"注 讚讗诪专 诇讗 讘注讬谞谉 讚' 注诇 讚' 讚转谞谉 讛讝讜专拽 讜讻讜' 讜讞讻诪讬诐 驻讜讟专讬诐 讜转讜 诇讗 讗诇讗 讙诪专讗 讛讜讗 讚诪驻专砖 讚讘专讬讜 讚讛讬讬谞讜 专"注 住讘专 讗诪专讬谞谉 拽诇讜讟讛 讻诪讬 砖讛讜谞讞讛 讚诪讬讗 讜专讘谞谉 住讘专讬 诇讗 讗诪专讬谞谉 讜讻讜' 讻讬 讻讱 讛讬讗 转诪讬讚 住讜讙讬讬转 讛讙诪专讗:


讘讗"讚 讜注讜讚 讗诪专 专"讬 讜讻讜' 讗讘诇 诇专"讬 诇讗讜 讻诪讬 砖讛讜谞讞讛 讚诪讬讗 讜讻讜' 讚讗讬 住讘专 讜讻讜' 诇讗 讛讜讬 诪爪讬 诇诪讬诇祝 讝讜专拽 诪诪讜砖讬讟 驻讬专讜砖 砖诇诪注诇讛 诪讬' 诪砖讜诐 讚讛讜讬 诪拽讜诐 驻讟讜专 讗讬 讛讬讛 讗诪专讬谞谉 讻诪讬 砖讛讜谞讞 讘讗讜讬专 讚讻诇 诇诪注诇讛 讘专讛"专 诪拽讜诐 驻讟讜专 讛讜讗 讻诪讜 砖讬转讘讗专 讘讙诪' 诇拽诪谉 讜讗"讻 讛讬讻讗 拽讗诪专 讛砖转讗 讚讘诪注诇讛 诪讬' 驻诇讬讙讬 讜讘讛讗 驻诇讬讙讬 讚专讘讬 注拽讬讘讗 住讘专 讬诇驻讬谞谉 讝讜专拽 诪诪讜砖讬讟 讜讻讜' 讗诇讗 讜讚讗讬 讙诪专讗 讛"拽 讚讘诇诪注诇讛 诪讬' 驻诇讬讙讬 讜讻讜' 讗讘诇 诇诪讟讛 诪讬' 讚"讛 讞讬讬讘 讗讘诇 诇讗 诪讟注诐 讗讞讚 讗诇讗 专讘谞谉 诪讞讬讬讘讬 诪讟注诐 讚讗诪专讬谞谉 拽诇讜讟讛 讻诪讬 砖讛讜谞讞讛 讜专"注 诪讞讬讬讘 诪讟注诐 讚诪讞讬讬讘 讘诇诪注诇讛 诪讬' 讚讛讬讬谞讜 诪砖讜诐 讚讬诇驻讬谞谉 讝讜专拽 诪诪讜砖讬讟 讜拽"诇:





讞讻诪转 砖诇诪讛

讙诪' 诪转拽讬祝 诇讛 专讘 砖砖转 讻讜'. 谞"讘 爪"诇 专讘 讗砖讬 讻讜' 讜讚讜"拽:


砖诐 讗诪专 专讘讛 讛讗 诪谞讬 讻讜' 讚驻砖讬讟讗 诇讬讛 诇专讘讛 讻讜' 讻爪"诇:


转讜住' 讘讚"讛 讜讻讬 讗讜诪专讬诐 讻讜' 讜讚讜诪讛 诇讗谞讜住讬谉 讻爪"诇:


讘讗"讚 讜讛讜讬 谞诪讬 讻讜' 谞"讘 讛讜讗 讻诪讜 讜注讜讚 讜讻谉 诇讛讚讬讗 讘驻' 讛砖讜诇讞 注"砖:





专砖"砖

[讙诪专讗 讜讗诇讗 诇讗讜 讚讗讬讛讚专 讜讗讬讚讻专 诪讬 诪讬讞讬讬讘 讜讛转谞谉 讻讜'. 拽砖讛 讚讛讗 讘住讜讙讬讗 砖诐 诪讘讜讗专 讚诇讗 诪驻讟专 讗诇讗 讻砖讬砖 讘讬讚讜 诇讛讞讝讬专 讻砖谞讝讻专 讜讛讻讗 讗诐 诇讗 讬转讬专讜讛讜 诇专讚讜转 讬讛讬讛 讻讗讬谉 讘讬讚讜 讜讬转讞讬讬讘 注讬' 转讜讚"讛 拽讜讚诐 讜讬"诇 讚住讜讙讬讗 讚讛讻讗 讗讝诇讗 诇砖谞讜讬讗 讚专讘讗 讛转诐 讘诪住拽谞讗 讗讜 诇砖谞讜讬讗 讚专"讗 砖诐 讚诇讚讘专讬讛诐 诪砖诪注 讚讘讻诇 注谞讬谉 驻讟讜专 讗祝 讘砖讗讬谉 讘讬讚讜 诇讛讞讝讬专] :



专砖"讬 讚"讛 诇讻讬 转讬讻讜诇. 讘讘讚讬讞讜转讗 讻讜'. 诇讻讗讜专讛 讛"谞 讚诪驻专砖 讻讜讜谞转 专"谞 砖讬诪讚讜讚 诇讜 诪砖诇讜 (专"诇 诪砖诇 专讘讗) 讜讛讗 诇讗 砖专讬 诇诪讬砖拽诇 砖讻专 讚诪讛 讗谞讬 讘讞谞诐 讻讜' (谞讚专讬诐 诇"讝) 讗讘诇 讝"讗 讚讛讗 谞讜讻诇 诇驻专砖 讚诇讗 讗"诇 讗诇讗 砖讬讟专讞 讘讛诪讚讬讚讛 讜讛诪诇讞 讛讬讛 砖诇 专"谞 讜讝讛 砖专讬 讻讚拽讬讬"诇 讻诇 诪诇讗讻讜转 砖注讘讚 讻讜' 转诇诪讬讚 注讜砖讛 讻讜' (讻转讜讘讜转 爪"讜) 讜讻讚讗砖讻讞谉 讘讘"拽 (讻' 讘') 诇讻讬 转砖诪砖 诇讬. 讗诪谞诐 讻讜讜谞转 专砖"讬 谞专讗讛 诪砖讜诐 讚诇"讗 讛砖"住 讚专讘讗 注砖讛 讻谉 讻诪讜 讚诪住讬讬诐 讘讘"拽 砖拽诇 住讜讚专讬' 讻讜' 注"讻 讚诇"讗 讻谉 讗诇讗 诇讘讚讬讞讜转讗. 讗讻谉 驻讬' 讛砖谞讬 诪驻谞讬 讚诇讗 讗砖讻讞谉 讛讗讬 诇讬砖谞讗 专拽 讘诪拽讜诐 砖谞爪专讱 诇讞诇拽 讘讬谉 讛砖讜讬诐 诇讻讗讜专讛:



转讜住' 讚"讛 [讻讗谉. 讗诇讗 诇讛讞讝讬专讛 诇讞爪专 讗讞专转. 讛讜讗 讻注讬谉 砖讻转讘转讬 讘驻住讞讬诐 (住讚) 讘讚"讛 专砖"讬 讻讜' 诪拽讘诇 讻讜':



转讜住' 讚"讛 讜诪"砖. 讚讗讬讻讗 讗讬住讜专 讞讬讜讘 讞讟讗转 讚诪讜砖讬讟 讻讜'. 讗讘诇 讞讬讜讘 讞讟讗转 诪诪砖 诇讗 讛讜讛 讻讚讛讘讬讗讜 诇注讬诇 (讙) 讘住讚"讛 讘注砖讜转讛 诪讛讬专讜砖诇诪讬] :



转讚"讛 讜讻讬 讗讜诪专讬诐. 讜注讜讬"诇 讚讚讜拽讗 讛讬讻讗 讚驻砖注 讻讜' 讜讗"砖 讛讗 讚讗诪专讬谞谉 讘专讬砖 转"谞 讻讜'. 注诪砖"讻 讘专讬砖 讞讙讬讙讛 (讘' 讘') 讘转讚"讛 讻讜驻讬谉 讘住"讚:



[转讜住' 讚"讛 讜讛讗. 讜讗讬谉 诪拽讜诐 讞砖讜讘 讘驻讞讜转 诪讚'. 注诪砖"讻 讘驻"讚 讚讻诇讗讬诐 诪"讚] :



转讚"讛 讗讘诇 诇诪注诇讛. 讗"讻 诇讬诪讗 讛讻讬 讗讘诇 诇诪注诇讛 诪讬' 讚"讛 讞讬讬讘 讚讬诇驻讬谞谉 讜讻讜'. 讘转讜专"注 诇拽诪谉 讘驻' 讛讝讜专拽 (讗讜转 拽讬"讞) 讛拽砖讛 讚讬诇诪讗 讛讬讬谞讜 讚讜拽讗 讚讗转"诇 讚讬诇驻讬谞谉 讝讜专拽 诪诪讜砖讬讟 讗"讻 诪讻"砖 讚谞讬诇祝 诇诪讟讛 诪诇诪注诇讛. 讗讘诇 诇驻讬 讛讗诪转 讚诇"讬 讝讜专拽 诪诪讜砖讬讟 讗驻砖专 诇讜诪专 讚讛"讛 讚诇"讬 诪讟讛 诪诇诪注诇讛 讜诇注谞"讚 讚讛讜讻讞转 讛转讜住' 讛讜讗 讚注"讻 诪讟讛 讻诇诪注诇讛 诪诪砖 讜诇讗 讚谞爪讟专讱 诇诪讬诇祝 讝讛 诪讝讛 讗诇讗 讛讜讗 诪讟讛 讜讛讜讗 诪注诇讛. 讚讗"转 讚讞诇讜拽讬谉 讛谉 专拽 讚讬诇驻讬谞谉 讝诪"讝 讛讬讛 讬讻讜诇 诇讜诪专 讚诇诪注诇讛 讚"讛 讞讬讬讘 讚讬诇驻讬谞谉 讻讜' 讜讛"讛 讗讜 讻"砖 诪讜砖讬讟 诇诪讟讛. 讗讘诇 诪"诪 讝讜专拽 诇诪讟讛 诇"讬 诪诪讜砖讬讟 诇诪讟讛 讚讚讜诪讛 诪讚讜诪讛 诇"讬 注"讚 讚诇诪讚 诪诇诪讚 诇"讬 讘拽讚砖讬诐:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜讗诇讗 诇讗讜 讚讗讛讚专 讜讗讬讚讻专 诪讬 诪讞讬讬讘. 注讬讬谉 砖讜"转 转讜诇讚讜转 讗讚诐 讛诪讬讜讞住讜转 诇专诪讘"谉 住讬' 专"讛:


转讜住' 讚"讛 拽讜讚' 砖讬讘讗 讜讻讜' 讜讘讜讚讗讬 转讗驻讛 讗诐 诇讗 讬专讚谞讛. 注讬讬谉 讙讬讟讬谉 讚祝 诇讙 注"讗 转讜住' 讚"讛 讜讗驻拽注讬谞讛讜:


讘讗"讚 讚讜讚讗讬 诇讗 讛讬讛 讘讚注转讜 诇专讚讜转 诪诇' 讝讛 诪砖诪注 讚诪砖"讛 诇讗 讛讜讬 讛转专讗转 住'. 讜讗诇讜 诪诪砖"讻 讗讞"讻 讜讻谉 讘砖讘讜注讛 诇讗 讗讜讻诇 讝讛 讗诐 诇讗 讗讜讻诇 讝讛 诪砖诪注 讚砖诇讗 讗讜讻诇 讝讜 讗诐 诇讗 讗讜讻诇 讝讜 诇讗 讛讜讬 讛转专讗转 住' 讻讬讜谉 讚诪讞讜住专 诪注砖讛 讗祝 讚诇讗 砖讬讬讱 诇讜诪专 讚讛讬讛 讘讚注转讜 砖诇讗 诇讗讻诇讜 讚讛讗 讗驻讬诇讜 讘讛讬驻讜讱 诪专讗讛 讚注转讜 诇讗讻诇讜:


转讜住' 讚"讛 讗讘诇 诇诪讟讛 讜讻讜' 讻砖讛讞驻抓 讘讬讚讜. 注"诇 爪讘 注"讗 转讜住' 讚"讛 讛转诐:





讞讬讚讜砖讬 专讘讬 注拽讬讘讗 讗讬讙专

讙诪专讗 讜讻讬 讗讜诪专讬诐 诇讗讚诐 讞讟讗 讜讻讜'.
讛拽砖讜 讘转讜住' 诪驻' 讘讻诇 诪注专讘讬谉 讚讗诪专讬谞谉 谞讬讞讗 诇讬' 诇讞讘专 讚诇讬注讘讚 讗讬住讜专讗 拽诇讬诇讗 讜诇讗 诇讬注讘讚 注"讛 讗讬住讜专讗 专讘讗, 讜转讬专爪讜 讚砖讗谞讬 讛转诐 讚讬注砖讛 讛讗讬住讜专 注"讬 讛讞讘专 讚讗诪专 诇讬' 诇注"讛 诪诇讗 诇讱 讻诇讻诇讛 砖诇 转讗谞讬诐 诪转讗谞转讬, 讗讘诇 讛讻讗 砖诇讗 谞注砖讛 讛讗讬住讜专 注诇 讬讚讜 (专"诇 讝讛 讛讗讞专 砖谞转讬专 诇讜 诇专讚讜转) 讗讬谉 讗讜诪专讬诐 诇讜 讞讟讗 讻讜', 讜讛拽砖讜 注讜讚 诪讞爪讬讜 注讘讚 讜讞爪讬讜 讘"讞 讚讻讜驻讬谉 讗转 专讘讜 讜注讜砖讛 讗讜转讜 讘"讞, 讗祝 讚注讜讘专 讘注砖讛 讜转讬专爪讜 讚讚讜拽讗 讛讬讻讗 讚驻砖注 讻诪讜 讛讻讗 拽讗诪专 讜讻讬 讗讜诪专讬诐 诇讜 诇讗讚诐 讻讜', 砖讜讘 讛拽砖讜 诪谉 讞爪讬讛 砖驻讞讛 讜讞爪讬讛 讘"讞 砖谞讛讙讜 讘讛 诪谞讛讙 讛驻拽专 讜讻驻讜 讗讜转讜 讜注砖讛 讗讜转讛 讘"讞, 讜转讬专爪讜 诪砖讜诐 砖讛讬转讛 诪讞讝专转 讗讞专 讛讝谞讜转 讜讚诪讬 诇讗谞讜住讬谉:
拽砖讛 诇讬 讛讗 讗讱 讞讬诇讜拽 讚驻砖注 诇讞讜讚 讗讬谞讜 诪住驻讬拽 注诇 讛讗讬 讚注讬专讜讘讬谉, 讚讛讗 讗诐 讬讗讻诇 注"讛 讛讜讗 驻讜砖注 讘注爪诪讜 讚讗讬谞讜 诪注砖专 讜注"讻 讚拽讬讬诪讬 讙"讻 讘转讬专讜爪诐 讛专讗砖讜谉, 讻讬讜谉 讚谞注砖讛 讛讗讬住讜专 注"讬 讛讞讘专 注诇讬讜 诇转拽谉, 讗诇讗 讚转讬专讜爪诐 讝讛 讛讜讗 注诇 讛讗讬 讚讞爪讬讜 注讘讚, 讚讛转诐 讛讟注诐 诪砖讜诐 讚诇讗 驻砖注, 讜讛讬讬谞讜 讚讘讞讚讗 诇讟讬讘讜转讗 住讙讬讗, 讗讜 讚诇讗 驻砖注, 讗讜 讚谞注砖讛 注诇 讬讚讜, 讜专拽 讛讻讗 讘诪讚讘讬拽 讚讛讜讬 转专转讬 诇专讬注讜转讗, 讚驻砖注 讜诇讗 谞注砖讛 注诇 讬讚讜, 讘讝讛 讗讬谉 讗讜诪专讬诐 讞讟讗, 讜诇驻"讝 诪讗讬 拽砖讬讗 诇讛讜 诪讛讛讬讗 讚讞爪讬讛 砖驻讞讛, 讛讗 讬"诇 讚诪讬讬专讬 讘砖讞专专 讛讗讚讜谉 注爪诪讜 讞爪讬讛 讚讘讗 讛讗讬住讜专 注诇 讬讚讜.
讜谞讛讬 讚拽讜砖讬讬转诐 诪讛讛讬讗 讚讞爪讬讜 注讘讚, 诇讗 谞讬讞讗 诇讛讜 诇讬讬砖讘 讻谉, 讛讬讬谞讜 诪砖讜诐 讚讗讻转讬 转讬拽砖讬 诇驻讬 讛讗讜拽讬诪转讗 讘讙讬讟讬谉 讚讗转讬讗 讙诐 讻专' 讚讗"讬 诇砖讞专专 讞爪讬讜, 讜讞爪讬 注讘讚 诇讗 诪砖讻讞转 诇讛 专拽 讘砖谞讬 砖讜转驻讬谉 砖砖讬讞专专 讗讞讚 讞诇拽讜, 讜讘讝讛 诇讗 谞注砖讛 注诇 讬讚讜, 讗讘诇 讛讗讬 讚砖驻讞讛 砖驻讬专 讬"诇 讚诪讬讬专讬 讘砖讞专专 讛讜讗 注爪诪讜 讞爪讬 讜讻讜讜谞转 讛转讜住' 讘讝讛 爪专讬讱 讗爪诇讬 转诇诪讜讚:


转讜住' 讚"讛 拽讜讚诐 砖讬讘讗 讜讻讜', 讚讜讚讗讬 诇讗 讛讬' 讘讚注转讜, [讗讘"讛 注讬' 诪"砖 诇拽诪谉 砖讘讜注讜转 讚祝 讻讞 注"讘]:


转讜住' 讚"讛 讗讘诇 诇诪注诇讛 诪讬' [讗讘"讛 注讬' 诪讛 砖讻转讜讘 诇拽诪谉 讚祝 爪讜 注"讗].


转讚"讛 讗讘诇 诇诪讟讛 诪讬' 讻讜' 转讬诪讗 诇专"讬 讗诐 讘专讬讬转讗 讛讬讗 讘砖讜诐 诪拽讜诐 讚讘注讬谞谉 讛谞讞讛 注诇 讙讘讬 诪拽讜诐 讚'.
讜转诪讜讛 诇讬 讚诪讛 诪住驻拽讗 诇专"讬 讘讝讛, 讛诇讗 诇讛专"讬 诇砖讬讟转讬讛 诇拽诪谉 (讚祝 讝' 注"讘 讚"讛 讜讛诇讻讛 讜谞讞讛) [诪驻讜专砖 讘讘专讬讬转讗 讚专"诪 讜专讘谞谉 住"诇 讚讘注讬 讚' 讜讗讬 讻讬讜谉 砖诇讗 讛讜爪专讱 诇讻讱 专拽 诪砖讜诐 拽讜砖讬讬转讜 诇砖诐 诪讬诪专讗 讚讗讘讬讬] 讘注讬专讜讘讬谉 讘讻讬驻讛, 讜讗"讻 讛讬讛 讗驻砖专 诇讜诪专 讚专讘讛 诇讗 住"诇 讻讗讘讬讬, 讜讗"讻 讟注诪讗 讚专"讞 讚讗讬谉 讘讜 讚' 诇讗 谞注砖讛 专讛"讬 讗"讻 诇讗 讛拽砖讜 讻诇讜诐, 讚讬"诇 讚讛讗 讚拽讗诪专 专"讝 讛"诪 讗讞专讬诐 讛讬讬谞讜 诇讗驻讜拽讬 专"诪 讜专讘谞谉 讚专"讝 住"诇 讻讗讘讬讬 讗讘诇 专讘讛 诇讗 住"诇 讻讗讘讬讬 讜诇讬讻讗 讘专讬讬转讗 讜爪注"讙:





讞讬讚讜砖讬 讞转"住

诇讞爪专 讗讞专转 诪讛讜 讗"诇 讗住讜专 讜诪讗讬 砖谞讗. 谞专讗讛 讚讛讬' 住讘专 专讘讗 砖专"谞 讬砖讬讘 诇讜 诇讞诇拽 讘讬谉 讚讬讜讟讗 讗' 诇砖转讬 讚讬讜讟讗讜转 讚讘讚讬讜讟讗 讗' 讗讬讻讗 砖讬讬讻讜转 讞讬讜讘 讞讟讗转 注"讬 砖谞讬 讘谞讬 讗讚诐 讻诪"砖 转讜住' 诇注讬诇 讚祝 讙' 注"讗 住讜祝 讚"讛 讘注砖讜转讛 讜讻讜' 注讬讬"砖 诇讻谉 讙讝专讜 讗驻讬诇讜 讻讬 诇讬讻讗 讘' 讘谞讬 讗讚诐. 讜诇讝讛 谞转讻讜讜谞讜 转讜住' 讚"讛 讜诪讗讬 砖谞讗 讜讻讜' 注"砖 诪砖讗"讻 讘砖转讬 讚讬讜讟讗讜转 讚诇讬讻讗 诪爪讬讗讜转 诇讞讬讜讘 讞讟讗转 诇讗 讙讝专讜 专讘谞谉. 讜诪讚诇讗 讛砖讬讘 讻讱 讗诇讗 住转诪讗 讗住讜专. 讛讜拽砖讛 诇专讘讗 诪"砖 讜讻讜' 注讬讬谉 讜拽"诇:


诇诪讗谉 讛转讬专讜 诪讗讬 讚诪拽讬诐 讚讬诇诪讗 讗讚讻专 讘诇讗讜 讜诇讗讜 讘讻专转 诇拽"诪 讚讗"讻 诇诪讛 谞转讬专 诇讜 诇专讚讜转 谞讬诪讗 诇讬讛 砖讬砖 讻讗谉 讗讬住讜专 讻专转. 讜诪诪讬诇讗 诇讗 讬转讞讬讬讘 讞讟讗转. 讜讛砖转讗 讘诪讝讬讚 讚讗讬 诇讗 诪转讞讬讬讘 讞讟讗转 诪诪砖 诇讗 诪讬讘注讬' 诇讬' 讚讜讚讗讬 讛注诪讬讚讜 讚讘专讬讛诐 讘砖讘 讜讗诇 转注砖讛 讚讜拽讗 诇讛讘讬讗 讞讟讗转 讚讛讜讛 拽讜诐 讜注砖讛 讛讜讗 讚诪讘注讬' 诇讬' 讗讘诇 讗讬 诪讚讻专讬谞谉 诇讬讛 讛讜讛 诇讬讛 砖讘 讜讗诇 转注砖讛 诇讬讻讗 诇诪讗谉 讚讗诪专 讚诇讗 讛转讬专讜 诇专讚讜转讛 讜拽专讜讘 诇讝讛 讘讞讬' 专砖讘"讗. 讜砖讜讘 诪爪讗转讬 诪"砖 讘讝讛 讘住驻专 讬讚 讚讜讚 讘砖诐 驻谞讬 讗专讬讛:


讜讻讬 讗讜诪专讬诐 诇讜 诇讗讚诐 讞讟讗 讜讻讜' 注讬讬谉 讞讬讚讜砖讬 专砖讘"讗 砖讻转讘 讚讘讞爪讬 注讘讚 讜讞爪讬 讘谉 讞讜专讬谉 诇讬讻讗 讗讬住讜专讗 讚诇注讜诇诐 讘讛诐 转注讘讜讚讜 诪砖讜诐 爪讚 讞讬专讜转 砖讘讜 注"砖 讜讘住驻专 砖讬讞 讬爪讞拽 专讬砖 讞讙讬讙讛 转诪讛 诪砖"住 讙讬讟讬谉 讚祝 诇"讞 注"讗 讜注"讘 讚驻专讬讱 讗注讜讘讚讗 讚讛讛讬讗 讗诪转讗 讜讻讜' 诪讛讛讬讗 讚讞爪讬讛 砖驻讞讛 讜讞爪讬讛 讘转 讞讜专讬谉 讜讗讬 住"讚 讻讛专砖讘"讗 诪讗讬 驻专讬讱 讛讗 讘讞爪讬' 砖驻讞讛 讜讞爪讬讛 讘转 讞讜专讬谉 诇讬讻讗 注砖讛 讚诇注讜诇诐 讘讛诐 转注讘讜讚讜. 讜诇驻注"讚 诇讬讬砖讘 注驻"讬 诪讛 砖讻转讘转讬 讻讘专 讘诪拽讜诐 讗讞专 讚讬砖 诇讚拽讚拽 诪讗讬 拽诪"诇 讘讬转 讛诇诇 注讜讘讚 讗转 专讘讜 讬讜诐 讗' 讜讗转 注爪诪讜 讬讜诐 讗' 驻砖讬讟讗 砖讛专讬 拽讜讚诐 讞爪讬 砖讞专讜专讜 谞诪讬 讛讬' 注讜讘讚 讬讜诐 讗' 诇砖讜转祝 讝讛 讜讬讜诐 讗' 诇讝讛 讜讻谉 讬诇"讚 诪讗讬 诇砖讜谉 转拽谞转诐 讗转 专讘讜. 诪讬 转讬拽谉 讜诪讛 转讬拽谉. 讜注"讻 讛讬' 谞"诇 讚诪注讬拽专 讚讬谉 转讜专讛 诪讻讬讜谉 砖谞砖转讞专专 讞爪讬讜 砖讜讘 讗讬谞讜 注讜讘讚 讗驻讬诇讜 诇专讘讬 讛砖谞讬 讬讜诐 讗' 讻诇诇 诪砖讜诐 爪讚 讞讬专讜转 砖讘讜 讚讛讜讛 诇讬讛 讻注讜讘讚 讘讘谉 讞讜专讬谉. 讜讗转讜 专讘谞谉 讜转拽谞讜 诇讟讜讘转 讛专讘 砖讬注讘讚谞讜 讬讜诐 讗' 砖诇讗 诪谉 讛讚讬谉 诪驻谞讬 转拽谞转 讛驻住讬讚讜 砖诇 专讘讜. 讜注"讝 爪讜讜讞讜 讘"砖 转拽谞转诐 讗转 专讘讜 讜讻讜':


讜讛砖转讗 住"诇 诇专砖讘"讗 谞讛讬 讗讞专 砖转拽谞讜 讞讻诪讬诐 砖讬注讘讜讚 专讘讜 讬讜诐 讗' 砖讜讘 注讜讘专 注诇 诇注讜诇诐 讘讛诐 转注讘讜讚讜 讻砖诪砖讞专专 讞爪讬讜. 讗讘诇 诪"诪 讬驻讛 讛拽砖讜 讘讬转 砖诪讗讬 诇讘讬转 讛诇诇 转拽谞转诐 讜讻讜' 砖诇诪讛 诇谞讜 诇转拽谉 砖讬注讘讜讚 专讘讜 讬讜诐 讗' 讜讬讛讬讛 注诇讬讜 讘注砖讛 讚诇注讜诇诐 讘讛诐 转注讘讜讚讜. 讟讜讘 诇谞讜 诇讛谞讬讞 注诇 注讬拽讜专 讛讚讬谉 砖诇讗 讬注讘讚谞讜 讻诇诇 讜诪诪讬诇讗 讗讬谉 讻讗谉 注砖讛 讚诇注讜诇诐 讘讛诐 转注讘讜讚讜 讜砖讜讘 谞讻讜祝 诇专讘讜 诇注砖讜转讜 讘谉 讞讜专讬谉 讜讬砖讗 讘转 讞讜专讬谉 讝讛讜 谞"诇 住讘专转 专砖讘"讗. 讜讗"讻 转讬谞讞 讘注讘讚 讝讻专 讚讗讬讻讗 诪砖讜诐 转拽谞转 注爪诪讜 讗讘诇 讘砖驻讞讛 讞爪讬讛 讘转 讞讜专讬谉 讚诇讬讻讗 诪砖讜诐 驻"讜 诪讜讚讛 讘"砖 讚注讜讘讚转 讗转 专讘讛 讬讜诐 讗' 讜诪诪讬诇讗 讗讬转 讘讛 诪砖讜诐 诇注讜诇诐 讘讛诐 转注讘讜讚讜. 讜砖驻讬专 驻专讬讱 讘讙讬讟讬谉 讗讛讛讬讗 讗诪转讗 诪砖驻讞讛 讞爪讬讛 讘转 讞讜专讬谉:


讜讘诪拽讜诐 讗讞专 讻转讘转讬 注讜讚 讚讗诐 讗讜转讜 讞爪讬 注讘讚 讜讞爪讬 讘"讞 讗讬谞讜 谞讜讛讙 讻砖讜专讛 讚诪讜转专 诇砖诪砖 讘爪讚 讞讬专讜转 砖讘讜 砖讛专讬 讗驻讬' 讘讬砖专讗诇 讙诪讜专 砖讗讬谞讜 谞讜讛讙 讻砖讜专讛 诪讜转专 诇注讘讜讚 注讘讜讚转 驻专讱 讻讚讗讬转讗 驻专拽 讗讬讝讛讜 谞砖讱 讚祝 注"讙 注"讘 讜砖讜讘 讗讬转 讘讬讛 讘讞爪讬 注讘讚 讜讞爪讬 讘"讞 砖讗讬谞讜 谞讜讛讙 讻砖讜专讛 诪砖讜诐 诇注讜诇诐 讘讛诐 转注讘讜讚讜 讜讛讛讜讗 砖驻讞讛 讞爪讬讛 讘转 讞讜专讬谉 讚驻' 讛砖讜诇讞 讚注讘讚讬 讘讛 讗讬谞砖讬 讗讬住讜专讛 讜讛讬讗 讛讬转讛 诪讞讝专转 讗讞专讬讛诐 诇讗 讛讬转讛 谞讜讛讙转 讻砖讜专讛 讗"讻 讗讬转 讘讛 诪砖讜诐 诇注讜诇诐 讘讛诐 转注讘讜讚讜 讜驻专讬讱 砖驻讬专 注讬讬' 讜拽"诇:


讜注讬讬谉 讚讬谉 讝讛 诪讙"讗 住讜祝 住讬诪谉 砖"讜 注诐 讛诪住转注祝:


拽讜讚诐 砖讬讘讜讗 诇讬讚讬 讗讬住讜专 住拽讬诇讛. 讗注"讙 砖诇讗 讬转讞讬讬讘 住拽讬诇讛 讻讬讜谉 砖讛讜讗 讗谞讜住 讘转拽谞转 讞讻诪讬诐 讻诪"砖 转讜住'. 诪"诪 讛讜讛 诇讬讛 讗讬住讜专 住拽讬诇讛 注诇 砖驻砖注 转讞讬诇讛 讜讛讚讘讬拽 驻转 讻讚讬 砖讬讘讜讗 诇讗讜谞住 诇讘住讜祝 砖诇讗 讛讬' 讬讻讜诇 诇专讚讜转讛. 诪砖讗"讻 讗诐 讛转讬专讜 诇讜 诇专讚讜转 讗讬谉 讻讗谉 谞讚谞讜讚 讗讬住讜专 住拽讬诇讛 讻诇诇 讜诪"砖 转讜住' 讘讝讛 诇讗 讛讘谞转讬 注"砖:


讜讛砖转讗 讗转讬 砖驻讬专 讚诇讗 诪讜拽讬 讘砖讜讙讙 讜讗讬住讜专 讞讟讗转 讚讗"讻 拽砖讛 拽' 讛谞"诇 讚讛讗 讛讜讬 转讞讬诇转讜 砖讜讙讙 讜住讜驻讜 讗谞讜住 讘讚讘专讬 讞讻诪讬诐 讗讘诇 讘诪讝讬讚 讜讗讬住讜专 住拽讬诇讛 讗"砖 讚转讞讬诇转讜 驻砖讬注讛:


讜诪讬讛讜 转讬诪讛 讘注讬谞讬 讗"讻 讘讟诇讜 讞讻诪讬诐 住拽讬诇讛 诪讗讜驻讛 讘砖讘转. 讚讻诇 讗讚诐 讬讚讘讬拽 驻转 讜讗驻讬' 讛转专讜 讘讜 讜讬拽讘诇 讛转专讗讛 诪"诪 讬讗诪专 讗讞"讻 砖专爪讜谞讜 讛讬' 诇专讚讜转讜 讗诇讗 砖讗谞讜住 讘转拽谞转 讞讻诪讬诐 讜爪"注. 讜注讬讬谉 诪讛专砖"讗. 讜讬"诇 砖讛讬' 谞讗驻讛 拽讜讚诐 砖讘转 诪注讟 驻讞讜转 诪诪讗讻诇 讘谉 讚专讜住讗讬 讜讙诪专讜 讘砖讘转 讘专讙注 讜讗讬谉 驻谞讗讬 诇专讚讜转讜 注讜讚:


讜讛讗 讘注讬谞谉 诪拽讜诐 讚' 注诇 讚' 讻' 转讜住' 诪住讘专讗 驻砖讬讟讗 诇讬讛 讗讜 诪拽专讗 讚讻转讬讘 诪拽讜诪讜 讜拽讗讬 讗讚' 讗诪讜转 讚讗讚诐 讻讘注讬专讜讘讬谉 讚祝 诪"讞 注"讗 注讬讬"砖 讜讙诐 讗诪拽讜诪讜 砖诇 讞驻抓. 讜诇驻注谞"讚 讬"诇 讚诇专' 注拽讬讘讗 讚转讞讜诪讬谉 讚讗讜专讬' 讜诪驻讬拽 诇讬讛 诪讗诇 讬爪讗 讗注"讙 讚讛转讜住' 住讜祝 驻"拽 讚注讬专讜讘讬谉 住"诇 讚诪"诪 讚专砖讬谞谉 谞诪讬 讗诇 讬讜爪讬讗. 讗讘诇 注诇 讻"驻 诇专"注 注讬拽专 拽专讗 讗诪拽讜诪讜 讬"讘 诪讬诇 拽讗讬 讜诇讗 讗讞驻抓 讜讬"诇 讘讛讗 讚拽讗诪专 专"注 讛讬讗 讜拽砖讛 诪谞"诇 讚专讘谞谉 驻诇讬讙讬 讚讬诇诪讗 讘拽诇讜讟讛 讘讗讜讬专 驻诇讬讙. 讗讘诇 诪讜讚讜 讚诇讗 讘注讬谞谉 诪拽讜诐 讗诇讗 讘讻诇 砖讛讜讗 住讙讬. 讜注讬讬谉 诪讛专讬"讟. 讜诇讛谞"诇 讬"诇 讚讜拽讗 专"注 讚住"诇 转讞讜诪讬谉 讚讗讜专讬讬转讗. 讗讘诇 诇专讘谞谉 讛讚专谉 诇住讘专讗 讚诪讗诇 讬爪讗 诪砖诪注 谞诪讬 诪拽讜诪讜 砖诇 讞驻抓. 讜注讬讬谉 注讜讚 讘住诪讜讱 讬砖讜讘 诇拽讜砖讬' 讝讜:


讜讛谞讛 讛专砖讘"讗 讘讞讬' 讻转讜讘 讚专"诪 讜专讘谞谉 讚驻诇讬讙讬 讘讞讜拽拽讬诐 诇讛砖诇讬诐 讘注讬 诪拽讜诐 讚' 注诇 讚' 讜砖讜讘 讘住讜祝 讛住讜讙讬讗 讻转讘 讚讗讬谉 专讗讬讛 讚讛转诐 讗讬 诇讗讜 讞讜专 讞砖讜讘 讛讜讛 诇讬讛 讞讜专讬 专讛"专 讜讗讬谉 谞注砖讛 专讛"讬 讗讘诇 诇注讜诇诐 诇讗 讘注讬谞谉 诪拽讜诐 讚' 注诇 讚' 讜诇讚讬讚讬 爪"注 讛专讬 诪砖谞讛 诪驻讜专砖转 住讜祝 驻专拽 讛讝讜专拽. 讛讝讜专拽 讜谞讝讻专 诇讗讞专 砖讬爪讗讛 诪转讞转 讬讚讜 拽诇讟讛 讗讞专 拽诇讟讛 讻诇讘 讗讜 砖谞砖专驻讛 驻讟讜专. 讜讟注诐 驻讟讜专 拽诇讟讛 讻诇讘 诪砖讜诐 讚讘注讬谞谉 诪拽讜诐 讚' 注"讚 讻驻讬专砖"讬 讘诪转谞讬转讬谉. 讜讗讜诇讬 讬"诇 专砖"讬 驻讬专砖 讻谉 讘诪住拽谞讗 讗讘诇 讛讜讛 诪"诇 驻讬 讻诇讘 讙专注 诪讻诇 砖讛讜讗 砖讛讜诇讱 诇讗讬讘讜讚 讻诪讜 谞砖专驻讛 讗讚专讘讗 诪讗讜拽诪转讗 讚专讘 讗砖讬 砖诐 讬砖 诇讛讜讻讬讞 讗讬驻讻讗 讚讗诪专 讞住讜专讬 诪讬讞住专 讜讻讜'. 讜拽砖讛 讟注诪讗 讚谞讝讻专 讘讗诪爪注 讛讗 讚驻讟讜专 讗讘诇 诇讗 谞讝讻专 讘讗诪爪注 讗驻讬诇讜 拽诇讟讛 讗讞专 讗讜 讻诇讘 讞讬讬讘 讜讗诪讗讬. 讜注"讻 诪砖讜诐 讚拽诇讜讟讛 讻诪讬 砖讛讜谞讞讛 讚诪讬 讜讞讬讬讘 注诇 拽诇讬讟转 讛讗讜讬专. 诪讛 砖讗讬谉 讻谉 讻砖谞讝讻专 讘讗诪爪注 诇讗 诪转讞讬讬讘 讗讝 注诇 讛讗讜讬专 讜讻砖砖讻讞 讗讞"讻 拽诇讟讛 讻诇讘 诪砖讜诐 讛讻讬 驻讟讜专 讗诐 讻谉 砖诪注 诪讬谞讛 讚讗诪专讬谞谉 拽诇讜讟讛 讗驻讬' 讻讝讜专拽 诪讻"砖 讘诪讜爪讬讗 诪专讛"专 讚讛专讬 讘讝讜专拽 诪住驻拽讗 诇讬讛 诇专讬讘"讗 诇拽诪谉 讛' 注"讘 讚"讛 讘砖诇诪讗 讜讻讜' 讜专讬讘"讗 诪住驻拽讗 诇讬' 讜讻讜' 讜讻谉 拽诇讜讟讛 诇专"注 讜讻讜' 注讬讬"砖. 讜讗讬 驻砖讬讟讗 诇讬讛 诇专讘 讗砖讬 讚讗驻讬诇讜 讘讝讜专拽 讚' 讗诪讜转 讘专讛"专 讗诪专讬谞谉 拽诇讜讟讛 讻"砖 讘诪讜爪讬讗 诪专讛"专 诇专讛"讬 讜爪"注 讘讻诇 讝讛:


讛讗 诪谞讬 专"注 讛讬讗 诪砖诪注 讚讗讜讬专 讜诪拽讜诐 诪住讜讬讬诐 砖讜讬诐 讘讚讬谞讬讛诐. 讜诇讗 诪砖诪注 讻谉 诪驻讬专砖"讬 诇拽诪谉 讚祝 讝' 注"讘 讚"讛 讻讝讜专拽 讘讗专抓. 讜爪"诇 讚讻讜讜谞转 专砖"讬 砖诐 专拽 讻诪"砖 转讜住' 讜诪讛专砖"讗 砖诐 讚"讛 讜讟讞 讘驻谞讬诐 讜讻讜' 讗讘诇 讗讜讬专 讘注诇诪讗 诇讗 讜爪"注:


讜讞讻诪讬诐 驻讜讟专讬诐 诇讗 住"诇 拽诇讜讟讛 讜讻讜' 讻讘专 讻转讘转讬 诇注讬诇 拽' 诪讛专讬"讟 诪谞"诇 讚专讘谞谉 讘注讬 讚' 注诇 讚' 讚诇诪讗 拽诇讜讟讛 讘讗讜讬专 诇讬转 诇讛讜. 讗讘诇 讘诪拽讜诐 讻诇 砖讛讜讗 住讙讬 讜诪讛讬讻讗 转讬转讬' 诇讞讚砖 驻诇讜讙转讗 讬转讬专讛 讘讬谉 专"注 诇专讘谞谉. 讜诇讻讗讜专讛 讬"诇 诇讛讱 诇讬砖谞讗 讚讻"注 诇讗 讬诇驻讬 讝讜专拽 诪诪讜砖讬讟. 讛讬' 拽砖讛 诇专讘讛 讻讬讜谉 讚讘讗诪转 讝讜专拽 讚讜诪讛 讟驻讬 诇诪讜砖讬讟 讚诪讛讛讗讬 讟注诪讗 讻转讘 转讜住' 诇讗讬讚讱 诇讬砖谞讗 讬诇讬祝 专"注 讝讜专拽 诪诪讜砖讬讟. 诪砖讜诐 讚讚诪讬 讟驻讬. 讗"讻 拽砖讛 诪讗讬 讟注诪讗 讚诪讗谉 讚讗诪专 诇讗 讬诇驻讬谞谉. 讜讻讬 驻诇讬讙讬 讘诪爪讬讗讜转 讗讬 讚诪讬 讟驻讬 讗讬 诇讗 讚诪讬. 注"讻 讛讬讛 谞专讗讛 注驻"讬 诪"砖 讜注讜讚 讗讜诪专 专"讬 讘转讜住' 讚"讛 讜讗诪专讬谞谉 讜讻讜' 讚讝讜专拽 诇讗 讚诪讬 诇诪讜砖讬讟 诪砖讜诐 讚讛专讬 谞讞 讘诪拽讜诐 驻讟讜专. 讗"讻 讬"诇 讻诇 诪讗谉 讚诇讗 讬诇讬祝 讝讜专拽 诪诪讜砖讬讟 讛讬讬谞讜 讟注诪讗 诪砖讜诐 讚住"诇 讘诪拽讜诐 驻讟讜专 讛讜讛 拽诇讜讟讛 讻诪讬 砖讛讜谞讞讛 注诇 讙讘讬 讻诇 砖讛讜讗 讜砖讜讘 诇讗 讚诪讬 诇诪讜砖讬讟. 讜讛讗 讚讗诪专讬谞谉 专讘谞谉 住"诇 诇讗 讗诪专讬谞谉 拽诇讜讟讛. 讛讬讬谞讜 讻诪讜 砖讛讜谞讞讛 讘诪拽讜诐 讞讬讜讘 讚讘注讬谞谉 讛谞讞讛 注"讙 讚' 注诇 讚'. 诇讝讛 诇讗 讛讜讛 拽诇讜讟讛 讻诪讬 砖讛讜谞讞讛. 讗讘诇 讘诪拽讜诐 驻讟讜专 讚住讙讬 讘讛谞讞讛 注"讙 讻诇 砖讛讜讗 诇讘讟诇 注拽讬专讛 专讗砖讜谞讛 诇讝讛 讛讜讛 讻诪讬 砖讛讜谞讞讛 讜诪诪讬诇讗 砖讜讘 诇讗 讚诪讬 讝讜专拽 诇诪讜砖讬讟 谞诪爪讗 诪讜讻讞 砖驻讬专 讚诇专讘谞谉 讘注讬谞谉 诪拽讜诐 讚' 注诇 讚'. 讜诇驻"讝 诇诇讬砖谞讗 讘转专讗 专"注 讚讬诇讬祝 讝讜专拽 诪诪讜砖讬讟 诇讬转 诇讬讛 拽诇讜讟讛 讻诇诇. 诪讛 砖讗讬谉 讻谉 专讘谞谉 诇诇讬砖谞讗 拽诪讗 讗讬转 诇讛讜 拽诇讜讟讛. 讗诇讗 讚诇讗 讛讜讛 讻诪讜谞讞 讘诪拽讜诐 讚' 注诇 讚'. 讜讗诪谞诐 专讘谞谉 讚专讘讬 讚驻讟专讜 讘讝讜专拽 诪专讛"专 诇专讛"专 讜专讛"讬 讘讗诪爪注 注"讻 谞诪讬 诇讬转 诇讛讜 拽诇讜讟讛 讻诇诇. 讚讛专讬 讘专讛"讬 诪拽讜专讛 讛讜讛 讻诪讜谞讞 讘诪拽讜诐 讚' 注诇 讚' 讗注"讻 诇讬转 诇讛讜 拽诇讜讟讛 讻诇诇. 讜诪砖讜诐 讛讻讬 讘讙讬讟讬谉 讚祝 注"讟 注"讗 讛讜爪专讱 诇讚讞讜拽 讜诇讜诪专 诪砖讜诐 讗讬谞讟讜专讬 讛讜讗. 讜讗驻讬诇讜 诇诪"砖 转讜住' 讘砖诪注转讬谉 诇拽诪谉 讚住讜讙讬讗 讚讙讬讟讬谉 诇讬转 诇讬讛 讛讻讬 讚专讘讬 诪讬讬专讬 讘专砖讜转 讛讬讞讬讚 诪拽讜专讛. 诪"诪 讗驻砖专 讚讗转讬' 讻专讘 讞住讚讗 讚专讛"讬 诇讗 讘注讬 讚' 注诇 讚' 诪砖讜诐 讛讻讬 讛讜爪专讱 诇讚讞讜拽讬 讛转诐 诪砖讜诐 讗讬谞讟讜专讬 讛讬讗. 讗讘诇 诇注讜诇诐 专讘谞谉 讚专"注 诇诇讬砖谞讗 拽诪讗 讗讬转 诇讛讜 谞诪讬 拽诇讜讟讛 讻诪讬 砖讛讜谞讞讛 讗诇讗 诪砖讜诐 讚诇讗 讛讜讛 诪拽讜诐 讚' 注诇 讚' 驻讟专讜. 讜诪讬讜砖讘 拽' 诪讛专讬"讟 讛谞"诇. 讜注讬讬谉 讘住诪讜讱:


诇诪讬诪专讗 讚驻砖讬讟讗 诇讬' 诇专讘讗 讜讻讜' 注讬讬谉 转讜住' 讚"讛 讚讗诪专讬谞谉 讜讻讜' 砖转讬' 讘' 转讬专讜爪讬诐 讜诇讗 讬转讻谞讜 诇专诪讘"诐 讜专注"讘 讘驻讬' 讛诪砖谞' 诪住' 驻专讛 驻专拽 讬' 诪砖谞讛 讘'. 讜注讬' 讝讘讞讬诐 讚祝 爪"讙 讚专讘讛 拽讗诪专 诇讬' 讛转诐 注讬讬"砖. 讜注讬讬谉 驻谞讬 讬讛讜砖注:


讜讛谞讛 讛转讜讬"讟 讛拽砖讛 讛转诐 诇讗讜 讻诪讜谞讞 注诇 讛讗专抓 讚诪讬 讗诇讗 讻诪讜谞讞 讘讗讜讬专 讜讗讬讱 讬讟诪讗 诪讛讗讜讬专 讜讘讗诪转 讛转诐 讗讬谉 讛讟注诐 诪砖讜诐 讟讜诪讗转 诪讬 讞讟讗转 讗诇讗 讻诇 砖诪讜谞讞讬诐 讘诪拽讜诐 讟讜诪讗讛 谞驻住诇讜 注讬讬谉 专诪讘"诐 讜讻"诪 专驻讬"讚 诪讛诇' 驻专讛 讜注讬讬"砖 住讜祝 讛诇讻讛 讛' 讜讗讬 拽诇讜讟讛 讻诪讬 砖讛讜谞讞讛 讛讜"诇 诪讜谞讞讬诐 讘诪拽讜诐 讟诪讗 讜诇讗 砖讬讟诪讗讜 讛诐 诪讗讜讬专讗. (讻砖讗讬谞讜 讘讗讜讬专 诪讞讬爪讜转 讻诇讬 讞专住) 讜诇砖讜谞讜 诪讙讜诪讙诐 注讬讬"砖 讜讬"诇 讚讜讚讗讬 讛讱 讚诇讙讬谉 讞讜诪专讗 讚专讘谞谉 讛讜讗. 讗讱 注讬拽专 讬住讜讚讜 讘谞讜讬 注诇 讛诪讝讛 诪讬 讞讟讗转 注诇 讗讚诐 讟诪讗 讻诪讘讜讗专 讘讝讘讞讬诐 砖诐. 讜讛转诐 讛讜"诇 讗讜讬专 砖住讜驻讜 诇谞讜讞 讚讛讜"诇 拽诇讜讟讛 讻诪讬 砖讛讜谞讞讛 注诇 讛讗专抓 讜注诇 注讜祝 讛讟诪讗 诪诪砖 讜诪砖讜诐 讛讻讬 讙讝专讜 讙诐 讘诇讙讬谉 砖诇 诪讬 讞讟讗转 讗注"讙 讚讗讬谉 住讜驻讜 诇谞讜讞. 讜诪"诪 专"注 诇讟注诪讬讛. 讜讻谉 讬"诇 拽讜砖讬' 讛转讜住' 讞讚砖讬诐 砖诐 砖讛拽砖讛 讛讗 讘转讜驻住 讛讻诇讬 讘讬讚讜 诇讗 砖讬讬讱 拽诇讜讟讛. 讜讗"砖 谞诪讬 讛谞"诇 讚注讬拽讜专 讛讙讝专讛 诪砖讜诐 诪讝讛 诪讬 讞讟讗转 讜讛转诐 讗讬谉 讛讟驻讛 讘讬讚讜 砖讻讘专 讛讜讝讛 注诇 讗讜讬专 讙讜祝 讛谞讚讛 注讬讬"砖 讘讝讘讞讬诐 讜转讘讬谉 诪"诪 拽讜砖讬' 讛谞"诇 拽砖讛 讚诇专诪讘"诐 讜专注"讘 注"讻 讬住讘讜专 专"注 拽诇讜讟讛. 讜讗讬讱 讬转专爪讜 拽讜砖讬' 转讜住' 讚砖诪注转讬谉 讚"讛 讚讗诪专讬谞谉 讜讻讜' 讜讗驻讬' 诇诪"砖 诇注讬诇 讘住诪讜讱 讚讗驻砖专 讚拽诇讜讟讛 讻诪讬 砖讛讜谞讞讛 讘注诇诪讗. 讗讱 诇注谞讬谉 砖讘转 诇讗 讚讘注讬谞谉 讚' 注诇 讚' 诪砖讗"讻 诇注谞讬谉 诇讙讬谉 砖诇 诪讬 讞讟讗转. 诪"诪 诇讗 讗转讬 砖驻讬专 讚讗"讻 讗讬讱 讬诇讬祝 专"注 讝讜专拽 诪诪讜砖讬讟 讚注讻"驻 讛讜谞讞 注诇 讙讘讬 讻诇 砖讛讜讗 讘诪拽讜诐 驻讟讜专. 注"讻 谞诇注"讚 诇讬讬砖讘 拽' 转讜住' 诇驻讬 诪讛 砖讻转讜讘 转讜住' 诇注讬诇 讜讙诐 诇拽诪谉 讘砖诪注转讬谉 讚祝 讛' 注"讗 讚诪讜砖讬讟 爪专讬讱 砖讬拽讘诇谞讜 讗讞专 诪讬讚讜 讜注讬讬谉 诇注讬诇 讚祝 讙' 注"讗 住讜祝 讚"讛 讘注砖讜转讛 讜讻讜' 讗"讻 诇讛讱 诇讬砖谞讗 讚专"注 讬诇讬祝 讝讜专拽 诪诪讜砖讬讟 讘砖谞讬 讚讬讜讟讗讜转 讝讛 讘爪讚 讝讛. 讚讬谉 讛讜讗 砖讬转讞讬讬讘 注"讬 拽诇讜讟讛 讗注"讙 讚诇讗 讛讜讛 讚' 注诇 讚' 讚讜诪讬讗 讚诪讜砖讬讟 诇讬讚 讘谉 诇讜讬 讞讘专讜 讜讬讚讜 谞诪讬 诇讗 讛讜讛 讚' 注诇 讚' 诇驻讬 住"讚 讚讛砖转讗. 讜讗诪谞诐 讛讬讬谞讜 讚讜拽讗 讘讝讜专拽 讚讗转讬讗 诪诪讜砖讬讟 讜讝讜专拽 谞诪讬 讚讜拽讗 讘讚讬讜讟讗 讝讛 讘爪讚 讝讛 讜诇讗 讝讛 讻谞讙讚 讝讛 讜讗"讻 讗讬讱 讗诪专 专讘讛 诪转谞讬转讬谉 专"注 讛讬讗 讜砖驻讬专 驻专讬讱 讛砖"住 诇诪讬诪专讗 讚诪讬驻砖讟 驻砖讬讟讗 讜讻讜' 讜拽"诇:


讚专"注 住讘专 讬诇驻讬谞谉 讝讜专拽 诪诪讜砖讬讟 注讬讬谉 转讜住' 讚"讛 讚专"注 住讘专 讜讻讜' 谞专讗讛 诇讬 讚讛住驻拽 转诇讬' 讘驻讬' 诪转谞讬转讬谉 专"驻 讛讝讜专拽 诪讜砖讬讟讬诐 讛拽专砖讬诐 讗讘诇 诇讗 讝讜专拽讬诐 讚驻讬专砖"讬 诪驻谞讬 讻讜讘讚谉. 讜讗"讻 讬"诇 谞讛讬 讚讛拽专砖讬诐 诇讗 讛讬讜 讝讜专拽讬诐 讗诇讗 诪讜砖讬讟讬诐 讜诪讝讛 讬爪讗 诇谞讜 诪诇讗讻转 诪讜砖讬讟. 讗讘诇 注"讻 讛诪转专讬诐 讜讛讬转讬讚讜转 砖诇讗 讛讬讜 讻讘讚讬诐 讛讬讜 讝讜专拽讬诐 诪注讙诇讛 诇注讙诇讛 讜讛讜讛 讝讜专拽 诪专讛"讬 诇专讛"讬 讜专讛"专 讘讗诪爪注 讘诪拽讚砖. 讜拽砖讛 诪讗讬 讟注诪讗 讚专讘谞谉 讚讛讝讜专拽 驻讟讜专. 讗诪谞诐 讘讬专讜砖诇诪讬 专"驻 讛讝讜专拽 讗诪专讬谞谉 诇讗 讛讬讜 讝讜专拽讬诐 诪砖讜诐 讘讝讬讜谉 讻诇讬 拽讜讚砖 注讬讬"砖 讜注讬讬谉 注讬专讜讘讬谉 讚祝 爪"讞 注"讗 讜讚讬诇诪讗 讝专讬拽 诇讛讜 讜讻讜'. 讜讗"讻 讙诐 讛诪讬转专讬诐 讜讬转讬讚讜转 诇讗 讛讬讜 讝讜专拽讬诐 讗诇讗 诪讜砖讬讟讬诐 讜爪"诇 讚诪讞讟讬诐 诇讗 拽讚砖讬 讻诇 讻讱 讜讛讬讜 讝讜专拽讬诐 诪砖讗"讻 讻诇讬 诪拽讚砖 讜讗"讻 诇讗 讛讬转讛 讝专讬拽讛 诪专讛"讬 诇专讛"讬 讜专讛"专 讘讗诪爪注 讘诪拽讚砖 讜拽砖讛 诪"讟 讚专"注. 讻谞诇注谞"讚 讜注讬讬谉 驻谞讬 讬讛讜砖注 谞转拽砖讛 讘讝讛:


讗讘诇 诇诪讟讛 诪讬讜"讚 讜讻讜' 注讬讬谉 诪"砖 转讜住' 讚"讛 讗讘诇 讻砖讛讞驻抓 讘讬讚讜 砖诇 注谞讬 讜讻讜'. 讬"诇 讟注诪讬' 诪砖讜诐 讚诪驻住讬拽 讬讚讜 讻讚讗诪专讬谞谉 讘讘讗 诪爪讬注讗 讚祝 拽"讘 注"讗 讗"谞 讛讻讗 讻' 讻谉 诇诪讗讬 讚住讘讬专讗 诇讬讛 诇专讘讛 讗讙讚 讬讚 砖诪讬' 讗讙讚 讜讘讞讚 讙讜驻讬' 讙专讬专讬 讜讛讙讜祝 注讜诪讚 讘专砖讜转 讗讞专 讗"讻 讛讬讚 讛驻砖讜讟讛 诇专砖讜转 讝讛 讜谞讙专专转 讗讞专 讛讙讜祝 砖讘讞讜抓. 讛讬讗 诪驻住拽转 讘讬谉 讛讗讜讬专 讜讛讞驻抓 讜诇讗 砖讬讬讱 拽诇讜讟讛. 讗讘诇 诇诪"讚 讗讙讚 讬讚 诇讗 砖诪讬' 讗讙讚 讜诇讗 讙专讬专讬 讘转专 讙讜驻讬' 讗"讻 讛讬讚 讙讜驻讗 讛诪讜谞讞转 注诇 讛讗讜讬专 谞拽诇讟转 诪谉 讛讗讜讬专 诇专"注 讻讗讬诇讜 诪讜谞讞转 注诇 讛拽专拽注 诇专讘谞谉. 讜注讚"讝 讬讜讘谞讜 讚讘专讬 转讜住' 讗诇讜 注诐 讚讘专讬讛诐 诇拽诪谉 讚祝 爪"讘 注"讗 讚"讛 讛转诐 讜讻讜' 注讬讬"砖. 讜诪"诪 诪"砖 转讜住' 讚讛讗 讻砖谞讜转谉 讘注讛"讘 诇转讜讱 讬讚讜 讜讛讜爪讬讗 诇讗 诪讞讬讬讘 讬砖 诇注讬讬谉 讚诇诪讗 诪讬讬专讬 讚诇讗 讗诪专 讘讻诇 诪拽讜诐 砖转专爪讛 转谞讜讞 注讬讬谉 诇拽诪谉 讚祝 爪"讘 注"讘 讗诪专 诇讬讛 专讘讬谞讗 诇专讘 讗砖讬 讜讻讜' 讜注讬讬谉 讚祝 爪"讞 注"讗 诇讗 讗诪专讬谞谉 拽诇讜讟讛 讜讻讜' 讛拽砖讛 讻谉 讘讞讬讚讜砖讬 专砖讘"讗 讜谞讗讬讚 诪驻讬专砖"讬 砖诐. 讜爪注"讙 注诇 专砖"讬 讜转讜住' 讗讬讱 谞注诇诐 讝讛 诪讛诐. 讜讙诐 爪"注 讚诇讗 诇砖转诪讟 讘砖讜诐 讚讜讻转讗 砖爪专讬讱 诇讜诪专 讙讘讬 拽诇讜讟讛 讘讻诇 诪拽讜诐 砖转专爪讛 转谞讜讞. 专拽 讘讛讱 讚专讘讬谞讗 讜专讘 讗砖讬 诇拽诪谉 讚祝 爪"讝 注"讘. 讜讙诐 诪住讘专讗 讛讜讗 拽爪转 谞讙讚 讛住讘专讗 讻讬讜谉 砖讛讚讬谉 讛讜讗 拽诇讬讟转 讛讗讜讬专 讛讜讛 讛谞讞讛. 讜讛讜讗 专讜爪讛 诇讝专讜拽 诪讛讻讗 注讚 讛转诐. 讜注诇 讻专讞讱 讘谞转讬诐 讬注讘讜专 注诇 讗讜讬专 讛讝讛 讜讬讛讬' 讻诪讜谞讞. 讗"讻 诪注讬拽专讗 专讜爪讛 讛讜讗 砖转谞讜讞 讘讻诇 讗讬诇讜 讛诪拽讜诪讜转 注讚 砖讬讙讬注 诇诪拽讜诐 讞驻爪讜 讜讬谞讜讞 讘讗专抓 讜诪讗讬 拽讜砖讬' 讗讬 诇讛讻讬 讘注讬 诇讬讛 诇讛讻讬 诇讗 讘注讬 诇讬讛 讜爪"注 诇讻讗讜专讛. 注讻谞诇驻注"讚 讚专讘讬谞讗 诇讗 讛拽砖讛 讻谉 讘驻砖讬讟讜转 诇专讘 讗砖讬 讗诇讗 讗讚专' 讬讛讜讚讛 讛转诐 讚砖诪注谞讗 诇讬讛 讚讗讬转 诇讬讛 讛讱 住讘专讗 讘注讬专讜讘讬谉 讚祝 爪"讞 注"讘 讜讘转讜住' 讚"讛 讗诇讗 讜讻讜' 讗讘诇 砖讗专讬 转谞讗讬诐 讛住讜讘专讬诐 拽诇讜讟讛 讻诪讬 砖讛讜谞讞讛 诇讗 讘注讬 诇诪讬诪专 讻诇 诪拽讜诐 砖转专爪讛 转谞讜讞 讜讗"砖 转讜住' 讚砖诪注转讬谉 讜专砖"讬 诇拽诪谉 讚祝 爪"讞 注"讗 讜谞专讗讛 讚专砖讘"讗 讚讛拽砖讛 砖诐 讗驻专砖"讬 谞诪讬 住"诇 讛讻讬 讗诇讗 讚讛拽砖讛 讚诇诪讗 讘专讬讬转讗 讗转讬 讻专' 讬讛讜讚讛 讜诇讗 讗诪专 讘诪拽讜诐 砖转讬专爪讛 转谞讜讞. 注"讻 谞讗讬讚 诪驻讬专砖"讬. 讜谞"诇 砖讝讛 讛讜讗 谞诪讬 讚注转 转讜住' 讚砖诪注转讬谉 砖讻' 讻诪住转驻拽 讗诐 讘专讬讬转讗 讛讬讗 讘砖讜诐 诪拽讜诐 讜讻讜' 讜讛讬讬谞讜 诪砖讜诐 讚讘专讬讬转讗 讚诇拽诪谉 讚祝 爪"讞 注"讗 讗驻砖专 讚讗转讬讗 讻专' 讬讛讜讚讛 讜诪讬讬专讬 讘诇讗 讗诪专 诪拽讜诐 砖转专爪讛 转谞讜讞. 讜诇讗 诪讜讻讞 拽诇讜讟讛 诇讗讜 讻诪讬 砖讛讜谞讞讛. 讗诇讗 诪专讬砖讗 讻驻讬专砖 专讘 讛讗讬 讚诪讬讬转讬 专砖讘"讗 砖诐. 讜讛转诐 讗驻砖专 拽诇讜讟讛 诇拽讜诇讗 诇讗 讗诪专讬谞谉. 讜讗驻砖专 讚诇讞讜诪专讗 讗诪专讬谞谉 讻诪"砖 专砖讘"讗 讘砖诪注转讬谉 讙"讻 住讘专讗 讝讜 讜诪砖讜诐 讛讻讬 谞住转驻拽讜 转讜住' 讗诐 讘专讬讬转讗 讛讬讗 讘砖讜诐 诪拽讜诐 注讬讬谉 讘讻诇 讝讛. 讜注讬讬谉 诪专讻讘转 讛诪砖谞讛 驻讬"讙 讛诇讻讛 讻"讗 讜讛诪注讬讬谉 讬讘讞专:


讚讗诪专讬谞谉 拽诇讜讟讛 讻诪讬 砖讛讜谞讞讛 讚诪讬. 诇讜注讜讚 讗讜诪专 专"讬 砖讘转讜住'. 讗"讻 专"注 诪讞讬讬讘 讘讬谉 诇诪注诇讛 讘讬谉 诇诪讟讛 诪讬讜"讚 讘讚讬讜讟讗 讗' 讜驻讜讟专 讘讬谉 诇诪注诇' 讘讬谉 诇诪讟讛 讘砖转讬 讚讬讜讟讗讜转 讜专讘谞谉 诪讞讬讬讘讬 讘讬谉 讘讚讬讜讟讗 讗' 讘讬谉 讘砖转讬 讚讬讜讟讗讜转 讘诇诪讟讛 诪讬讜"讚 讜驻讟专讜 讘诇诪注诇讛. 讜讗"讻 讛讜讛 诪爪讬 诇诪讬诪专 讘讛讬驻讜讱 专"注 驻讜讟专 讜讞讻诪讬诐 诪讞讬讬讘讬诐 讘诇诪讟讛 诪讬讜"讚 讘讝讛 讻谞讙讚 讝讛. 讜讻讜讞讗 讚专讘谞谉 注讚讬祝 讚诪讞讬讬讘讬 讞讟讗转 讘注讝专讛 诪砖讗"讻 专"注 讚驻讜讟专 讗讘诇 讗讜住专. 讜讛砖转讗 讚驻诇讬讙讬 讘诇诪注诇讛 诪讬讜"讚. 讻讜讞讗 讚专"注 注讚讬祝 讚诪讞讬讬讘 讞讟讗转. 讜讗"讻 拽砖讛 讛讜讛 诇讬讛 诇诪讬转谞讬 讘讛讬驻讜讱 讜爪"注 拽爪转:





驻谞讬 讬讛讜砖注

驻讬住拽讗 驻砖讟 讛注谞讬 讗转 讬讚讜 讗诪讗讬 讞讬讬讘 讜讛讗 讘注讬谞谉 注拽讬专讛 讜讛谞讞讛 诪注诇 诪拽讜诐 讚' 注诇 讚' 讜诇讬讻讗 讜讻转讘讜 讛转讜住驻讜转 讚驻砖讬讟讗 诇讬讛 诇转诇诪讜讚讗 讛讻讬 诪砖讜诐 讚诪住转诪讗 讻讱 讛讬讛 讘诪砖讻谉 讗讜 诪砖讜诐 讚拽专讗 讚讗诇 讬爪讗 诪砖诪注 讛讻讬. 讜拽砖讬讗 诇讬 注诇 驻讬专讜砖诐 讚讗诐 讻谉 诪讗讬 诪砖谞讬 讛砖"住 专"注 讛讬讗 讗讜 专讘讬 讗讜 讗讞专讬诐 讚讗讻转讬 转拽砖讬 讛讱 拽讜砖讬讗 讙讜驻讗 讗讛谞讱 转谞讗讬 讜诪讗讬 讗讜诇诪讗 讛讱 讘专讬讬转讗 讚讬讞讬讚讗讛 讟驻讬 诪讛讱 住转诐 诪转谞讬' 讚讬讚谉 讚住讘专讛 讘驻砖讬讟讜转 讚诇讗 讘注讬谞谉. 讜讗讟讜 讛谞讱 转谞讗讬 讻讬驻讬 转诇讜 诇讛讜 讜讘诇讗"讛 诇讗 讬讚注谞讗 诪讬 讛讻专讬讞诐 诇驻专砖 讻谉 讚讛讗 讘驻砖讬讟讜转 诪爪讬谞讜 诇驻专砖 讚诪住讜讙讬讗 讚注诇诪讗 诪拽砖讛 讛砖"住 讘驻砖讬讟讜转 讻讚讗砖讻讞谉 讻讛"讙 讟讜讘讗 讘砖"住 讜讗诐 讻谉 讻讬讜谉 讚诇拽讜砖讟讗 讚诪诇转讗 拽讬"诇 讘讻诪讛 讚讜讻转讗 讚讘注讬谞谉 诪拽讜诐 讚' 注诇 讚' 讛讬讻讗 讚诇讗 砖讬讬讱 砖讜诐 讞砖讬讘讜转 诪拽讜诐 讗讜 讚诪讞砖讘转讜 诪砖讜讜讬讗 诇讬讛 诪拽讜诐 讻诪讬诪专讗 讚专讘讛 讜专讘 讬讜住祝 砖讛讘讬讗讜 讛转讜住驻转 诇拽诪谉 讘砖诪注转讬谉 讘讚"讛 讗诇讗 讗诪专 专讘 讬讜住祝 讜讗"讻 诇诪讗讬 讚住"讚 讛砖转讗 讚讘讬讚讜 诇讬讻讗 砖讜诐 爪讚 讞砖讬讘讜转 讜讚讗讬 诪拽砖讛 砖驻讬专 讗讻诇 讛谞讱 讗诪讜专讗讬 讜讗住讜讙讬讗 讚注诇诪讗 讜讚转诇诪讜讚讗 讚转讬拽砖讬 诇讛讜 诪转谞讬转讬谉 讚讛讻讗 讜讗讛讗 诪砖谞讬 砖驻讬专 讚驻诇讜讙转讗 讚转谞讗讬 讛讬讗 讜拽诪讛 诇讛 诪转谞讬转讬谉 讚诇讗 讻讛诇讻转讗. 讜诇讘住讜祝 诪住讬拽 专讘讗 讚讬讚讜 砖诇 讗讚诐 讞砖讜讘讛. 讜注讜讚 讚诇注谞讬谉 讬讚讜 砖诇 讗讚诐 讘专"讛 讜讚讗讬 讘诇讗"讛 诪拽砖讛 砖驻讬专 讟讜讘讗 讘驻砖讬讟讜转 讚讻讬讜谉 讚诇讗 讛讜讬 诪拽讜诐 讚' 注诇 讚' 讛讜"诇 诪拽讜诐 驻讟讜专 讚谞讛讬 讚讛讬讻讗 讚讛讜讬 诪拽讜诐 讚' 注诇 讚' 讘讗讚诐 讜讗讬谉 讙讘讜讛 讬' 诇讗 砖讬讬讱 诇讜诪专 讚讛讜讬 讻讻专诪诇讬转 诪讛讟注诐 讚诪住讬拽 讛专砖讘"讗 讝"诇 讘讞讬讚讜砖讬讜 诪拽"讜 讚讗讬谉 讻专诪诇讬转 讘讻诇讬诐 讜讻"砖 讘讗讚诐 诪"诪 诇注谞讬谉 诪拽讜诐 驻讟讜专 诪砖诪注 诇讻讗讜专讛 讚讗讬谉 诇讞诇拽 诇诪讗讬 讚诇讗 住"讚 讚讬讚讜 砖诇 讗讚诐 讞砖讜讘讛:


诪讬讛讜 注"讻 诇讬转讗 诇住讘专讗 讝讜 讚讗诐 讻谉 诇讗 讛讜讬 诪砖谞讬 讛砖"住 砖驻讬专 讚专"注 讗讜 专讘讬 讛讬讗 讚讛讗 讘诪诇转讬讬讛讜 诇讗 砖讬讬讱 讛讱 诪诇转讗 讚诪拽讜诐 驻讟讜专 讗注"讻 讚驻砖讬讟讗 诇转诇诪讜讚讗 讟讜讘讗 讚诇讗 砖讬讬讱 谞诪讬 诪拽讜诐 驻讟讜专 讘讬讚讜 砖诇 讗讚诐 讚讜讚讗讬 诇讗 讘讟诇讛 诇讙讘讬 讛专砖讜转 讜讻诪"砖 诇注讬诇 讘诪讬诪专讗 讚讗讘讬讬. 讗讘诇 讗讻转讬 拽讜砖讬讗 拽诪讬讬转讗 拽砖讬讗. 讜讛谞专讗讛 诪讝讛 讚讛转讜住驻讜转 诇砖讬讟转讬讬讛讜 砖讻转讘讜 诇拽诪谉 讘砖诪注转讬谉 讚"讛 讘讗讬诇谉 讚砖拽诇讗 讜讟专讬讗 讚砖诪注转讬谉 砖讬讬讱 谞诪讬 讗专砖讜转 讛讬讞讬讚 讻讚诪砖诪注 谞诪讬 诇讻讗讜专讛 讚拽讗讬 讗讛讱 驻讬住拽讗 讚驻砖讟 讛注谞讬 讚讗讬讬专讬 讚讬讚讜 砖诇 讘注"讛 讛讬讗 讘专砖讜转 讛讬讞讬讚 讜讗驻讬' 讛讻讬 诪拽砖讛 讗诪讗讬 讞讬讬讘. 讜诇驻"讝 爪"诇 讚住讘专讬 讛转讜住' 讚诇拽讜砖讟讗 讚诪诇转讗 诇注谞讬谉 专讛"讬 拽讬"诇 讚诇讗 讘注讬谞谉 诪拽讜诐 讚' 注诇 讚' 诇注谞讬谉 讛谞讞讛 讻住讘专转 讻诪讛 驻讜住拽讬诐 砖讛讘讬讗 讛专讘 讛诪讙讬讚 驻讬"讚 诪讛诇讻讜转 砖讘转 讜讻住讘专转 讛专砖讘"讗 讝"诇 讘讞讬讚讜砖讬讜 讘砖诪注转讬谉. 讗诇讗 砖讛讜讗 住讜讘专 讚讛砖拽诇讗 讜讟专讬讗 讘砖诪注转讬谉 谞诪讬 诇讗 拽讗讬 讗专讛"讬 注"砖 讘讗专讬讻讜转 讜诇砖讬讟转 讛转讜住驻转 注"讻 住讜讙讬讗 讚砖诪注转讬谉 拽讗讬 谞诪讬 讗专砖讜转 讛讬讞讬讚 讻诪"砖 诇讛讚讬讗 讘讚"讛 讘讗讬诇谉. 诪讬讛讜 诇注谞讬谉 驻住拽 讛诇讻讛 讗讬讻讗 诇诪讬诪专 讚住讘专讬 讻讛专砖讘"讗 讚诇诪住拽谞讗 诪讬讛转 讘专讛"讬 诇讗 讘注讬谞谉 讻诪讬诪专讗 讚专讘 讞住讚讗 讚诇拽诪谉 讚祝 讛' 注"讘 讘谞注抓 拽谞讛 讜讻讚诪砖诪注 谞诪讬 诪诇砖讜谞诐 砖诐 讚祝 讞' 讘讚"讛 讗诪专 讗讘讬讬 讜诇驻"讝 砖驻讬专 讛讜爪专讻讜 诇驻专砖 讻讗谉 讚讛讗 讚诪拽砖讛 诪注讬拽专讗 讘驻砖讬讟讜转 讗诪讗讬 讞讬讬讘 讘讬谉 讗注拽讬专讛 讜讘讬谉 讗讛谞讞讛 讗驻讬诇讜 讘专讛"讬 注"讻 讛讬讬谞讜 诪住讘专讗 讚诪住转诪讗 讻讱 讛讬讛 讘诪砖讻谉 讗讜 诪拽专讗 讚讗诇 讬爪讗 讻谉 谞"诇 诇驻讬 驻讬专讜砖 讛转讜住' 讗诇讗 讚讗讻转讬 诇讗 讗转讬 砖驻讬专 讛讗 讚诪砖谞讬 讛讗 诪谞讬 专"注 讛讬讗 讗讜 专讘讬 讛讬讗 讚诪讗讬 讗讜诇诪讬讬讛讜 诪住转诐 诪转谞讬转讬' 讻讬讜谉 讚诪住讘专讗 诪拽砖讛 讻诪讜 砖讚拽讚拽转讬 讘转讞诇转 讚讘专讬:


讜诪讛 砖讛讜爪专讻转讬 诇讛讗专讬讱 讘讻诇 讝讛 讛讬讬谞讜 诇驻讬 诪讛 砖专讗讬转讬 讘诇' 讛专砖讘"讗 讝"诇 讘讞讬讚讜砖讬讜 讘砖诪注转讬谉 砖讻转讘 讙"讻 讻诇' 讛转讜住驻转 讜讛讜住讬祝 注讜讚 讟注诐 讗讞专 讻诪讜 砖讗讘讗专 讘住诪讜讱 讜诪讚讘专讬讜 诪讘讜讗专 诇讛讚讬讗 讚讗诇砖讜谉 讛诪拽砖讛 讚讛讻讗 拽讗讬. 诪砖讗"讻 诇驻讬 诇砖讜谉 讛转讜住驻转 讝"诇 砖诇驻谞讬谞讜 讗讬谉 爪讜专讱 诇讻诇 讝讛. 讜讘驻砖讬讟讜转 诪爪讬谞讜 诇驻专砖 讚讘专讬讛诐 砖讛讜爪专讻讜 诇讻讱 讗祝 诇驻讬 讛诪住拽谞讗 讚拽讬"诇 讚讘注讬谞谉 讛谞讞讛 讜注拽讬专讛 诪注"讙 诪拽讜诐 讚' 讜诪讛 讟注诐 讬砖 讘讚讘专 讜讛讜爪专讻讜 诇讗讛讚讜专讬 讗讟注诪讗 讚诪砖讻谉 讗讜 讚讛讻讬 诪砖诪注 拽专讗 讚讗诇 讬爪讗. 讜讗诐 讻谉 讻诇 诪讛 砖讻转讘转讬 讻讗谉 讛讬讬谞讜 诇驻专砖 砖讬讟转 讛专砖讘"讗 讝"诇 讘讞讬讚讜砖讬讜. 讜讻谉 谞专讗讛 诪诇' 讛诪讛专砖"讗 讝"诇 砖讛讘讬谉 讘讻讜讜谞转 讛转讜住驻转 讻讗谉 讚讗住讘专转 讛诪拽砖讛 讚讜拽讗 拽讗讬:


讘转讜住' 讚"讛 讜讛讗 讘注讬谞谉 讻讜' 讗讜专"转 讚讗讬谉 专讙讬诇讜转 讻讜' 讜诪住转诪讗 讻谉 讛讬讛 讘诪砖讻谉 讻讜' 讜讗注"讙 讚讘诪讜砖讬讟 住转诪讗 讚诪讬诇转讗 讛讻讬 讛讜讗 讜讻谉 讛讬讛 讘诪砖讻谉 讻诪"砖 讛转讜住驻转 诇注讬诇 讚祝 讙' 讘讚"讛 讘注砖讜转讛 讚注讬拽专 讞讬讜讘讗 讚诪讜砖讬讟 讛讬讬谞讜 砖诪讜砖讬讟 诇讬讚 讞讘讬专讜 讜诇讗 讻砖诪谞讬讞讜 注诇 专讛"讬 注"砖 讗驻"讛 诪拽砖讛 讛讻讗 砖驻讬专 讚诇注谞讬谉 讛讜爪讗讛 讚讗讬讬专讬 诪转谞讬转讬谉 讗讬谉 诇讞讬讬讘讜 讻砖谞讜转谞讜 诇讬讚 讞讘讬专讜. 讻讬讜谉 讚讛讜爪讗讛 讻讛"讙 诇讗 讛讬讛 讘诪砖讻谉 讜讛讜爪讗讛 讜讚讗讬 诇讗 讬诇驻讬谞谉 诪诪讜砖讬讟 诇讻"注 讜讗讛讗 诪砖谞讬 专讘讛 砖驻讬专 讚诪转谞讬' 讻"注 讛讬讗 讜讛讬讬谞讜 诇讘转专 讚驻砖讬讟讗 诇讬讛 诇专讘讛 讚专"注 谞诪讬 诇讗 讬诇讬祝 讝讜专拽 诪诪讜砖讬讟 讜讗驻"讛 诪讞讬讬讘 诇诪讟讛 诪注砖专讛 讘讝讜专拽 诪砖讜诐 拽诇讜讟讛 讗诇诪讗 讚诇讗 讘注讬谞谉 讚' 注诇 讚' 讜诪讻"砖 讚讗转讬 砖驻讬专 讟驻讬 讻诇 讛砖拽诇讗 讜讟专讬讗 讚讛讻讗 诇注谞讬谉 专砖讜转 讛专讘讬诐 讚讛讗 讘诪讜砖讬讟 讙讜驻讗 诇讗 讗砖讻讞谉 讛谞讞讛 诇讬讚 讞讘讬专讜 讗诇讗 讘专砖讜转 讛讬讞讬讚 讜讗"砖 谞诪讬 讟驻讬 诇注谞讬谉 注拽讬专讛 讚讗驻讬诇讜 讘诪讜砖讬讟 谞诪讬 诇讗 讗砖讻讞谉 讜讚讜拽 讜注讬讬谉 讘住诪讜讱:


讘讚"讛 讗讘诇 诇诪注诇讛 诪注砖专讛 讻讜' 讗"讻 诇讬诪讗 谞诪讬 讛讻讗 讗讘诇 诇诪注诇讛 诪讬讜"讚 诇讻"注 讞讬讬讘 讻讜' 注讻"诇. 讜诇讗 讝讻讬转讬 诇讛讘讬谉 讚讘专讬讛诐 讘讝讛 讚诪注讬拽专讗 诪讗讬 住诇拽讗 讗讚注转讗 讚转讜住' 讻诇诇 讚谞讬诪讗 诇讻"注 讞讬讬讘 讻讬讜谉 讚讘讛讛讬讗 诪转谞讬转讬谉 讙讜驻讗 讚驻诇讬讙讬 专"注 讜专讘谞谉 讘专"驻 讛讝讜专拽 拽转谞讬 讘讛讚讬讗 讚诪讜砖讬讟 讞讬讬讘 讜讝讜专拽 驻讟讜专 讻诪讜 砖讻转讘讜 讛转讜住驻转 讘住讜祝 讛讚讬讘讜专 讗祝 砖讛讬讛 讘诇讘讬 诇讬讬砖讘 讘讻诪讛 讚专讻讬诐 讗诇讗 砖讻讜诇诐 诇讗 讬砖专讜 讘注讬谞讬 诪砖讜诐 讚讘诇讗"讛 诪讙讜诪讙诐 诇砖讜谉 讛转讜住驻转 讘住讜祝 讛讚讬讘讜专 讘诪讛 砖讻转讘讜 讚讗诐 讻谉 讛讗 讚转谞谉 诇拽诪谉 讘讛讝讜专拽 讜诪讛 诇砖讜谉 诇拽诪谉 讘讛讝讜专拽 讜转讬驻讜拽 诇讬讛 讚讗讬讘注讬讗 讚专讘讛 讗讛讱 诪转谞讬转讬谉 讙讜驻讗 拽讗讬. 讜讬砖 诇讬讬砖讘 讘讚讜讞拽 诇驻诪"砖 讛转讜住' 讘专"驻 讛讝讜专拽 讚讗讬讻讗 诪"讚 讚诇讗 讙专讬住 讻讬爪讚 讜讗"讻 讛讱 讚讙讝讜讝讟专讗讜转 讘讘讗 讘驻谞讬 注爪诪讛 讛讬讗:


讘讚"讛 讚专"注 住讜讘专 讬诇驻讬谞谉 讻讜'  讜讗"转 讛讗 注"讻 讝讜专拽 诪专讛"讬 诇专讛"讬 讚专讱 专"讛 诇讗 讛讬讛 讘诪砖讻谉 讚讗诐 讛讬讛 讘诪砖讻谉 讻讜' 注讻"诇. 讻讗谉 谞诪讬 讬砖 诇转诪讜讛 诪讛 讛讜爪专讻讜 诇讛讜讻讞讛 讝讜 讜转讬驻讜拽 诇讬讛 讚讘诪转谞讬转讬谉 讙讜驻讗 诪住讬拽 讚诪讜砖讬讟 讞讬讬讘 讜讝讜专拽 驻讟讜专 砖讻谉 讛讬转讛 注讘讜讚转 讛诇讜讬诐 讘诪砖讻谉 砖诪讜砖讬讟讬谉 讛拽专砖讬诐 诪讝讛 诇讝讛 讗讘诇 诇讗 讝讜专拽讬谉 讜谞讛讬 讚讛讜讬 讗驻砖专 诇讜诪专 讚讘讛讗 讙讜驻讗 驻诇讬讙讬 专"注 讜专讘谞谉 讗驻砖专 讚住"诇 讚讛讜讬 讘诪砖讻谉 诪"诪 诪讛 讝讛 砖讻转讘讜 讛转讜住' 讜诪"讟 讚专讘谞谉 讚驻讟专讬 讚讛讗 专讘谞谉 诪住拽讜 讟注诪讬讬讛讜 诇讛讚讬讗 讚讝讜专拽 诇讗 讛讜讬 讘诪砖讻谉:


讗诪谞诐 讻谉 谞诇注"讚 诇讬讬砖讘 拽讜砖讬讬转 讛转讜住驻转 讘注谞讬谉 讗讞专 讻砖谞注诪讜讚 注诇 注讬拽专 讛讚讘专 讘讛讗 讚诪讞讬讬讘讬谞谉 诪讜砖讬讟 诇诪注诇讛 诪注砖专讛 诪专讛"讬 诇专讛"讬 讚专讱 专"讛 诪砖讜诐 砖讻谉 讛讬转讛 注讘讜讚转 讛诇讜讬诐 讜拽砖讬讗 诇谉 讘讙讜讜讛 诪讛 谞转讬谞转 讟注诐 讛讜讗 讝讛 讚讗注"讙 讚讛讜讬 讘诪砖讻谉 讗驻"讛 讗讬谉 住讘专讗 讻诇诇 诇讞讬讬讘 讘诪讛 砖讗讬谞讜 诪诇讗讻讛 讻诇诇 讜讻讬讜谉 讚诇诪注诇讛 诪注砖专讛 诪拽讜诐 驻讟讜专 讛讜讗 讜诪专讛"讬 诇专讛"讬 谞诪讬 诇讗 诪拽专讬 诪诇讗讻讛 讻诇诇 讗注"讙 讚讜讚讗讬 讛讬讛 讘诪砖讻谉 讗驻"讛 砖专讬 讻讬讜谉 讚诇讗 诪拽专讬 诪诇讗讻讛 讜讗诐 讻谉 讛"谞 讚讻讜讜转讬讛 讜讗讟讜 诪讬 诇讗 讗砖讻讞谉 讻诪讛 讚讘专讬诐 砖讛讬讜 注讜砖讬谉 讘诪砖讻谉 讜讗驻"讛 砖专讬 讛讬讻讗 讚诇讬讻讗 诪诇讗讻转 讗讬住讜专 讻诇诇 讜讝讛 讗"爪 诇驻谞讬诐 讜讻诪讜 砖讗讘讗专 诇拽诪谉 讚祝 讛住诪讜讱 讙讘讬 诪讜爪讬讗 诪讞谞讜转 诇驻诇讟讬讗 讚专讱 住讟讬讜 注"砖 讜讻讛"讙 讙讜驻讗 拽砖讬讗 诇讬 讗讛讗 讚讗诪专讬' 诇拽诪谉 驻' 讛诪爪谞讬注 讚祝 爪"讘 讗诪专 专"讗 讛诪讜爪讬讗 诪砖讜讬 诇诪注诇讛 诪注砖专讛 讞讬讬讘 砖讻谉 诪砖讗 讘谞讬 拽讛转 讜讗讻转讬 讗诪讗讬 诇讬讞讬讬讘 讻讬讜谉 讚拽讬"诇 诇诪注诇讛 诪讬讜"讚 诪拽讜诐 驻讟讜专 讛讜讗 讜诪讗讬 拽注讘讬讚. 讜讛谞诇注"讚 讘讻诇 讝讛 讛讜讗 诪砖讜诐 讚讗砖讻讞谉 讚专讞诪谞讗 拽专讬讛 诇诪诇讗讻讜转 谞讜砖讗讬 讛诪砖讻谉 讜讻诇讬讜 注讘讜讚讛 注讘讜讚转 诪砖讗 讘拽专讗讬 讟讜讘讗 讜讻转讬讘 谞诪讬 诇讛讚讬讗 讻诇 讛讘讗 诇爪讘讗 诇注砖讜转 诪诇讗讻讛 讘讗讜讛诇 诪讜注讚 讜讗诪砖讗 讘谞讬 拽讛转 讚讻转讬讘 讘转专讬讛 拽讗讬 讗"讻 讗"砖 讚讻讬讜谉 讚注讬拽专 注讘讜讚转 讘谞讬 拽讛转 讛讬讛 讘讻转祝 诇诪注诇讛 诪注砖专讛 讜讗驻"讛 拽专讬讛 专讞诪谞讗 诪诇讗讻讛 讜注讘讜讚转 诪砖讗 讗诇诪讗 讚讘讻讛"讙 讛讜讬 诪诇讗讻讛 讜讻讛"讙 诇注谞讬谉 诪讜砖讬讟 诪专讛"讬 诇专讛"讬 讚专讱 专讛"专 讚讛讜讬 诪诇讗讻讛 诪讛"讟 讙讜驻讗. 讚诇讻讗讜专讛 诇讗 讗砖讻讞谉 诇讘谞讬 诪专专讬 砖讜诐 诪诇讗讻转 注讘讜讚转 诪砖讗 讗诇讗 讘诪讛 砖讛讬讜 诪讜砖讬讟讬谉 讛拽专砖讬诐 讜讗"讻 讗讬讻讗 住讘专讗 诪讛 诇讬 诪专讛"讬 诇专讛"专 讗讜 诪专讛"讬 诇专讛"讬 讚专讱 专讛"专 讚讛讜讬 诪诇讗讻讛 讟驻讬 讜讗讬 诪砖讜诐 讚诇诪注诇讛 诪注砖专讛 诇讗 讗讬讻驻转 诇谉 讚讛讗 讚诇诪注诇讛 诪注砖专讛 讘专"讛 诪拽专讬 诪拽讜诐 驻讟讜专 讛讬讬谞讜 诪砖讜诐 讚讗讬谉 讚专讱 专讘讬诐 诇讛砖转诪砖 诇诪注诇讛 诪注砖专讛 讚专讱 讛诇讬讻转谉 讚专讜讘 转砖诪讬砖讬 讘谞讬 讗讚诐 讘专讛"专 诇诪讟讛 诪注砖专讛 诪砖讗"讻 讘诪讜砖讬讟 诪专讛"讬 诇专讛"讬 讚专讱 专讛"专 讻讬讜谉 讚专讛"讬 讙讘讜讛 讛专讘讛 讗诐 讻谉 讚专讱 转砖诪讬砖 诪讬拽专讬 讘讚专讱 专讛"专 讗祝 砖讛讜讗 诇诪注诇讛 诪注砖专讛 诪砖讜"讛 讞讬讬讘 诪讬讛讜 讗讬 诇讗讜 讚讗砖讻讞谉 讚讛讜讬 讘诪砖讻谉 诇讗 讛讜讬 诪讞讬讬讘讬谞谉 诇讬讛 诪砖讜诐 讛讱 住讘专讗 讻诪"砖 讛转讜住驻转 讘专讬砖 诪讻讬诇转讬谉 讜讻诪"砖 讙"讻 讻讗谉 讗讘诇 讻讬讜谉 讚讛讜讬 讘诪砖讻谉 讜讗讬讻讗 谞诪讬 住讘专讗 诪砖"讛 讞讬讬讘 诇讻"注 诪讛"讟 讙讜驻讗 讚诪讞讬讬讘讬谞谉 讘诪讜爪讬讗 诪砖讜讬 诇诪注诇讛 诪注砖专讛 讻讬讜谉 讚讛讜讬 讘诪砖讻谉 讜拽专讬讛 专讞诪谞讗 诪诇讗讻讛 讜注讘讜讚转 诪砖讗 讜讛讬讬谞讜 诪砖讜诐 讚讗讜专讞讗 讘讻讱 讜讛"谞 讚讻讜讜转讬讛 诪砖讗"讻 讘讝讜专拽 诪专讛"讬 诇专讛"讬 诇诪注诇讛 诪注砖专讛 讚专讱 专讛"专 砖驻讬专 驻诇讬讙讬 专"注 讜专讘谞谉 讚专"注 讬诇讬祝 讝讜专拽 诪诪讜砖讬讟 讻讬讜谉 讚讗讬讻讗 住讘专讗 讜诪住转诪讗 谞诪讬 讛讬讛 讻谉 讘诪砖讻谉 讚讗注"讙 讚讘注讙诇讜转 诇讗 讗砖讻讞谉 诇讛 讗驻"讛 讞讬讬讘 诪砖讗"讻 专讘谞谉 讚专"注 住讘专讬 讚讗祝 注"讙 讚讛讜讬 讘诪砖讻谉 讗驻"讛 讗讬谉 诇讞讬讬讘 讘讝讜专拽 讻讬讜谉 讚诇诪注诇讛 诪讬' 诪拽讜诐 驻讟讜专 讛讜讗 讜诇讗 讗砖讻讞谉 讚拽专讬讛 专讞诪谞讗 诪诇讗讻讛 讗诇讗 讘诪讜砖讬讟 讚讛讜讬 讘注讙诇讜转 诪砖"讛 诇讗 讬诇驻讬谞谉 讝讜专拽 诪诪讜砖讬讟 讻谉 谞"诇 讜讛讜爪专讻转讬 诇讛讗专讬讱 讘讝讛 讻讚讬 诇讬讬砖讘 讘住讘专讗 讝讜 讻诪讛 住讜讙讬讜转 砖诇驻谞讬谞讜 讘注讝讛"讬:


讗诪谞诐 讻讗谉 诇讗 讛讜爪专讻谞讜 诇讻讱 讚讘诇讗"讛 诇讗 讬讚注谞讗 诪讗讬 拽砖讬讗 诇讛讜 诇讛转讜住驻转 讚讛讗 讗讬讻讗 诇诪讬诪专 讘驻砖讬讟讜转 讚诇诪讗讬 讚住"讚 讛砖转讗 讚专"注 讜专讘谞谉 驻诇讬讙讬 讗讬 讬诇驻讬谞谉 讝讜专拽 诪诪讜砖讬讟 讗讜 诇讗 讛讬讬谞讜 讚讘讛讗讬 住讘专讗 讙讜驻讗 驻诇讬讙讬 讚诇专"注 诇讗 讘注讬谞谉 讻诇诇 砖讬讛讗 讛转讜诇讚讛 讘诪砖讻谉 讗诇讗 讻讬讜谉 砖讛讗讘 讛讬讛 讘诪砖讻谉 讗祝 砖讛转讜诇讚讛 诇讗 讛讬讛 讘诪砖讻谉 讗驻"讛 讞讬讬讘 讻讬讜谉 讚讗讬讻讗 住讘专讗 讜专讘谞谉 讚诇讗 讬诇驻讬 讝讜专拽 诪诪讜砖讬讟 讛讬讬谞讜 诪砖讜诐 讚住讘专讬 讚诇注讜诇诐 讘注讬谞谉 砖讬讛讗 讛转讜诇讚讛 讙"讻 讘诪砖讻谉 讜讛讬讬谞讜 讛讱 讘专讬讬转讗 讚驻专拽 讘诪讛 讟讜诪谞讬谉 砖讛讘讬讗讜 讛转讜住' 讘专讬砖 诪讻讬诇转讬谉 讜讛讘讬讗讜 讻讗谉 讘诇砖讜谞诐 砖诪诪谞讛 诇诪讚讜 讛讱 住讘专讗 诪讚讗讬爪讟专讬讱 诇讗住讜拽讬 讘讛讱 讘专讬讬转讗 讚讛讻谞住讛 讛讬讛 讘诪砖讻谉 讗注"讙 讚讗讬讻讗 住讘专讗. 讜砖驻讬专 诪爪讬谞谉 诇讗讜拽诪讬 讛讱 讘专讬讬转讗 讻专讘谞谉 讚专"注 诪讬讛讜 诇驻讬 讛讗诪转 讚驻砖讬讟讗 诇讬讛 诇专讘讛 讚专"注 讜专讘谞谉 讘诇诪讟讛 诪讬' 驻诇讬讙讬 讜诇讻"注 诇讗 讬诇驻讬' 讝讜专拽 诪诪讜砖讬讟 讛讬讬谞讜 诪砖讜诐 讚讘注讬谞谉 砖讛转讜诇讚讛 讬讛讬讛 讙诐 讻谉 讘诪砖讻谉 讜诪转讜拽诪讗 讘专讬讬转讗 讚讘诪讛 讟讜诪谞讬谉 讻讻"注 讻谉 谞"诇 谞讻讜谉 讜诇讚注转讬 讬砖 诇转诪讜讛 注诇 讛转讜住' 砖讛讜爪专讻讜 诇讬讚讞拽 讜诇驻专砖 讘注谞讬谉 讗讞专 讜诇讗 谞讬讞讗 诇讛讜 讘驻砖讬讟讜转 讻讚驻专讬砖讬转 讜爪"注 讜讚讜"拽:


讘讚"讛 讚讗诪专讬谞谉 拽诇讜讟讛 讻讜' 讜拽砖讛 诇专"讬 讚诪讗讬 驻专讬讱 讻讜' 讗讘诇 讗诇讬讘讗 讚专讘 诪住驻拽讗 诇讬讛 讻讜' 注讻"诇. 诇讻讗讜专讛 注讚讬驻讗 讛讜讛 诇讬讛 诇讗拽砖讜讬讬 讚诇拽讜砖讟讗 讚诪诇转讗 讗祝 诇诪住拽谞讗 讚驻砖讬讟讗 诇讬讛 诇专讘讛 讚讘拽诇讜讟讛 驻诇讬讙讬 讗驻"讛 诇讗 驻住讬拽讗 诪诇转讗 讚专讘讛 讘注讬 诇讗讜拽诪讬 诪转谞讬转讬谉 讚讜拽讗 讻专"注 讜诇讗 讻专讘谞谉 诇讙诪专讬 讚讛讗 讗讻转讬 讗驻砖专 诇讜诪专 讚讗转讬讗 谞诪讬 讻专讘谞谉 讚诇讗 驻诇讬讙讬 专讘谞谉 注诇讬讛 讚专"注 讗诇讗 诇注谞讬谉 讚诇讗 住"诇 拽诇讜讟讛 讻诪讬 砖讛讜谞讞讛 讗讘诇 诇注讜诇诐 讚讘诪讗讬 讚诇讗 讘注讬 专"注 诪拽讜诐 讗专讘注讛 诪讜讚讜 诇讬讛 讚讗驻讜砖讬 驻诇讜讙转讗 诇讗 诪驻砖讬谞谉 讜诇讻"注 讘注拽讬专讛 讜讛谞讞讛 注"讙 诪砖讛讜 住讙讬. 讜注"驻 住讘专讗 讝讜 讛讬讛 谞"诇 诇讛讻专讬讞 讚讛讗 讚诪住讬拽 讛砖"住 讜专讘谞谉 住讘专讬 诇讗 讗诪专讬谞谉 拽诇讜讟讛 讻讜' 讛讬讬谞讜 诪讚讘专讬 专讘讛 讙讜驻讗 讜讚诇讗 讻住讘专转 讛转讜住驻转 砖讻转讘讜 讘驻砖讬讟讜转 讚讗讬谉 谞专讗讛 砖讬讛讗 诪讚讘专讬 专讘讛 讜诇讻讗讜专讛 谞专讗讛 讻讜讜谞转谉 讘讝讛 讚专讘讛 讗祝 诇讘转专 讚驻砖讬讟讗 诇讬讛 讚讘拽诇讜讟讛 驻诇讬讙讬 讗驻"讛 诇讗 讛讬讛 爪专讬讱 诇讗住讜拽讬 讘诪诇转讗 住讘专讗 讚专讘谞谉 讗诇讗 拽住讘专 专' 注拽讬讘讗 拽诇讜讟讛 讻诪讬 砖讛讜谞讞讛 讚诪讬 讗注"讻 诪砖诪注 诇讛讜 诇讛转讜住' 讚住转诪讗 讚转诇诪讜讚讗 诪住讬拽 讻诇 讛讗讬 诇讬砖谞讗 讻讚讬 诇驻专砖 讟注诪讗 讚专讘讛 讘诪讗讬 讚诪讜拽讬 诇讛 讚讜拽讗 讻专"注 讜诇讗 讻专讘谞谉 讻谉 谞专讗讛 诇讬 讘专讜专 讘讻讜讜谞转 讛转讜住驻讜转 讜注讬讬谉 讘诪讛专"诐:


讗诪谞诐 诇诪讗讬 讚驻专讬砖讬转 谞专讗讛 诇讛讬驻讱 讚讗讬 住转诪讗 讚转诇诪讜讚讗 诪住讬拽 诇讬讛 拽砖讛 讬讜转专 讚讗讻转讬 诪爪讬 诇讗讜拽诪讬 谞诪讬 讗驻砖专 讗驻讬诇讜 讗诇讬讘讗 讚专讘谞谉 讗注"讻 讚专讘讛 讙讜驻讗 讛讜讗 讚诪住讬拽 诇讛 讜讛讗 讚讗讬爪讟专讬讱 诇讗住讜拽讬 诪诇转讗 讚专讘谞谉 讛讬讬谞讜 讻讚驻专讬砖讬转 诇注讬诇 讘诇' 讛讙诪专讗 讚诪讟注诪讗 讚专讘谞谉 讛讜讗 讚讚讬讬拽 专讘讛 诇诪讬诇转讬讛 讘讟注诪讗 讚专"注 讚讗诇"讻 讛讜"讗 讟注诪讗 讚专"注 诇讗讜 诪砖讜诐 拽诇讜讟讛 讗诇讗 诪砖讜诐 讚讬诇讬祝 讝讜专拽 诪诪讜砖讬讟 讗诇讗 讚讗"讻 讛讜讬 拽砖讬讗 诇讬讛 讟注诪讗 讚专讘谞谉 讚讛讗 诇注谞讬谉 讝讜专拽 诪诪讜砖讬讟 诇讗 讗砖讻讞谉 驻诇讜讙转讗 讘注诇诪讗 诪砖讗"讻 诇注谞讬谉 拽诇讜讟讛 讗砖讻讞谉 驻诇讜讙转讗 讚转谞讗讬 讗祝 讘注诇诪讗 讻讚驻专讬砖讬转 讻谉 谞"诇 讜讚讜"拽:





爪诇"讞

住讜讙讬讗 讚拽诇讜讟讛


讙诪'. 讗诪讗讬 讞讬讬讘 讜讛讗 讘注讬谞谉 注拽讬专讛 讜讛谞讞讛 诪注"讙 诪拽讜诐 讚' 注诇 讚' 讛谞讛 讛拽讚讬诐 注拽讬专讛 诇讛谞讞讛 讜讘诪砖谞讛 诪讘讜讗专 转讞诇' 讛谞讞讛 砖讗"爪 讚' 讜讗讞"讻 讛注拽讬专讛 讜讛讬讬谞讜 诇驻讬专砖"讬 讚驻讬专砖 讘诪砖谞转谞讜 讘讚"讛 讗讜 砖谞讟诇 诪转讜讻讛 讜讻讜' 讜讛谞讬讞 讘专讛"专. 讜讻讘专 讻转讘转讬 诇注讬诇 讘诪转谞讬' 讚讻讜谞转讜 注驻"讬 讙讬专住转讜 诇拽诪谉 讚祝 讙' 讬讚讜 诇讗 谞讬讬讞 讜诇"讗 注拽讬专讛 讬讚讜 讻注拽讬专转 讞驻抓 讜讛谞讞转 讬讚讜 讻讛谞讞转 讞驻抓 讜注"砖 讘转讜住' 讚"讛 诪"注 讜讗"讻 驻砖讟 讛注谞讬 讬讚讜 诇驻谞讬诐 讛讬讬谞讜 砖谞讟诇 注转讛 讛讞驻抓 诪注"讙 拽专拽注 讜注讬拽专 讛拽讜砖讬讗 讜讛讗 讘注讬谞谉 讜讻讜' 诪诪讛 砖讞讬讬讘 注诇 谞转讬谞转讜 诇转讜讱 讬讚 讘注讛"讘 讗讜 谞讟讬诇转讜 诪转讜讻讛. 讜讗"讻 讛讛谞讞讛 诪讘讜讗专 转讞诇讛 砖讞讬讬讘 讗驻讬' 讗讬谉 讻讗谉 专拽 讬讚讜 砖讗讬谞讛 讚' 注诇 讚' 讜讗讞"讻 诪讘讜讗专 讛注拽讬专讛 讗诪谞诐 诇驻讬' 讛转讜住' 砖诐 讚"讛 诪"讟 讗"讻 驻砖讟 讛注谞讬 讬讚讜 诇驻谞讬诐 讛讬讬谞讜 讛注拽讬专讛 讜注拽讬专转 讬讚讜 讻注拽讬专转 讞驻抓 讜注讻"驻 讗讬谉 讻讗谉 注拽讬专讛 诪诪拽讜诐 讚' 讜讛注拽讬专讛 拽讜讚诪转. 讜诇讚注转 专砖"讬 讛讗 讚讛拽讚讬诐 讛注拽讬专讛 讛讜讗 诪砖讜诐 讚讚专讱 讛讜爪讗讛 讜讛讻谞住讛 讘讻诇 诪拽讜诐 讛注拽讬专讛 拽讜讚诪转 诇讛谞讞讛 讜诇讻谉 讗讞讝 讘拽讜砖讬转讜 讙"讻 注拽讬专讛 讜讛谞讞讛. 讜注讜讚 讚讗讜诇讬 讙诐 讛诪拽砖谉 讬讚注 诪讚专"注 讜诪讗讞专讬诐. 讗诇讗 砖讘讚讘专讬 专"注 讛讬' 诪住讜驻拽 讗讜诇讬 讛讟注诐 诪砖讜诐 讚讬诇讬祝 讝讜专拽 诪诪讜砖讬讟 讜讘讚讘专讬 讗讞专讬诐 讛讬' 诪住讜驻拽 讚诇诪讗 驻砖讟 讻谞驻讬讜 讜拽讬讘诇讛. 讗讘诇 注讻"驻 注诇 注拽讬专讛 诇讗 诪爪讗 砖讜诐 专讗讬讛 砖讗讬谞讛 爪专讬讻讛 诪拽讜诐 讚' 讜讗"讻 注诇 注拽讬专讛 讛讬转讛 拽讜砖讬转讜 讘讛讞诇讟. 诇讻谉 讛拽讚讬诪讛 诪砖讗"讻 讘讛谞讞讛 讛讬转讛 拽讜砖讬转讜 诪住驻拽:


讜诇驻讬 讝讛 砖讙诐 诇讛诪拽砖讛 讛讜讗 注讬拽专 拽讜砖讬转讜 注诇 注拽讬专讛 讗诇讗 砖讗讙讘 注拽讬专讛 诪拽砖讛 讙诐 注诇 讛谞讞讛 诪住驻拽 讚讗讜诇讬 讙诐 讛谞讞讛 讘注讬谞谉 注诇 讙讘讬 诪拽讜诐 讚'. 讗"讻 谞住转专讛 讛拽讜砖讬讗 诪注讬拽专讗 讗诐 谞讬诪讗 讚砖谞讬诐 砖注砖讗讜讛 讞讬讬讘讬诐 讜讛讬讬谞讜 讛诪谞讬讞 砖讛讜讗 讙讜诪专 讛诪诇讗讻讛 讜讻诪讜"砖 讛转讜住' 讘讚祝 讙' 注"讗 讘讚"讛 砖谞讬诐 驻讟讜专讬诐 讜讗"讻 讙"讻 谞驻专砖 讗讜 砖谞讟诇 诪转讜讻讛 诇讗 砖讛讬转讛 讛讞驻抓 诪讜谞讞 讻讱 诪讘注讜讚 讬讜诐 讘讬讚 讛讘注讛"讘 讗讜 讘诪注讘讬专 讞驻讬爪讬讜 诪讝讜讬转 诇讝讜讬转 讗诇讗 砖讛讘注讛"讘 谞讟诇讛 注转讛 诪诪拽讜诐 砖诪讜谞讞 讚注讘讬讚 诇讬' 注拽讬专讛 讜谞讟诇 讛注谞讬 诪转讜讻讛 讜讛讜爪讬讗. 讜讗"讻 讛讘注讛"讘 注讘讬讚 诇讬' 注拽讬专讛 讜讛注谞讬 讛谞讞讛. 讜讻砖诐 砖讗谞讜 诪驻专砖讬诐 诇讚注转 专砖"讬 驻砖讟 讛注谞讬 讬讚讜 诇驻谞讬诐 讚诪讬讬专讬 砖诇拽讞 注转讛 讞驻抓 讘专"讛 诪诪拽讜诐 砖讛讜讗 诪讜谞讞. 讻讱 讗谞讜 诪驻专砖讬诐 诪讛 砖谞讟诇 诪讬讚 讘注讛"讘 讙"讻 诪讬讬专讬 砖讛讞驻抓 诇讗 讛讬' 诪讜谞讞 讝讛 讻讘专 讘讬讚 讘注讛"讘. 讜诪注转讛 砖驻讬专 讛注谞讬 讞讬讬讘 讚讗诐 驻砖讟 讛注谞讬 讬讚讜 诇驻谞讬诐 讜谞转谉 诇讬讚 讘注讛"讘 专讗讜讬 讛讜讗 砖讬转讞讬讬讘 讚讛谞讞讛 诇讗 讘注讬谞谉 诪拽讜诐 讚' 讜注诇 诪讛 砖谞讟诇 诪讬讚 讘注讛"讘 讗祝 讚诇讗 谞讞砖讘 讬讚 讘注讛"讘 诪拽讜诐 讚' 诪"诪 讛专讬 讛讘注讛"讘 注讘讚 注拽讬专讛 讜讛注谞讬 讛谞讞讛 讜讛讙讜诪专 讞讬讬讘 讗诇讗 砖讻讘专 诪讜讻讞 诪住讬驻讗 讚诪转谞讬转讬谉 讚砖谞讬诐 砖注砖讗讜讛 驻讟讜专讬诐 讜讗"讻 讗讬谉 诪拽讜诐 诇讛拽砖讜转 注诇 讛专讬砖讗 讻讬 讗诐 讘讛拽讚讬诐 讛住讬驻讗 讚砖谞讬讛诐 驻讟讜专讬诐. 讜诇讻讱 讛专砖讬诐 诪转讞诇讛 注诇 讘讘讗 讚住讬驻讗 讚砖谞讬讛诐 驻讟讜专讬诐 诇诪讛 驻讟讜专讬诐 讜讛讗 讗讬转注讘讬讚讗 诪诇讗讻讛 讘讬谞讬讬讛讜 讜讻讗砖专 住诇拽讗 诇讛 讛住讬驻讗 注诇 谞讻讜谉 砖讻谉 讛讚讬谉 砖砖谞讬讛诐 驻讟讜专讬诐 讛拽砖讛 注诇 讛专讬砖讗 讚驻砖讟 讛注谞讬 讬讚讜. 讜谞讚讞讜 讘讝讛 讚讘专讬 讛转讜住' 讚祝 讙' 讘讚"讛 砖谞讬讛诐 讜讻讜' 砖讻转讘讜 讚讗讬谞讜 拽讗讬 讗诪转谞讬转讬谉 讜诇讚讬讚谉 砖驻讬专 拽讗讬 讗诪转谞讬转讬谉:


讜讗诐 谞讬诪讗 讻讚注转 讛转讜住' 讘讚祝 爪"讙 注"讗 讘讚"讛 讞讚 诇诪注讜讟讬 讚诪砖诪注 诪讚讘专讬讛诐 讗诇诪诇讗 讚诪讬注讟 拽专讗 诪讘注砖讜转讛 讜讻讜' 讙诐 讛注讜拽专 讛讬' 讞讬讬讘 讜讗讚专讘讗 讚诪砖诪注 砖诐 诪讚讘专讬讛诐 讚注讜拽专 讛讜讗 讛注讬拽专 讜注讻"驻 讬"诇 讚注诇 砖谞讬讛诐 讛讬' 诪住讜驻拽. 讗"讻 讙诐 诇注讬诇 诪讛 砖讛拽砖讛 讜讛讗 讗讬转注讘讬讚讗 诪诇讗讻讛 讘讬谞讬讬讛讜 讜讙诐 拽讜砖讬讗 讝讜 砖诪拽砖讛 讜讛讗 讘注讬谞谉 诪拽讜诐 讚' 诪转讜专爪转 讞讚讗 讘讬专讱 讞讘讬专转讛. 讜讛讜讗 注驻"讬 诪"砖 转讜住' 诇注讬诇 讚祝 讙' 注"讗 讘讚"讛 讘注砖讜转讛 讚讝讛 注讜拽专 讜讝讛 诪谞讬讞 讛讬' 讘诪砖讻谉 讚讗诇"讻 诇讗 讛讬' 爪专讬讱 拽专讗 诇诪注讟. 讜诪注转讛 讗诐 讬讚讜 砖诇 讗讚诐 讗讬谞讛 讞砖讜讘讛 讻讚' 诪诪讬诇讗 讗砖讻讞谉 讝讛 注讜拽专 讜讝讛 诪谞讬讞 讘诪砖讻谉. 讚诪讘讬讗讬 讛谞讚讘讛 注砖讜 注拽讬专讛 砖诇拽讞讜 诪转讬讘转谉 讻诪讜"砖 讛转讜住' 讘砖诪注转讬谉 讘讚"讛 讜讚诇诪讗. 讜讛讘讬讗讜 诇讬讚 注讜砖讬 讛诪诇讗讻讛 讜注讚讬讬谉 讗讬谉 讻讗谉 讛谞讞讛 砖讬讚 注讜砖讬 讛诪诇讗讻讛 讗讬谉 讻讗谉 诪拽讜诐 讚'. 讜讻砖讛谞讬讞讜 注讜砖讬 讛诪诇讗讻讛 讘诪拽讜诐 讛诪讬讜讞讚 诇讛诐 谞讙诪专讛 讛诪诇讗讻讛 讛专讬 砖讝讛 注拽专 讜讝讛 讛谞讬讞 讜讝讛 讗讬 讘注讬谞谉 讛谞讞讛 注诇 讙讘讬 诪拽讜诐 讚'. 讗讘诇 讗讬 谞讬诪讗 讚讛谞讞讛 诇讗 讘注讬谞谉 讘诪拽讜诐 讚' 讗讜 讗诐 谞讬诪讗 讚讬讚讜 讞砖讜讘讛 讻讚' 讗"讻 讛诪讘讬讗 讛谞讚讘讛 注砖讛 注拽讬专讛 讜讛谞讞讛 讜诇讗 讗砖讻讞谉 讘诪砖讻谉 讝讛 注讜拽专 讝讛 诪谞讬讞. 讜诪注转讛 驻砖讟 讛注谞讬 讬讚讜 讜谞转谉 诇转讜讱 讬讚讜 砖诇 讘注讛"讘 讗讜 砖谞讟诇 诪转讜讻讛 讜讛讜爪讬讗 讛注谞讬 讞讬讬讘 诪诪"谞 讗讬 诇讗 讘注讬谞谉 诪拽讜诐 讚' 讗讜 讗诐 讬讚讜 讞砖讜讘讛 讻讚' 讗讝 诪诪讬诇讗 讞讬讬讘 砖讛专讬 注砖讛 诪诇讗讻讛 砖诇讬诪讛 讜讗诐 讘注讬谞谉 诪拽讜诐 讚' 讜讙诐 讬讚讜 讗讬谞讛 讻讚' 讗"讻 诪诪讬诇讗 讝讛 注讜拽专 讜讝讛 诪谞讬讞 讛讬' 讘诪砖讻谉 讜讗"讻 讛讬讻讗 砖谞转谉 诇转讜讱 讬讚讜 砖诇 讘注讛"讘 讞讬讬讘 注诇 讛注拽讬专讛 砖注砖讛 讘讞讜抓 讜讛讬讻讗 砖谞讟诇 诪转讜讻讛 讞讬讬讘 注诇 讛谞讞讛 砖注砖讛 讜讘注讛"讘 驻讟讜专 讚砖诪讗 诇讗 讘注讬谞谉 诪拽讜诐 讚' 讗讜 讬讚讜 讞砖讜讘讛 讻讚' 讜讗"讻 注砖讛 讛注谞讬 注拽讬专讛 讜讛谞讞讛 讜诪诪讬诇讗 讛讘注讛"讘 驻讟讜专 诪住驻拽 讜讛注谞讬 讞讬讬讘 诪诪"谞 讜讻谉 讘驻砖讟 讘注讛"讘 讜讻讜' 讛讘注讛"讘 讞讬讬讘 诪诪"谞 讜讛注谞讬 驻讟讜专 诪住驻拽 讜驻砖讟 讛注谞讬 讜讻讜' 砖谞讬讛诐 驻讟讜专讬诐 诪住驻拽 讚砖诪讗 诇讗 讘注讬谞谉 讘讛谞讞讛 诪拽讜诐 讚' 讗讜 砖诪讗 讬讚讜 讞砖讜讘讛 讻讚' 讜诇讗 讗砖讻讞谉 讘诪砖讻谉 讝讛 注讜拽专 讜讝讛 诪谞讬讞 诇讻讱 砖谞讬讛诐 驻讟讜专讬诐 讗诇讗 讚讗"讻 讘讘讗 讚专讬砖讗 讗讬谞讜 驻讟讜专 讜诪讜转专 砖讛专讬 讗讬谞讜 驻讟讜专 专拽 诪住驻拽 讜讛专讬 注砖讛 讞爪讬 诪诇讗讻讛 讜讗"讻 讗讬讱 拽讗诪专 讘' 砖讛谉 讚' 讜讛讗 讗讬转讜住驻讗 诇讛讜. 讗诇讗 讚诇砖讬讟转 讛转讜住' 砖讛讜讗 砖讬讟转 专讬讘"讗 讚驻砖讬讟转 讬讚 讞砖讬讘讗 讗"讻 讘专讬砖讗 诇讬讻讗 驻砖讬讟转 讬讚 讗讘诇 诇专砖"讬 讚注拽讬专讜转 拽讞砖讬讘 讜讛专讬 讘讘讗 讚专讬砖讗 驻砖讟 讛注谞讬 讜讻讜' 讗讜 砖谞讟诇 诪转讜讻讛 诪讬讬专讬 砖讛讘注讛"讘 注拽专 注转讛 诪诪拽讜诐 讛谞讞转讜 讜注砖讛 注拽讬专讛 讜讛讜讛 诇讬' 诇诪讞砖讘讬' 讗诇讗 讜讚讗讬 诪讚诇讗 讗讞砖讘讬' 诪讻诇诇 砖讛讜讗 驻讟讜专 讜诪讜转专 讜诇讗 诪讬讬专讬 讻诇诇 砖讛讘注讛"讘 注讘讚 注拽讬专讛 讜讗"讻 砖驻讬专 讛拽砖' 讜讛讗 讘注讬谞谉 诪拽讜诐 讚' 讜注讜讚 砖讛专讬 讻讘专 讚专讬砖 诇注讬诇 诪拽专讗 讚砖谞讬诐 砖注砖讗讜讛讜 驻讟讜专讬诐 讜讗"讻 讗讬谉 诇爪专祝 注拽讬专转讜 砖诇 讘注讛"讘 讻诇诇:


讜讛讗 讘注讬谞谉 讻讜' 诪注"讙 诪拽讜诐 讚'. 讛谞讛 专砖"讬 讜转讜住' 谞讚讞拽讜 讘诪讗讬 讚驻专讬讱 讜讛讗 讘注讬谞谉 讻讜' 讜讛讬讻讬 驻砖讬讟讗 诇讬讛 讚讘注讬谞谉 诪拽讜诐 讚' 讜专砖"讬 讻转讘 诪住讘专讗 讜诇驻讬专讜砖 专砖"讬 谞讻讜谉 砖讛住讘专讗 讛讜讗 注诇 讛谞讞讛 讻诪讜 注诇 注拽讬专讛. 讗讘诇 讛转讜住' 砖讻转讘讜 诪爪讚 拽专讗 讚讗诇 讬爪讗 讗讬砖 诪诪拽讜诪讜 讗"讻 拽砖讛 转讬谞讞 注拽讬专讛 讗讘诇 讛谞讞讛 诪讛讬 转讬转讬. 讜讙诐 诪讛 砖讻转讘讜 讛转讜住' 讚诪住转诪讗 讻讱 讛讬' 讘诪砖讻谉 讚讗讬谉 专讙讬诇讬诐 诇讛谞讬讞 讛讞驻抓 讘驻讞讜转 诪讚' 讛讬讬谞讜 砖诪住转诪讗 讛讬讜 讞驻爪讬讛诐 诪讜谞讞讬诐 讘转讬讘讛 砖讬砖 讘讛诐 讚' 讜谞诪爪讗 砖谞讟诇讜诐 诪诪拽讜诐 砖讬砖 讘讛诐 讚' 讜讙诐 讝讛 注诇 注拽讬专讛 讗讘诇 注诇 讛谞讞讛 诪讛讬 转讬转讬 砖讛拽砖' 讙诐 注诇 讛谞讞讛:


讜讗讬诇诪诇讗 讚讘专讬 专砖"讬 讜转讜住' 讛讬讬转讬 讗讜诪专 砖讛讜讻讬讞 诇注爪诪讜 诪讻讞 讛住讘专讗 砖讻转讘讜 讛转讜住' 讘讚祝 讙' 注"讗 讘讚"讛 讘注砖讜转讛 讜讝"诇 讜拽砖讛 诇专"讬 诪讚诪爪专讻讬谞谉 拽专讗 诇驻讟讜专 诪砖诪注 讚讝讛 注讜拽专 讜讝讛 诪谞讬讞 讛讬' 讘诪砖讻谉 注"砖 讜讙诐 讛诪拽砖讛 讘讻讗谉 讛讜讻讬讞 诪讚讗讬爪讟专讬讱 拽专讗 讘注砖讜转讛 诪讻诇诇 讚讝讛 注讜拽专 讜讝讛 诪谞讬讞 讛讬' 讘诪砖讻谉 讜讛讬讻谉 讗砖讻讞谉 讘诪砖讻谉 讝讛 注讜拽专 讜讝讛 诪谞讬讞 诪爪讚 讝讛 讛讜讻讬讞 诇注爪诪讜 讚讘注讬谞谉 诪拽讜诐 讚' 讜讗"讻 讝讛 砖讛讘讬讗 讛谞讚讘讛 诇讬讚 注讜砖讬 讛诪诇讗讻讛 诇讗 谞讙诪专讛 诪诇讗讻转讜 注讚 砖讛谞讬讞讜 注讜砖讬 讛诪诇讗讻讛 讘诪拽讜诪讜 谞诪爪讗 讝讛 注讜拽专 讜讝讛 诪谞讬讞. 讜砖驻讬专 讗讬爪讟专讬讱 讘注砖讜转讛 诇驻讜讟专讜 讜诪诪讬诇讗 诪讜讻讞 砖讛谞讞讛 讘注讬谞谉 注诇 讙讘讬 诪拽讜诐 讚' 讜拽"讜 诇注拽讬专讛:


讜讘讝讛 讛讜讛 住诇讬拽 诇谉 讚讘专讬 讛讙诪' 讻讛讜讙谉 砖讛拽砖讛 诇诪讬诪专讗 讚驻砖讬讟讗 诇讬' 诇专讘讛 讜讻讜' 注讬讬谉 讘转讜住' 讚"讛 讚讗诪专讬谞谉 砖谞讚讞拽讜 诪讗讜讚 讘讝讛 讚诪谞"诇 讚驻砖讬讟讗 诇讬' 讜讗讬 诪砖讜诐 讚拽讗诪专 讛讗 诪谞讬 专"注 讛讬讗 讛讬讬谞讜 讚专"注 诪诪"谞 讗讬转 诇讬' 拽诇讜讟讛 讜讻讜':


讜讛谞讛 诇注讬诇 讚祝 讙' 注"讗 讘讚"讛 讘注砖讜转' 讻转讘讜 讛转讜住' 讘砖诐 讛讬专讜砖诇诪讬 讚诪讜砖讬讟 砖讞讬讬讘. 讜讘诇讘讚 注"讬 砖谞讬诐. 讜驻专讬讱 讘讻诇 讗转专 讗转讛 讗讜诪专 砖谞讬诐 砖注砖讗讜讛 驻讟讜专讬诐 讜讻讗谉 讗诪专转 讞讬讬讘讬诐 讜诪砖谞讬 砖讻讱 讛讬转讛 注讘讜讚转 讛诇讜讬诐 讜讛谞讛 讛转讜住' 诪住拽讬 砖诐 讚讙诐 诪讜砖讬讟 讗讬谞讜 砖谞讬诐 砖注砖讗讜讛讜 诪诪砖 注"砖 讘讚讘专讬讛诐. 讜讗诐 讗谞谉 谞转驻讜住 砖讬讟转 讛讬专讜砖诇诪讬 注诇 驻砖讟谉 讜诪讜砖讬讟 讞讬讬讘 讘讝讛 注讜拽专 讜讝讛 诪谞讬讞 砖讜讘 讗讬谉 诇谞讜 讛讻专讞 诇讜诪专 讚讘讛讜爪讗讛 讗讜 砖讗专 转讜诇讚讜转 讛讜爪讗讛 讛讬转讛 讘诪砖讻谉 讝讛 注讜拽专 讜讝讛 诪谞讬讞 讗诇讗 讚讗讬爪讟专讬讱 讘注砖讜转讛 讚诇讗 谞讬诇祝 诪诪讜砖讬讟 讜诪注转讛 讗讬谉 诇谞讜 讛讻专讞 讚讘注讬谞谉 诪注诇 诪拽讜诐 讚' 注诇 讚'. 讗诇讗 砖讝讛 转讬谞讞 诇诪讗谉 讚讬诇讬祝 讝讜专拽 诪诪讜砖讬讟 讗讘诇 诇诪讗谉 讚诇讗 讬诇讬祝 讝讜专拽 诪诪讜砖讬讟 讗"讻 拽砖讛 诇"诇 讘注砖讜转讛 讛讗 讘诇讗"讛 诇讗 谞讬诇祝 诪诪讜砖讬讟. 讗诇讗 讚讙诐 讘诪讜爪讬讗 讛讬' 讘诪砖讻谉 讝讛 注讜拽专 讜讝讛 诪谞讬讞 讜诪讜讻讞 讚讘注讬谞谉 诪拽讜诐 讚' 注诇 讚' 讚讗讬 诇讗"讛 讛讬讻讬 讗砖讻讞谉 讝讛 注讜拽专 讜讝讛 诪谞讬讞 讜诇驻"讝 讗讬 谞讬诪讗 讚专"注 住讘专 讬诇驻讬' 讝讜专拽 诪诪讜砖讬讟 讗"讻 专"注 诇砖讬讟转讜 砖驻讬专 诇讗 讘注讬 诪拽讜诐 讚' 注诇 讚' 讗讘诇 转谞讗 讚诪转谞讬' 讚讗讬讛讜 住转讬诐 诇拽诪谉 讘驻' 讛讝讜专拽 讚诇讗 讬诇驻讬' 讝讜专拽 诪诪讜砖讬讟 讚转谞谉 讛诪讜砖讬讟 讞讬讬讘 讜讛讝讜专拽 驻讟讜专 讜诇诪讗谉 讚诇讗 讙专讬住 讻讬爪讚 讛讬讗 住转诐 诪砖谞讛. 讜注讬讬谉 诇拽诪谉 讘专讬砖 驻' 讛讝讜专拽 讘转讜住' 讚"讛 讛讝讜专拽 讜讗"讻 讻讬讜谉 讚住转诐 讚诇讗 讬诇驻讬' 讝讜专拽 诪诪讜砖讬讟 讗"讻 砖驻讬专 讘注讬谞谉 讚' 注诇 讚' 讜诪讚讘专讬 专"注 讗讬谉 专讗讬' 讚讗讬讛讜 诇砖讬讟转讜 讗讚专讘讗 讬讜转专 谞讬讞讗 诇讛讗讬 诇讬砖谞讗 诇诪讬诪专 专讘谞谉 讛讬讗 讚讗讬谞讛讜 驻讟专讬 诇诪注诇讛 诪注砖专讛 讜讗"讻 诇讗 讬诇驻讬' 讝讜专拽 诪诪讜砖讬讟 讜讗驻"讛 住讘专讬 拽诇讜讟讛 讻诪讬 砖讛讜谞讞讛 讚诪讬讗 讗"讻 诪讛诐 诪讜讻讞 讚诇讗 讘注讬谞谉 诪拽讜诐 讚' 讜砖驻讬专 诪拽砖讛 诇诪讬诪专讗 讚驻砖讬讟讗 诇讬' 诇专讘讛 讜诪砖谞讬 讘转专 讚讗讬讘注讬讗 讛讚专 驻砖讟讗 讜讻讜' 讜诪拽砖讛 讜讚诇诪讗 讛谞讞讛 讛讜讗 讚诇讗 讘注讬 讜讻讜' 讗讘诇 注拽讬专讛 讘注讬 诪住讘专讗 讻驻讬' 专砖"讬 讗讜 诪拽专讗 讻驻讬' 讛转讜住':


讗诪谞诐 讛转讜住' 砖谞讚讞拽讜 讘驻讬专讜砖 住讜讙讬讗 讝讜 讜诇讗 驻讬专砖讜 讻谞"诇 讚讛诐 **讛讙讛"转 谞讻讚 讛诪讞讘专 讜注讬讬谉 诇注讬诇 讘讚讘专讬 专讘讬谞讜 讘讚讘专讬 讛转讜住' 诪"砖 驻讬' 讗讞专 讘讻讜谞转 讛讬专讜砖诇诪讬** 诇砖讬讟转诐 讚住"诇 诇注讬诇 讘驻讬专讜砖 讚讘专讬 讛讬专讜砖诇诪讬 讚讙诐 讘诪讜砖讬讟 讝讛 注讜拽专 讜讝讛 诪谞讬讞 驻讟讜专 讜注"砖:


(诇讬拽讜讟) 讘转讜住' 讚"讛 讗讘诇 诇诪注诇' 诪讬' 讜讻讜' 讜诪讬讛讜 讗讬谞讛 讛讜讻讞讛 讜讻讜' 讜讻转讘 诪讛专砖"讗 讜讬砖 诇讚拽讚拽 讚讗讻转讬 讗讬讻讗 讛讜讻讞讛 讜讻讜' 讗"讻 讘讗讬讚讱 讙讬住讗 讚驻诇讬讙讬 讘诇诪注诇讛 诪讬' 诇讬诪讗 讗讘诇 诇诪注诇讛 诪讬' 讚"讛 驻讟讜专 讜讻讜'. 讜诇注讚"谞 讗讬 讗诪专讬谞谉 讚诪讜砖讬讟 讗讬谞讜 诇诪讟讛 讗讬 讗驻砖专 诇讜诪专 拽诇讜讟讛 诇讗讜 讻诪讜 砖讛讜谞讞讛 讚讗"讻 讗讚转谞谉 讝讜 讻谞讙讚 讝讜 讛诪讜砖讬讟 讜讛讝讜专拽 驻讟讜专 谞讬转谞讬 讘讚讬讜讟讗 讗讞转 讜诇诪讟讛 诪讬' 讛诪讜砖讬讟 讜讛讝讜专拽 驻讟讜专. 讜砖诪注讬谞谉 诪讬谞讛 转专转讬 砖诪注讬谞谉 诪讬谞讛 专讘讜转讗 讘诪讜砖讬讟 砖讗讬谞讜 诇诪注诇讛 诪讬讜"讚. 讜砖诪注讬谞谉 讚拽诇讜讟讛 诇讗讜 讻诪讜 砖讛讜谞讞讛:


讜讘讝讛 谞讚讞讛 讙"讻 诪"砖 诪讛专砖"讗 诇拽诪谉 讘转讜住' 讚"讛 讚讗诪专讬谞谉 拽诇讜讟讛 讜讻讜' 讜讻转讘 诪讛专砖"讗 诇驻讬 讛住讘专讗 砖讻转讘讜 诇注讬诇 讚诪讜砖讬讟 驻讟讜专 诇诪讟讛 诪讬讜"讚 讛诪"诇 讚讗讬讻讗 诇住驻讜拽讬 讚诇诪讗 诇讻"注 诇讗 讗诪专讬谞谉 拽诇讜讟讛 讻诪讜 砖讛讜谞讞讛 讜诇诪注诇讛 诪讬讜"讚 驻诇讬讙讬 讗讬 讬诇驻讬谞谉 讝讜专拽 诪诪讜砖讬讟 讜诇驻讬 诪"砖 讗讬 讗驻砖专 诇讜诪专 讻谉 讚讗"讻 讛"诇 诇诪讬转谞讬 讻谞"诇: (注"讻 诪诇讬拽讜讟):


转讜住' 讚"讛 讗讘诇 诇诪讟讛 诪讬讜"讚 讜讻讜' 讻砖讛讞驻抓 讘讬讚讜 砖诇 注谞讬 诇讗 砖讬讬讱 拽诇讜讟讛 讚讛讗 讻砖谞讜转谉 讘注讛"讘 诇转讜讱 讬讚讜 讞讬讬讘. 讬砖 诇讚拽讚拽 讚诇诪讛 砖讘拽讜 诇讛拽砖讜转 诪转讞诇转 讛讘讘讗 谞讟诇 讘注讛"讘 诪转讜讻讛 讚诇诪讛 讬讛讬' 驻讟讜专 讗讬 讗诪专讬谞谉 讙诐 讘讬讚讜 拽诇讜讟讛. 讜讻谉 讬砖 诇讚拽讚拽 诇注讬诇 讘专砖"讬 讚祝 讙' 讚"讛 讜讗讬谞讜 讚讜诪讛 诇讬讚讜 讜讻讜' 讜谞转谉 讘注讛"讘 诇转讜讻讛 讜讻讜' 诇诪讛 砖讘讬拽 专砖"讬 转讞诇转 讛讘讘讗 驻砖讟 讬讚讜 诇驻谞讬诐 讜谞讟诇 讘注讛"讘 诪转讜讻讛 讙"讻 讛注谞讬 讬转讞讬讬讘 讚讛讗 讻砖诐 砖注拽讬专转 讙讜驻讜 讻注拽讬专转 讞驻抓 讛"讛 讛谞讞转 讙讜驻讜 讻讛谞讞转 讞驻抓 讻诪讜"砖 讛转讜住' 砖诐 讘讚"讛 注拽讬专转 讙讜驻讜. 讗诇讗 砖讝讛 讬砖 诇讚讞讜转 讚注讻"驻 讻讬讜谉 讚讙诪' 砖诐 诪讬讬专讬 讘注拽讬专讛 谞拽讟 专砖"讬 讜谞转谉 讘注讛"讘 诇转讜讻讛 讗讘诇 讻讗谉 拽砖讛 讚诇诪讛 诇讗 讛讘讬讗讜 讛转讜住' 讘讘讗 讚专讬砖讗. 讜拽讜砖讬讗 讝讜 讬讜转专 讞诪讜专讛 讚讛专讬 诇注谞讬谉 讛谞讞讛 讗祝 诇诪住拽谞讗 讗诪专讬谞谉 诇专"注 拽诇讜讟讛 讻诪讜 砖讛讜谞讞讛 诪砖讗"讻 诇注谞讬谉 注拽讬专讛. 讜爪"诇 讗诪专讬谞谉 讘注讛"讘 诇讗 拽砖讬讗 诪砖讜诐 讚诇拽诪谉 (讚祝 爪"讝 注"讘) 讘转讜住' 讘讚"讛 讛专讬 讻转讘 讜讻讜' 诪砖诪注 讚诇诪住拽谞讗 讗诐 谞转讻讜讜谉 诇讝专讜拽 讞' 讜讝专拽 讗专讘注 诪讬拽专讬 诇讗 谞转拽讬讬诪讛 诪讞砖讘转讜 讜讻谉 驻住拽 讛专诪讘"诐 [驻讬"讙 诪讛' 砖讘转] 讜讗"讻 驻砖讟 讛注谞讬 讬讚讜 诇驻谞讬诐 讜谞讟诇 讘注讛"讘 诪转讜讻讛 讚驻讟讜专 讛注谞讬 讬砖 诇讜诪专 砖讚注转 讛注谞讬 讛讬' 诇讛谞讬讞 讛讞驻抓 讘驻谞讬诐 讜诇讗 谞转拽讬讬诪讛 诪讞砖讘转讜 讜诇讻讱 驻讟讜专 诇讻谉 讛拽砖讜 诪谞转谉 讘注讛"讘 诇转讜讻讛:


讜讘讝讛 讬砖 诇拽砖专 讚讘专讬 讛转讜住' 讚讛讗 讚讘专讬讛诐 转诪讜讛讬诐 讚讛讱 诪讬诇转讗 讛讬' 诇讛诐 诇讻转讜讘 讘讚讘专讬 专讘讛 讚诪讜拽讬 诪砖谞转讬谞讜 讻专"注 讜诇讗 讻讗谉 讘讘注讬' 讚专讘讛 讚诇讗 拽讗讬 注诇 诪砖谞转讬谞讜 讜注讜讚 诪讛 注谞讬谉 转讬诪讗 诇专"讬 讜讻讜' 诇讝讛 砖讛拽讚讬诪讜 讚讛讞驻抓 讘讬讚讜 诇讗 砖讬讬讱 拽诇讜讟讛. 讜谞专讗讛 砖讝讛讜 讛拽讚诪讛 诇讛转讬诪讗 讚讗讬 讛讜讛 讗诪专讬谞谉 讙诐 讘讞驻抓 讘讬讚 讘注讛"讘 讗讜 讘讬讚 注谞讬 砖讬讬讱 拽诇讜讟讛 诪砖谞转讬谞讜 讚谞拽讟 砖谞讬诐 驻讟讜专讬诐 讛讟注诐 诪砖讜诐 讚诇讗 住讘专讛 讻专' 讚讗诪专 注拽讬专讛 讜讛谞讞转 讙讜驻讜 讻注拽讬专讛 讜讛谞讞转 讞驻抓 讜讗"讻 专' 讙讜驻讬' 讚讗诪专 诇注讬诇 讜讗讬谞讜 讚讜诪讛 诇讬讚讜 诪讜讻讞 讚住讘专 拽诇讜讟讛 诇讗讜 讻诪讜 砖讛讜谞讞讛 讚诪讬讗 讚讗诇"讻 诇诪讛 讗讬谞讜 讚讜诪讛 诇讬讚讜 讗诇讗 讜讚讗讬 讚诇讗讜 讻诪讜 砖讛讜谞讞讛 讜讗"讻 讗讬讻讗 诇诪讬诪专 讗讬谞讜 讚讜诪讛 诇讬讚讜 讻驻讬专砖"讬 砖讛讜讗 讘讗讜讬专 讜讗讬谞讜 谞讞讛 注"讙 拽专拽注 讜诇驻"讝 砖讜讘 讗讬谉 诪拽讜诐 诇转诪讬讛转 专"讬 讚讛谞讬 专讘谞谉 讚讗讞专讬诐 诪谞讬. 讚讗讬讻讗 诇诪讬诪专 专' 讛讬讗. 讛砖转讗 砖讛拽讚讬诪讜 讛转讜住' 讻砖讛讞驻抓 讘讬讚 注谞讬 讜讻讜' 讜讛讬讬谞讜 诇驻讬 砖讬讟转诐 诇注讬诇 讚讗讬谞讜 讚讜诪讛 诇讬讚讜 讚讘转专 讙讜驻讜 讙专讬专讗 讜讗讬 讙诐 专' 住讘专 拽诇讜讟讛 讻诪讜 砖讛讜谞讞讛 砖驻讬专 讛拽砖讜 转讬诪讗 诇专"讬:


讜讘诪讛 砖讻转讘转讬 讚讙诐 讘讝讛 讗驻砖专 讚砖讬讬讱 诇讗 谞转拽讬讬诪讛 诪讞砖讘转讜 讗驻讬' 讗诐 拽诇讜讟讛 讻诪讜 砖讛讜谞讞讛. 讗"讻 专讘谞谉 讚专' 讚驻讟专讬 讻砖谞讞 注"讙 讝讬讝 讗讬讻讗 诇诪讬诪专 诪讛讗讬 讟注诪讗 讚诇讗 谞转拽讬讬诪讛 诪讞砖讘转讜 讛讜讗 讚驻讟专讬. 讗讘诇 讙诐 讛诐 住"诇 拽诇讜讟讛 讻诪讜 砖讛讜谞讞讛. 讜诪转讜专抓 拽讜砖讬转 诪讛专砖"讗 砖讛拽砖讛 注诇 讛转讜住' 讘讚"讛 讗讘诇 诇诪讟讛 讜讻讜' 讚谞拽讟讜 讘讚讘专讬讛诐 专讘谞谉 讚讗讞专讬诐 讜诇讗 谞拽讟讜 专讘谞谉 讚专讘讬, 讗诇讗 讚诇驻"讝 拽砖讛 讗祝 讚诪砖讜诐 讛讻谞住讛 诇讗 诪讞讬讬讘 诇专讘谞谉 诪砖讜诐 讛讜爪讗讛 讬转讞讬讬讘 砖讛专讬 谞讞 讗讞"讻 讘专"讛 讜谞转拽讬讬诪讛 诪讞砖讘转讜. 讗诇讗 讚讘讝讛 讬砖 诇讚讞讜转 讚注"讻 诇讗 拽讗诪专 专讘讛 讚讻"注 讻诪讜 砖讛讜谞讞讛 讗诇讗 诇注谞讬谉 讛谞讞' 讜诇讗 诇注谞讬谉 注拽讬专讛 注讚 讻讗谉 诪爪讗转讬]:





驻转讞 注讬谞讬诐

讘注讬 专讘 讘讬讘讬 讛讚讘讬拽 驻转 讘转谞讜专 讜讻讜' 诪转拽讬祝 诇讛 专讘 砖砖转 讜讻讬 讗讜诪专讬诐 诇讗讚诐 讞讟讜讗 讘砖讘讬诇 砖讬讝讻讛 讞讘讬专讱 讜讻讜'. 讛转讜住' 讚"讛 讜讻讬 讛拽砖讜 诪诪"砖 讘注专讜讘讬谉 讚祝 诇"讘 谞讬讞讗 诇讬讛 诇讞讘专 讚诇注讘讬讚 讗讬住讜专讗 拽诇讬诇讗 讜诇讗 诇注讘讬讚 注"讛 讗讬住讜专讗 专讘讛 讜转讬专爪讜 讚讛转诐 讛讜讗 讛讙讜专诐 讜讛讛讬讗 讚诪讬 砖讞爪讬讜 注讘讚 讜讻讜' 砖讗谞讬 驻讜"专 讚诪爪讜讛 专讘讛 讛讬讗 讜注讬"诇 讚讚讜拽讗 讛讬讻讗 讚驻砖注 拽讗诪专 讜讻讬 讗讜诪专' 诇讗讚诐 讞讟讜讗 讜讙讘讬 砖驻讞讛 讞爪讬讛 讘转 讞讜专讬谉 讚诪讬 诇讗讜谞住 讜讙诐 讛讜讬 讻诪爪讜讛 讚专讘讬诐 讝讛讜 转讜专祝 讚讘专讬 讛转讜住' 讘拽爪"专 讗诪讬抓 讜讻谉 讻转讘讜 讘注讬专讜讘讬谉 砖诐 注讬讬谉 讘讚讘专讬讛诐 讘讗讜专讱 讜讘驻住拽讬 转讜住驻讜转 讛讻讗 讜讛转诐 诇讗 讛讜讝讻专 讗诇讗 讛讗 讚讘驻砖注 讗讬谉 讗讜诪专讬诐 讞讟讜讗 讜讻讜' 讜讻"讻 讛转讜住' 专讬砖 讞讙讬讙讛 注"砖 讜讙讬讟讬谉 讚祝 诪"讗 注"讘 注"砖 .
讗诪谞诐 讝讗转 诪爪讗谞讜 诇讛专砖讘"讗 讘转砖讜讘讛 讛讘讬讗讛 诪专谉 讘讬转 讬讜住祝 讗"讞 住讜祝 住讬' 砖"讜 讚谞砖讗诇 讘诪讬 砖讛讜爪讬讗讜 讘转讜 讘讞讝拽讛 诪讘讬转讜 诇讛讜爪讬讗讛 诪讻诇诇 讬砖专讗诇 讗诐 诪讜转专 诇讬诇讱 讘砖讘转 讜讻讜' 讜讛砖讬讘 砖讗讬谉 讚讜讞讬谉 砖讘转 注诇 讛爪诇讛 诪讛注讘讬专讜转 诇驻讬 砖讗诪专讜 讗讬谉 讗讜诪专讬诐 诇讗讚诐 讞讟讜讗 讜讻讜' 讜讗祝 讗住讜专讗 讝讜讟讗 诇讗 砖专讬谞谉 讜讻讜' 讚注"讻 诇讗 讗诪专讜 谞讬讞讗 诇讞讘专 讜讻讜' 讗诇讗 讻砖讗讜转讜 讗讬住讜专 讘讗 诇注"讛 注诇 讬讚讬 讞讘专 讜讻讜' 注讻"诇 讜讻转讘 注诇讛 诪专谉 讝"诇 讚诇驻讜诐 砖讬谞讜讬讬 讚讛转讜住' 诇讛讛讬讗 讚诪讬 砖讞爪讬讜 注讘讚 讜讻讜' 讚讻讜驻讬谉 专讘讜 讜讻讜' 砖讛讜讗 诪爪讜讛 专讘讛 讗讬谉 诇讱 诪爪讜讛 专讘讛 讻讝讜 讜讗诐 诇砖讬谞讜讬讗 讚驻砖注 讜讻讜' 讛讻讗 诇讗 驻砖注讛 讜讻讜' 注"砖 讘讘讬转 讬讜住祝 讘讗讜专讱 讜诪讜讻讞 讚讛专砖讘"讗 诇讗 住讘专 讻讛谞讬 砖讬谞讜讬讬 讚讛转讜住'. 讜讻谉 诪转讘讗专 诪讞讬讚讜砖讬讜 诇诪讻讬诇转讬谉 讘住讜讙讬讬谉 讚诪讬讬转讬 砖讬谞讜讬讗 讚诪爪讜讛 专讘讛 讜讻转讘 讜诇讬 谞专讗讛 讚砖讗谞讬 讛转诐 讚讻讬讜谉 讚讞爪讬讜 讘谉 讞讜专讬谉 诇讬转 讘讬讛 诪砖讜诐 爪讚 讞讬专讜转 讜讛讛讬讗 讗诪转讗 讚讛讜讜 注讘讚讬 讘讛 讗讬住讜专讗 诪砖讜诐 砖讛专讘讬诐 讛讬讜 谞讻砖诇讬诐 讘讛 讛转讬专讜 诇讜 诇砖讞专专讛 讜讻驻讜讛讜 注讻"诇 讜讛讻讗 讙讬诇讛 讚注转讜 讚诇讗 谞讞讛 讚注转讜 讘讛讱 砖讬谞讜讬讗 讚驻讜"专 诪爪讜讛 专讘讛. 讙诐 诇讗 讘讗 讘驻讬讜 转讬专讜抓 讚讚讜拽讗 讛讬讻讗 讚驻砖注 讜讻讜' 诪砖诪注 讚讗讬谞讜 专讜爪讛 讘拽讬讜诪讜 讜诪砖"讛 住转诐 讛驻转讞 讘转砖讜讘讛 讛谞讝'. 讗诪谞诐 诪专谉 诪住转诪讬讱 讜讗讝讬诇 注诇 专讘讜转讬谞讜 讘注诇讬 讛转讜住' 讚讘讻诪讛 讚讜讻转讬 注讘讬讚讬 讚诪砖谞"讜 专讘谞谉 讛谞讬 砖讬谞讜讬讬:
讗讻谉 砖讬谞讜讬讗 讚诪爪讜讛 讚专讘讬诐 讗诇讬诪讗 讜讗讜诪专讬诐 诇讗讚诐 讞讟讜讗 讜专讘讬诐 讛砖讘 诪注讜谉 讛讞讝讬拽 讘讛 讛专砖讘"讗 诇讗 讬讜讻诇 诇砖诇讞讛 诪讻讞 讛讛讬讗 讗诪转讗 讜讻讬讜爪讗 讘讛 讜讛讻讬 诪住讬拽 讘讞讬讚讜砖讬讜 讘住讜讙讬讬谉 讻诪讚讜讘专. 讜诪讝讛 讬拽砖讛 诇讻讗讜专讛 注诇 诪"砖 讛专讘 诪讛专讬讘"诇 讘转砖讜讘讜转讬讜 讞"讚 住讬' 讚' 砖讛讘讬讗 转砖讜讘转 讛专砖讘"讗 住讬' 转砖谞"讛 讚诪讬 砖谞砖讘注 砖诇讗 诇砖讞讜拽 讜讘讗 诇讬砖讗诇 讻讬 讬专讗 砖讬转拽驻谞讜 讬爪专讜 讜讻砖讛讜讗 砖讜讞"拽 注讜讘专 注诇 讛砖讘讜注讛 讗讬谉 谞讝拽拽讬谉 诇讜 讚讛砖讜讞拽 注讜讘专 注讘讬专讛 讜讗讬谉 讗讜诪专讬诐 诇讗讚诐 诇注砖讜转 注讘讬专讛 拽讟谞讛 讻讚讬 砖诇讗 讬注砖讛 讞讘讬专讜 注讘讬专讛 讙讚讜诇讛 讜讛拽砖讛 诪讛专讬讘"诇 讚讛专讬 讘讛讛讬讗 讗诪转讗 讻驻讜 专讘讛 诇砖讞专专讛 讻讬 讛讬讻讬 讚诇讗 诇注讘讚讜 讗讬住讜专' 讜讻转讘 诪讛专讬讘"诇 讘讬砖讜讘 拽讜砖讬转讜 讛谞讝' 讜讝"诇 讗讬谉 诇讛讘讬讗 专讗讬讛 诪讛讛讬讗 砖诪注转转讗 讻诇诇 讚讻转讘 讛专"谉 讚诇讗讜 注砖讛 讙诪讜专 讛讜讗 讜注讜讚 讬砖 诇讞诇拽 讜诇讜诪专 讚砖讗谞讬 讛讻讗 讚讛讜讬 讘拽讜诐 注砖讛 讚注讘讚讬谞谉 诪注砖讛 诇讛转讬专 讜讛转诐 讛讜讬 讘砖讘 讜讗诇 转注砖讛 砖诇讗 讬拽讬讬诐 诪"注 讻讚讬 砖诇讗 讬讘讜讗讜 专讘讬诐 诇讬讚讬 讞讟讗 讜讻讜' 讜讗讬讘专讗 讚讬砖 驻谞讬诐 诇讜诪专 讚讛诪砖讞专专 注讘讚讜 讛讜讬 讘拽讜诐 注砖讛 讚讻转讘 诇讬讛 讙讬讟讗 讚讞专讜转讗 讜诪讬 砖讬注讬讬谉 讘讚讘专讬 讛转讜住' 讬诪爪讗 住诪讱 讚诇讗 讛讜讬 拽讜诐 注砖讛 讚注讬拽专 讛诪爪讜讛 讛讜讗 诇注讘讜讱 讘讛诐 讜诪谞讬注转 讛注讘讜讚讛 讛讜讬 讘砖讘 讜讗诇 转注砖讛 注讻"诇 讜诇驻讬 讛讗诪讜专 诪讗讬 拽砖讬讗 诇讬讛 诇诪讛专讬讘"诇 诪讛讛讬讗 讗诪转讗 讛专讬 讛讚讘专 诪驻讜专砖 讘转讜住' 讘住讜讙讬讬谉 讜讘砖讗专 讚讜讻转讬 讚讛讜讬 讻诪爪讜讛 讚专讘讬诐 讜诇讗 讛讬讛 爪专讬讱 诪讛专讬讘"诇 诇讻诇 诪"砖. 讜讻谉 专讗讬转讬 诇讛专讘 砖注专 讛诪诇讱 讘专讬砖 讞讬讚讜砖讬讜 诇讛诇讻讜转 砖讘讜注讜转 讚祝 讘' 诪住驻专讜 砖讻转讘 讜讘注讬拽专 拽讜砖讬转 诪讛专讬讘"诇 讗砖转诪讬讟讬转讬' 讚讘专讬 讛转讜住' 讘注讬专讜讘讬谉 讚讛讜"诇 讻诪爪讜讛 讚专讘讬诐 讜讻讜' 注讬讬"砖 讜讬砖 诇讛专讙讬砖 拽爪转 注诇讬讜 讚讛讜"诇 诇讗转讜讬讬 砖讻"讻 讛专砖讘"讗 讘讞讬讚讜砖讬 讙讬讟讬谉 注诇 讚祝 诇"讞 讜讝"诇 讗诇讗 讛讻讗 诪爪讜讛 讚专讘讬诐 砖讗谞讬 讜诇讗驻专讜砖讬 专讘讬诐 诪讗住讜专讗 谞诪讬 注讚讬祝 讜砖专讬 注讻"诇 讜诪讗讞专 讚诪讛专讬讘"诇 注住讬拽 讜讗转讬 注诇 转砖讜讘转 讛专砖讘"讗 讜诪讜转讬讘 注诇讛 讗讬讱 诇讗 砖诇讟讜 诪讗讜专 注讬谞讬讜 讘诪"砖 讛专砖讘"讗 注爪诪讜 讘讞讬讚讜砖讬 讙讬讟讬谉. 讜讻谉 专讗讬转讬 诇讛专讘 讛讞住讬讚 诪讛专"讬 讗诇讙讗讝讬 讘住驻专 讛讘讛讬专 砖讗专讬转 讬注拽讘 驻' 砖诪讬谞讬 讚祝 讬"讜 砖转讬专抓 讻谉 诇拽讜砖讬转 讛专讬讘"诇 讛谞讝' 讜讛讝讻讬专 讚讘专讬 讛专砖讘"讗 讘讞讬讚讜砖讬讜 注"砖:
讜诪讬讚讬 注讜讘专讬 诇讚讘专讬讛诐 讚专讘谞谉 讛专讘 砖讗专讬转 讬注拽讘 讜讛专讘 砖注专 讛诪诇讱 讛谞讛 讗砖讜"专 讗砖转驻讜讱 讞诪讬诪讬 拽讘讗 讚拽砖讬转"讗 注诇 讚讘专讬 诪讛专讬讘"诇 讛谞讝' 讗讬讻讜 讛砖转讗 讗砖拽讜讟讛 讜讗讘讬讟讛 诪"砖 注诇 讞讬诇讜拽 诪讛专讬讘"诇 讘讬谉 拽讜诐 注砖讛 诇砖讘 讜讗诇 转注砖讛 讜讗诪专 诪专 讚砖讞专讜专 讞砖讬讘 砖讘 讜讗"转 讜讬砖 住诪讱 诪讚讘专讬 讛转讜住' 讜讛专讘 砖讗专讬转 讬注拽讘 讚祝 讬"讜 注"讙 讛讘讬讗 讚讘专讬 讛转讜住' 讘住讜讙讬转 讛砖讜诇讞 讚祝 诇"讞 讚"讛 讻诇 讛诪砖讞专专 砖讻转讘讜 讜讛讗 讚讗诪专讬谞谉 诇拽诪谉 讘诪讬 砖讗诪专 讘砖注转 诪讬转转讜 驻' 砖驻讞转讬 讗诇 讬砖转注讘讚讜 讘讛 讜诪住讬拽 讚讗讬 讗诪专 诇砖讜谉 砖讞专讜专 讻讜驻讬谉 讛讬讜专砖讬谉 诇讻转讜讘 讙讟 砖讞专讜专 讛转诐 讻讬讜谉 讚讗讬谉 讛讬讜专砖讬诐 专砖讗讬诐 诇讛砖转注讘讚 讘讛 诪砖讜诐 诪爪讜讛 诇拽讬讬诐 讚讘专讬 讛诪转 诇讗 拽专讬谞谉 讘讛 诇注讜诇诐 讘讛诐 转注讘讜讚讜 讜诪砖讜诐 讚谞转讬谞讛 讚讙讟 诇讞讜讚讬讛 诇讬讻讗 讗讬住讜专 注砖讛 讜注诇 讚讘专讬讛诐 讗诇讜 住诪讱 诪讛专讬讘"诇 讜诪砖诪注 诇讬讛 诇诪讛专讬讘"诇 砖讻讜谞转诐 讚注讬拽专 诪爪讜转 诇注讜诇诐 讘讛诐 转注讘讜讚讜 讛讜讗 诇讛砖转注讘讚 讜讻讬讜谉 讚讗讬谞诐 专砖讗讬诐 诪砖讜诐 诪爪讜讛 诇拽讬讬诐 讚讘专讬 讛诪转 讘拽讜诐 注砖讛 讟驻讬 注讚讬祝 砖诇讗 诇讛砖转注讘讚 讘砖讘 讜讗"转 讜诇驻讬 砖讬拽砖讛 讚讛讗讬讻讗 讙讟 注诇 讻谉 讻转讘讜 讚谞转讬谞转 讛讙讟 讗讬谉 讘讜 讗讬住讜专 注砖讛 讜讻讜' 讗讱 讬砖 诇驻专砖 讚讘专讬 讛转讜住' 讚讻讬讜谉 讚讗诪专 砖讞专专讜讛 讬爪讗转 诇讞讬专讜转 讜讗讬谉 专砖讗讬诐 讛讬讜专砖讬诐 诇讛砖转注讘讚 讗诇讗 讚诪注讜讻讘转 讙讟 砖讞专讜专 讜诪砖讜诐 诪爪讜讛 诇拽讬讬诐 讚讘专讬 讛诪转 谞讜转谞讬诐 诇讛 讙讟 砖讞专讜专 讜讻讜' 讜讗诐 讻讜谞转诐 讻诪讛专讬讘"诇 诪讛 讛拽砖讜 注讜讚 讛转讜住' 诪讞爪讬讜 讘"讞 砖讻讜驻讬谉 专讘讜 讜转讬专爪讜 诪砖讜诐 诪爪讜讛 专讘讛 讜讛讗 讻讘专 讻转讘讜 讚砖讞专讜专 讗讬谞讜 讗诇讗 讘砖讘 讜讗"转 讜讗驻讬诇讜 诪砖讜诐 诪爪讜讛 诇拽讬讬诐 讚讘专讬 讛诪转 讚讞讬谞谉 诇讬讛 讘砖讘 讜讗"转 注讻"诇 讛专讘 砖讗专讬转 讬注拽讘 讘拽爪讜专. 讜讙诐 讛专讘 砖注专 讛诪诇讱 讛讘讬讗 讚讘专讬 讛转讜住' 讛谞讝' 讜讻转讘 砖注诇讬讛诐 讻讬讜讬谉 诪讛专讬讘"诇 讜讗讬谉 讻谉 讻讜谞转 讛转讜住' 专拽 讛讬讻讗 砖讗讬谞诐 讬讻讜诇讬诐 诇讛砖转注讘讚 讜诇讚讘专讬 诪讛专讬讘"诇 诪讗讬 诪拽砖讜 讛转讜住' 砖诐 驻专拽 讛砖讜诇讞 住讜祝 (讙讬讟讬谉 讚祝 诪"讗) 讜讻讬 讗讜诪专讬诐 诇讗讚诐 讞讟讜讗 讚讛讻讬 讗诪专 驻"拽 讚砖讘转 讙讘讬 讛讚讘讬拽 驻转 讜讻讜' 讜诪讗讬 诪拽砖讜 讛转诐 讛讜讬 拽讜诐 注砖讛 诪砖讗"讻 讛讻讗 讚讛讜讬 砖讘 讜讗"转 讗诇讗 讜讚讗讬 讻诪"砖 讜诪讛转讬诪讗 注诇 讛专讘 讗讬讱 诇讗 专讗讛 讚讘专讬 讛转讜住' 讛谞讝' 注讻"讚:
讜讬砖 诇讛注讬专 注诇 讛专讘谞讬诐 讛谞讝' 讚讛讜"诇 诇讗转讜讬讬 讚讘专讬 讛专砖讘"讗 砖诐 讚祝 诇"讞 砖讻转讘 诪砖诐 讛转讜住' 讻诪"砖 讛专讘 砖讗专讬转 讬注拽讘 讜讻诪讜 砖谞专讗讛 讚驻讬专砖诐 讙"讻 讛专讘 砖注专 讛诪诇讱 讚砖讗谞讬 讛转诐 讚讻讬讜谉 讚讗诪专 砖讞专专讜讛 讬爪讗转 诇讞讬专讜转 讜讗讬谉 专砖讗讬谉 诇讛砖转注讘讚 讜讛讬讗 诪注讜讻讘转 讙讟 砖讞专讜专 讜诪砖讜诐 诪爪讜讛 诇拽讬讬诐 讚讘专讬 讛诪转 谞讜转谞讬谉 讙讟 砖讞专讜专. 讜讚讘专讬 讛专砖讘"讗 诪砖诐 讛转讜住' 讛谉 讛谉 讛讚讘专讬诐 砖讻转讘 讛专讘 砖讗专讬转 讬注拽讘 讘讻讜谞转 讛转讜住驻讜转 诪诪砖 讜讻诪讜 砖讻转讘 讛专讘 砖注专 讛诪诇讱. 讜讘讬讜转专 讬拽砖讛 讚诪讛专讬讘"诇 注诇 讛专砖讘"讗 拽讗讬. 讜注讜讚 讬砖 诇讛注讬专 注诇 讛专讘 砖注专 讛诪诇讱 讚讗诪讗讬 诇讗 讛拽砖讛 注诇 诪讛专讬讘"诇 诪住讜祝 讚讬讘讜专 讛谞讝' 注爪诪讜 砖讻转讘 讜讞爪讬讜 讘谉 讞讜专讬谉 讚讻讜驻讬谉 专讘讜 讛转诐 诪砖讜诐 讚讗讬讻讗 诪爪讜讛 专讘讛 讜诪讗讬 诪拽砖讜 讛专讬 诇讚注转 诪讛专讬讘"诇 讛讜讬 砖讘 讜讗"转 讻诪"砖 讛专讘 砖讗专讬转 讬注拽讘. 讜注讜讚 讗讘讗 讗注讬"专 注诇 讛砖讛"诐 讚讘讚讬讘讜专 转讜住' 讚讚祝 诪"讗 讻转讘讜 讚砖驻讞讛 讞爪讬讛 砖驻讞讛 讛讜讬 讻诪爪讜讛 讚专讘讬诐 讜讗"讻 讗讞专 讝讛 砖讘讗 诇转专抓 拽讜砖讬转 诪讛专讬讘"诇 讗诪讗讬 讛讜爪专讱 诇讛讘讬讗 讚讘专讬 讛转讜住' 讚注讬专讜讘讬谉 讜讛诇讗 讘讚讘专讬 讛转讜住' 讚讛砖讜诇讞 讚讚祝 诪"讗 讻转讜讘 讻谉 讻讗砖专 讬专讗讛 讛专讜讗讛:
讜注讜讚 讗谞讬 转诪讬讛 注诇 讛专讘谞讬诐 讛谞讝' 讚注专讻讜 诪诇讞诪转诐 注诇 讛专讘 诪讛专讬讘"诇 讜诇讗 专讗讜 讚讘专讬 诪讛专讬讘"诇 注爪诪讜 讘讞讬讚讜砖讬 讙讬讟讬谉 砖讻转讘 注诇 讚讘专讬 讛转讜住' 讛谞讝' 讚讚祝 诇"讞 讜讝"诇 讗讬讻讗 诇诪讬讚拽 讘诪讗讬 讚讻转讘讬 讻讬讜谉 讚讗讬谉 讛讬讜专砖讬谉 专砖讗讬谉 诇讛砖转注讘讚 讘讛 诪砖讜诐 诪爪讜讛 诇拽讬讬诐 讚讘专讬 讛诪转. 讜讗诪讗讬 诪讘讟诇讬谉 诪爪讜转 诇注讜诇诐 讘讛诐 转注讘讜讚讜 诪砖讜诐 诪爪讜讛 诇拽讬讬诐 讚讘专讬 讛诪转. 讜讘讜讚讗讬 讚讛讱 拽讜砖讬讗 讛讜拽砖讛 诇讛诐 诇转讜住' 讜讻诇 注爪诪诐 讗讬谞讜 讗诇讗 诇转专抓 讝讗转 讛拽讜砖讬讗 讜讛拽讜砖讬讗 讘诪拽讜诪讛 注讜诪讚转. 讜讛诐 讻转讘讜 讚诪砖讜诐 谞转讬谞转 讛讙讟 诇讞讜讚 诇讬讻讗 讗讬住讜专 注砖讛 讜讻讜谞转诐 讚诪砖讜"讛 讻讜驻讬谉 诇转转 讙讟 诪砖讜诐 诪诇讚"讛 诇驻讬 砖讗讬谉 注讜讘专讬谉 讘谞转讬谞转 讛讙讟 诪爪讜转 转注讘讜讚讜 诪砖诪注 讚讗诐 讛讬讜 注讜讘专讬谉 讗讬谉 诪砖讞专专讬谉 诪砖讜诐 诪爪讜讛 诇拽讬讬诐 讚讘专讬 讛诪转 讜讗讬讱 讻转讘讜 讚讗讬谉 讛讬讜专砖讬诐 专砖讗讬谉 诇讛砖转注讘讚 诪砖讜诐 诪爪讜讛 诇拽讬讬诐 讚讘专讬 讛诪转 讜讛专讬 讻砖谞诪谞注讬诐 诇砖注讘讚 注讜讘专讬诐 诪爪讜转 转注讘讜讚讜 讜讗诐 讛讬讜 讗讜诪专讬诐 讚讗讬谉 专砖讗讬谉 诇讛砖转注讘讚 诪砖讜诐 讚讻讬讜谉 讚讗诪专 砖讞专专讜讛 讜讻讜' 讬爪讗转 诇讞讬专讜转 讜讻讜' 诇拽"诪 讜讗驻砖专 讚诪讗讬 讚讻转讬讘 诪砖讜诐 诪爪讜讛 诇拽讬讬诐 讚讘专讬 讛诪转 讟"住 讛讜讗 讜讻谉 诪砖诪注 诪讞讬讚讜砖讬 讛专砖讘"讗 砖讻转讘 讜讛拽砖讜 讛转讜' 讜讻讜' 讜讻讬 讗诪专讬谞谉 诪爪讜讛 诇拽讬讬诐 讚讘专讬 讛诪转 诇注讘讜专 注砖讛 讜讻讜' 讜转讬专爪讜 讻讬讜谉 讚讗诪专 砖讞专专讜讛 讬爪讗转 诇讞讬专讜转 讜讻讜' 注讻"诇 注讬谞讬讱 讛专讜讗讜转 讚讛讜讗 讛驻讱 诪"砖 讛专讘 砖讗专讬转 讬注拽讘 讘注讚 诪讛专讬讘"诇 砖讛讘讬谉 讘转讜住' 讚诪砖讜诐 诪诇讚"讛 讗讬谞诐 专砖讗讬诐 诇讛砖转注讘讚. 讜诪"砖 讛专讘 砖讗专讬转 讬注拽讘 讘讻讜谞转 讛转讜住' 讛谉 讛谉 讚讘专讬 诪讛专讬讘"诇 讻诪讘讜讗专 讜讛讻专讬讞 讛讚讘专 诪讚拽讚讜拽 讛转讜住' 讻诪讘讜讗专 讜讛讜讗 砖"专 讛诪住讻讬"诐 诇讚讘专讬 讛专讘 砖注专 讛诪诇讱 讻讗砖专 诇诪专讗讛 注讬谞讬诐 注讬谞讬讱 讛专讜讗讜转. 讜诇驻讜诐 诪讗讬 讚讛注诇讜 讛专讘谞讬诐 讛谞讝' 讘讻讜谞转 诪讛专讬讘"诇 诪诇讘讚 诪讛 砖讛拽砖讜 注诇讬讜 拽讜砖讬讜转 讞讝拽讜转 注讜讚 讗讞专转 讛讬转讛 讚谞诪爪讗讜 讚讘专讬讜 住转专讗"讬 谞讬谞讛讜 诪"砖 讘转砖讜' 诇诪"砖 讘讞讬讚讜砖讬讜 讜讛谞讱 专讜讗讛:
讜讗砖专 讗谞讬 讘注谞讬讜转讬 讗讞讝讛 讘讻讜谞转 讚讘专讬 诪讛专讬讘"诇 讗砖专 讬讗诪专 讻讬 讛讜讗 讝讛 讚讜讚讗讬 讙诐 诪讛专讬讘"诇 诪驻专砖 讚讘专讬 讛转讜住' 讻诪"砖 讛专讘 砖讗专讬转 讬注拽讘 讜讛专讘 砖注专 讛诪诇讱 讜讻诪"砖 讛专砖讘"讗 讘砖诐 讛转讜住' 讜讚讘专讬讜 讘讞讬讚讜砖讬讜 讛谉 讛谉 注讚讬讜. 讗诪谞诐 讻讜谞转 讛专讘 诪讛专讬讘"诇 讚专讘讜转讬谞讜 诇讛爪讬诇 专讘讬诐 诇讘诇转讬 讬讞讟讗讜 讗诇讬诪讬 诇讗驻拽讜注讬讛 砖注讘讜讚讬讛 讜转讜 讗讬谉 专砖讗讬 诇讛砖转注讘讚 讚讻讘专 拽讚诪讜讛讜 专讘谞谉 讬讜砖讘讬 谞讟注讬诐 讜讙讚专讛 诇住诇拽 砖注讘讜讚讜 讗砖专 讻讞 讘讛诐 砖诇讗 讬讘讜讗讜 专讘讬诐 诇讬讚讬 讞讟讗 讚讘砖讘 讜讗"转 讚讜讞讬诐 讛注砖讛 讚诇注讜诇诐 讘讛诐 转注讘讜讚讜. 讜讘讻谉 谞诪爪讗转 诪注讜讻讘转 讙讟 砖讞专讜专 讜讻讜转讘讬诐 讙讬讟讛 讜讗讬谞诐 注讜讘专讬诐 讛注砖讛 诪讗讞专 砖讗讬谉 讬讻讜诇讬诐 诇砖注讘讚讛 讘讙讝专转 注讬专讬谉 诪砖讜诐 讗驻专讜砖讬 诪讗讬住讜专讗 讛谉 专讘讬诐 讜讛讜讬 诪诪砖 诪注讬谉 讚讜讙诪讗 砖讻转讘讜 讛转讜住' 讚讻讘专 讬爪讗转 诇讞讬专讜转 讻砖讗诪专 诪讜专讬砖诐 砖讞专专讜讛 讜讗讬谉 讬讻讜诇讬诐 诇讛砖转注讘讚 讻讜转讘讬诐 讙讟 砖讞专讜专 讚转讜 诇讬讻讗 诇注讜诇诐 讘讛诐 转注讘讜讚讜 讜诪讬讬转讬 砖驻讬专 诪讛转讜住' 讜讗讬谉 讻讜谞转 诪讛专讬讘"诇 讚诇注讜诇诐 讘讛诐 转注讘讜讚讜 讗讝讬诇 诪砖讜诐 诪爪讜讛 诇拽讬讬诐 讚讘专讬 讛诪转 讚讛讜讗 讘砖讘 讜讗"转 讜讘讛讗 住讙讬 讚讝讛 诇讗 谞讬转谉 诇讬讗诪专 诇讛驻拽讬注 注砖讛 砖诇 转讜专讛 诪砖讜诐 诪诇讚"讛. 讗诇讗 讻讜谞转讜 讚专讝"诇 讛诐 专砖讗讬诐 诇讛驻拽讬注 讛注砖讛 讘砖讘讬诇 砖诇讗 讬讞讟讗讜 专讘讬诐 诪砖讜诐 讚讛讜讬 讘砖讘 讜讗"转 讜讻讚诪讬讬转讬 讛专讘 诪讛专讬讘"诇 砖诐 专讗讬讛 讚诪讘讟诇讬谞谉 砖讜驻专 讜诇讜诇讘 讻讚讬 砖诇讗 讬讘讜讗讜 诇讬讚讬 讞讬诇讜诇 砖讘转 讜谞诪爪讗 讚讙诐 诪讛专讬讘"诇 诪讜讚讛 讚讟注诐 讛讛讬讗 讗诪转讗 诇讛爪讬诇 专讘讬诐 讻诪"砖 讛转讜住' 砖诐 驻专拽 讛砖讜诇讞 讜讘住讜讙讬讬谉 讜讘注专讜讘讬谉 讗诇讗 讚住讘专 诪讛专讬讘"诇 讚专讘讬诐 诇讞讜讚 诇讗 住讙讬 讜讘注讬 讚诇讬讛讜讬 讘砖讘 讜讗"转 讜讻讚诪讬讬转讬 诪砖讜驻专 讜诇讜诇讘 讜诪驻讜专砖 讘讚讘专讬 诪讛专讬讘"诇 讜讝"诇 讜讛转诐 讛讜讬 讘砖讘 讜讗"转 砖诇讗 讬拽讬讬诐 诪"注 讻讚讬 砖诇讗 讬讘讜讗讜 专讘讬诐 诇讬讚讬 讞讟讗 讜专讗讬讛 诇讚讘专 诪讛讛讬讗 讚转拽讬注转 砖讜驻专 讜谞讟讬诇转 诇讜诇讘 讜讻讜' 注"砖 讛讗 诇诪讚转 讚转专转讬 讘注讬 讟注诪讗 专讘讗 诇讚讞讜转 讛注砖讛 讜砖讬讛讬讛 讘砖讘 讜讗"转. 讗讘诇 诇讗 注诇讛 注诇 诇讘 诪讛专讬讘"诇 讚诪拽专讬 砖讘 讜讗"转 讜讛讗 诇讞讜讚 住讙讬 讻讗砖专 转驻住讜 讚讘专讬讜 讛专讘 砖讗专讬转 讬注拽讘 讜讛砖讛"诐 讜注驻"讝 谞转讬砖讘讜 转讬讜讛讬 讜拽讬讜讛讬 讜转诪讬讛讬 讛专讘 砖讗专讬转 讬注拽讘 注诇 诪讛专讬讘"诇 专讜讘诐 讻讻讜诇诐 讜讙诐 讛专讘 诪讛专讬讘"诇 诇讗 谞注诇诐 诪诪谞讜 讛讗讬 讟注诪讗 讚专讘讬诐 砖诪驻讜专砖 讘转讜住' 讘讻诪讛 诪拽讜诪讜转 讜讞讬讚讜砖讬 讛专砖讘"讗 讗诇讗 讚讞讚讬转 诇谉 讚讛讜讬 讘砖讘 讜讗"转. 讜诪注转讛 讗讝讚讗 诇讬讛 诪讛 砖讛拽砖讛 讛专讘 砖讗专讬转 讬注拽讘 讜讛砖讛"诐 砖讗讬谉 讻讜谞转 讛转讜住' 讻诪讛专讬讘"诇 讜诪讛 砖讛拽砖讛 讛砖讛"诐 诪转讜住' 驻专拽 讛砖讜诇讞 讚讚祝 诪"讗 讜诪讛 砖讛拽砖讛 讛专讘 砖讗专讬转 讬注拽讘 诪住讜讙讬转 驻专拽 砖诇砖讛 砖讗讻诇讜 讜诪诪讛 砖讛拽砖讜 讛转讜住' 讘讚讬讘讜专 注爪诪讜 诪讞爪讬讜 注讘讚. 讜诪讗讬 讚诪住拽讬 讛专讘 砖讗专讬转 [讬注拽讘] 讜讛专讘 砖注专 讛诪诇讱 诇讬转讜讘讬 讚注转讗 讘转砖讜' 讛专砖讘"讗 诪砖讜诐 专讘讬诐 讻谉 讛讜讗 讚注转 诪讛专讬讘"诇 讘转讜住驻转 砖讘 讜讗"转 讻讚讗诪专谉:
讜诪讗讬 讚拽砖讬讗 诇讬讛 诇讛专讘 砖讗专讬转 讬注拽讘 诪讚讘专讬 讛转讜住' 讘讘讬爪讛 讚祝 讛' 砖讻转讘讜 讚讚讞讬谞谉 注砖讛 讚讛砖诇诪讛 讘拽讜诐 注砖讛 诪砖讜诐 诪爪讜讛 讚专讘讬诐 讜讛谞讬 诪讬诇讬 注专讜 注专讜 注讚 讛讬住讜讚 砖诇 诪讛专讬讘"诇 讚讘注讬 砖讘 讜讗"转. 诇拽"诪 讚讛专讬 讛转讜住' 砖诐 转讬专爪讜 转讬专讜抓 讗讞专 讚讛讬讻讗 讚诇讗 讗驻砖专 砖讗谞讬 诪讬讚讬 讚讛讜讛 讗诪讞讜住专 讻驻讜专讬诐 讘注"驻 砖讛讘讬讗 讻驻专转讜 讗讞专 转诪讬讚 砖诇 讘讬谉 讛注专讘讬诐 讜讗讜讻诇 驻住讞讜 诇注专讘 注"砖 讜讻驻讬 转讬专讜抓 讝讛 讗"砖 讚讘专讬 诪讛专讬讘"诇. 讜讙诐 讗讬讝讛 拽讜砖讬讗 砖讛拽砖讛 注讜讚 讛专讘 砖讗专讬转 讬注拽讘 注诇 诪讛专讬讘"诇 讬砖 诇讬砖讘 讻讗砖专 讬专讗讛 讛诪注讬讬谉:
讜专讗讬转讬 诇讛专讘 砖注专 讛诪诇讱 砖讻转讘 讚诪讛 砖转讬专抓 诪讛专讬讘"诇 注驻"讬 诪讛 砖讻转讘 讛专"谉 讚诇讗讜 注砖讛 讙诪讜专 讛讜讗 讗讬砖转诪讬讟 诪讬谞讬讛 讚讛专砖讘"讗 讘讞讬讚讜砖讬 讙讬讟讬谉 讻转讘 讻谉 诪砖诐 讛专诪讘"谉 讜讚讞讗讜 讘砖转讬 讬讚讬诐 注讻"讚 讜注诪讜 讛住诇讬讞讛 讚讛专"谉 讘讘讬讗讜专 讛讛诇讻讜转 讻转讘 讘专讬砖讗 讚诇讗讜 注砖讛 讙诪讜专 讛讜讗 讚讗"讻 讛讬讻讬 讚讞讬谞谉 诇讬讛 诪砖讜诐 诪爪讜讛 讚注砖专讛 讘讘讬转 讛讻谞住转 讜讬砖 诪转专爪讬诐 砖诇讗 讗诪专讛 转注讘讜讚讜 讗诇讗 诪砖讜诐 砖诇讗 讬转谉 诇讛诐 诪转谞转 讞谞诐 讜讻讜' 注"砖 讜注讬谞讬讱 讛专讜讗讜转 讚讛诐 讛诐 砖谞讬 转讬专讜爪讬诐 讜诪讛专讬讘"诇 讻转讘 讛砖讬讟讛 讛专讗砖讜谞讛 砖讻转讘 讘住转诐 讛专"谉 讚诇讗讜 注砖讛 讙诪讜专 讛讜讗. 讜诪讛 砖讛讘讬讗 讛专砖讘"讗 讘讞讬讚讜砖讬 讙讬讟讬谉 讚祝 诇"讞 诪砖诐 讛专诪讘"谉 讛讬讬谞讜 诪"砖 讘砖诐 讬砖 诪转专爪讬诐 讻讗砖专 讬专讗讛 讛专讜讗讛 讜讛讱 砖讬谞讜讬讗 讚讻转讘 讛专"谉 讘驻讬' 讛专讬"祝 讘住转诐 讘专讗砖 讗诪讬专 诇讗 讛讜讝讻专 讘讚讘专讬 讛专砖讘"讗 诇讗 谞专讗讛 讜诇讗 谞讚讞讛:
讗讬讘专讗 讚讛讙诐 讚诇讗 讗转诪专 讘驻讬专讜砖讗 讚讛专砖讘"讗 讚讞讛 住讘专讗 讝讜 讚诇讗讜 注砖讛 讙诪讜专. 诪"诪 诪讻诇诇讗 讗转诪专 讚讻诇 诇砖讜谉 讛专砖讘"讗 讘讞讬讚讜砖讬 讙讬讟讬谉 诪砖诪注 讚住讘专 讛专砖讘"讗 讚注砖讛 讙诪讜专 讛讜讗 讜讻讘专 讛专讘 砖讗专讬转 讬注拽讘 砖诐 讛拽砖讛 注诇 诪讛专讬讘"诇 砖转讬专抓 转砖讜讘转 讛专砖讘"讗 讘讝讛 讚诇讗讜 注砖讛 讙诪讜专 讘诪讛 砖讻转讘 讛专"谉 讚讛专讬 诪讚讘专讬 讛专砖讘"讗 讘转砖讜讘讛 住讬' 拽讻"讝 诪讜讻讞 讘讛讚讬讗 讚住讘专 讚讛讜讗 注砖讛 讙诪讜专 注讬讬谉 讘讚讘专讬讜 讜讻谉 诪讜讻讞 谞诪讬 诪诪"砖 讛专砖讘"讗 讘讞讬讚讜砖讬讜 诇诪讻讬诇转讬谉 讘砖诪注转讬谉 注"砖:
讜诪专谉 讘讻"诪 驻"讟 讚注讘讚讬诐 诪讬讬转讬 诇讚讘专讬 讛专"谉 讛谞讝' 讚诇讗讜 注砖讛 讙诪讜专 讜拽爪转 讬砖 诇讛专讙讬砖 讚讻转讘 讚讘专讬 讛专"谉 讘住转诐 注诇 讚讘专讬 讛专诪讘"诐 讜讗诇讜 讛专诪讘"诐 拽专讬 讘讞讬诇 讘驻转讬讞转 讛讛诇讻讜转 讚讛讜讗 注砖讛 讙诪讜专 讜拽讘注讜 讘诪谞讬谉 讛诪爪讜转 讜讻谉 讘住驻专 讛诪爪讜转 诇讛专诪讘"诐 注砖讬谉 专诇"讛 谞讻转讘 讜谞讞转诐 讻诪"砖 讛诪砖讞专专 注讜讘专 讘注砖讛 注"砖 讜讘讻谉 诪讗讬 讚讚讬讬拽讬谞谉 讘注谞讬讜转讬谉 讘住' 讛拽讟谉 讘专讻讬 讬讜住祝 讗"讞 住讬' 讗' 讜住讬' 谞"讛 注诇 讛专讘 诪讛专"讬 注讬讬讗砖 讘住驻专 讘谞讬 讬讛讜讚讛 讘砖讜"转 住讬' 拽讻"讚 讚祝 拽爪"讟 注"讘 讚讛讜"诇 诇讗转讜讬讬 讘谞"讚 诪诪"砖 讛专"谉 讚诇讗讜 注砖讛 讙诪讜专 讛讜讗 注"砖 诇讗讜 讚讜拽讬讗 讛讜讗 讻诇 注讬拽专 讚讛专讘 讛谞讝' 讘注讬专 讗专讙讬'诇 拽讗讬 讜砖诐 谞讛讙讜 讻讛专诪讘"诐 讘讻诇 讞拽转讬讜 讜诪砖驻讟讬讜 讘专 诪转诇转 诪讬诇讬 讜讻诪"砖 讛专讘 讛谞讝' 砖诐 讜讛专诪讘"诐 住讘专 讚注砖讛 讙诪讜专 讛讜讗 诪诪谞讬谉 转专讬"讙 (讜讚注 讚讘讘专讻讬 讬讜住祝 砖诐 讚祝 讚' 注"讗 砖讬讟讛 讜' 谞驻诇 讟注讜转 讜转讬讘讜转 讜爪专讬讻讬诐 讗谞讜 诇讞讬诇讜拽讬 诪专谉 讚讗讬 诇讗"讛 转拽砖讬 诇讛专砖讘"讗 诪专讚讬讬转 讛驻转. 讻诇 讝讛 谞诪讞拽 讜讛讚驻讬住讜讛讜 讘讟注讜转):
讜讛专讬讟讘"讗 讘讞讬讚讜砖讬讜 诇讙讬讟讬谉 砖诐 讻转讘 诪砖诐 专讘讬谞讜 谞专"讜 讻讚讘专讬 讛专"谉 讚诇讗讜 注砖讛 讙诪讜专 讗诇讗 讗讬住讜专讗 讚专讘谞谉 讜讻讜' 注"砖 讜诪讻讗谉 讬砖 拽爪转 专讗讬讛 诇诪讛 砖讻转讘转讬 讗谞讻讬 注驻专 讚诇 讘诪拽讜诐 讗讞专 讚住驻专 讛讞讬谞讜讱 讗讬谞讜 诪讛专讗"讛 讻讗砖专 讚讬诪讜 讛讗讞专讜谞讬诐 砖讛专讬 诪住讜专转 讘讬讚讬谞讜 讚专讘讜 住转诐 讚讛专讬讟讘"讗 讛讜讗 讛专讗"讛 讜讘住' 讛讞讬谞讜讱 诪谞讗讜 诪讻诇诇 专诪"讞. 讜谞专讗讛 诪讚讘专讬 讛专讬讟讘"讗 讚讛讻讬 住讘专 讻专讘讜 讜讛讻讬 谞拽讬讟 讛专讘 驻专讞 诪讟讛 讗讛专谉 讘转砖讜讘讛 讞"讗 住讬' 讻"讟 讚讛专讬讟讘"讗 讜专讘讜 讛专"谉 住讘专讬 讚讛讜讬 讚专讘谞谉 讜注诇讬讛诐 住诪讱. 讗诪谞诐 专讗讬转讬 诇讛专讬讟讘"讗 讘讞讬讚讜砖讬讜 注讬专讜讘讬谉 讚祝 诇"讘 砖讻转讘 讗讛讛讬讗 讚讞爪讬讜 注讘讚 讚注砖讛 讚转注讘讜讚讜 拽讬诇 讚诇讗 讛拽驻讬讚讛 转讜专讛 讗诇讗 砖诇讗 诇砖讞专专讜 讘转讜专转 谞讚讘讛 讗讘诇 讻诇 砖注讜砖讛 诇砖讜诐 讚讘专 诪爪讜讛 砖专讬 讜讻讜' 讻谉 谞专讗讛 诇讬 注讻"讚 讜诪讝讛 诪讜讻讞 讚讗讬谉 讚注转讜 讻讚注转 专讘讜 砖讻转讘 讘讞讬' 讙讬讟讬谉 讗诇讗 讚讛讜讬 讚讗讜专讬讬转讗 讜讗讬谞讜 讗诇讗 讘转讜专转 谞讚讘讛 讻诪"砖 讛专"谉 讘驻讬' 讘砖诐 讬砖 诪转专爪讬诐 讜讘讞讬讚讜砖讬讜 砖诐 讘讙讬讟讬谉 讘住转诐 讜讛谉 讚讘专讬 讛专诪讘"谉 砖讛讘讬讗 讛专砖讘"讗 讘讞讬讚讜砖讬讜 砖诐 讜讚讞讗诐. 讜讘砖讙诐 讛专砖讘"讗 砖诐 拽砖讬转讬讛 讚讘注讘讚 讻谞注谞讬 诇讬讻讗 诇讗 转讞谞诐 讜讻讜' 注"砖 讜诪住转诪讗 讛专讬讟讘"讗 讜讛专"谉 讛诪讛 专讗讜 讻谉 转诪讛 讛专砖讘"讗 注诇 讛专诪讘"谉 诇讗 讞砖讜 诇转诪讬讛转讜 讚讙诐 讛专诪讘"谉 诪讜讚讛 讘讝讛 讗诇讗 讚诇讚讜讙诪讗 谞拽讟讛 讜驻讬专砖 砖讬讞讜转讬讜 讻注谞讬谉 讚讻转讬讘 讘讙讜讬诐 诇讗 转讞谞诐 讜讻讜谞转讜 讚讛讱 注砖讛 讛讜讗 讻诪讜 诇讗 转讞谞诐 讘讙讜讬 讚讻讬 讛讬讻讬 讚讘讙讜讬 拽讗诪专 诇讗 转讞谞诐 讛讻讗 讘注讘讚 拽驻讬讚 砖诇讗 讬砖讞专专讜 讘转讜专转 谞讚讘讛 讜讻诪讜 砖讘讬讗专 讛专讬讟讘"讗 讜谞转讬砖讘讛 拽讜砖讬转 讛专砖讘"讗. 讜注诪"砖 讗谞讗 讘专讬讛 拽诇讛 讘住' 讛拽讟谉 诪讞讝讬拽 讘专讻讛 讗"讞 住讬' 专谞"讚. 讜注讜讚 讻转讘转讬 讘注谞讬讜转讬 讘讝讛 诇讬砖讘 注讜讚 讗讬讝讛 拽讜砖讬讜转 诪讛专讘 砖讗专讬转 讬注拽讘 讘拽讜谞讟专讬住 讻住讗 讚讜讚 讚专讜砖 讝' 讘住"讚:

